
अपनी बात 


लोग कहते हैं स्वर्ग और नरक दोनों इसी जगत्‌ में है--जो 
भाज सुख-शान्ति और वेभच का उपभोग कर रहे हैं वे स्वग में रहते हैं 
और जो दुःख, दारिद्वय और चिता-ज्वाला में जल रहे हैं, नरक में निवास 
कर रहे हैं। स्वर्ग की बात मैं नहीं कह सकता, किन्तु जब अपनी कतते- 
सान परिस्थितियों को देखता हूँ तो ज्ञात होता है कि नरक यहो है। 
वतमान परिस्थितियों में भी में साँ-हिंदी के भ्ंदिर में यह नवीन नाठक 
लेकर उपस्थित हो रहा हँ--यह भाश्रय की बात है। जिस स्थिति में 
दिमाग़ के पुजों को ठीक रखना भी असंभव है--मैं केसे यह पुस्तक 
लिख सका, यह मेरे लिए भी आश्चय की बात है। 

लंबी भूमिका लिखने को न मेरे पास समय है और न निश्चितता । 
में जिस खुमार में पुस्तक लिख गया, वह तो अब आँखों से उतर 
चुका है। बरसाती नाले का ज्वार उतर जाने पर उसकी जो अवस्था 
होती दै, वही मेरी है । उत्साह-हीन छेखनी से अपने इस नाटक के विषय 
में कुछ सफ़ाई देकर अपनी बात ख़तम किए देता हूँ । 


/ ख 


पाठकों के सामने थह मेरा चौथा नाटक है। पहलछा था--स्वर्ण 
विहान' ( पद्य-नाटिका ) जिसे मैंने अपनी स्वर्गीय जननी को समर्पित 
किया था। उस पुस्तक का सरकार ने गला घाट दिया । उसके बाद 
मैंने 'पाताल-विजय' नाटक लिखा--जो मदालूसा के पौराणिक कथानक 
पर अवलंबित है । लिखने के क्रम से वह नाटक दूसरा क्ितु प्रकाशन 
के क्रम से तीसरा है | पाताल-विजय' के बाद लिखा गया 'रक्षा-बंधन' 
नाटक । यह पहले प्रकाशित हुआ भौर अधिक लोक-प्रिय भी हुआ । 
इस पुस्तक पर साहित्य-सम्मेलन ने मानसिंह पुरस्कार प्रदान किया, तथा 
अजमेर और राजपूताना बोड ने एफ, ए और देहली बोड ने मेट्रिक परोक्षा 
में इसे स्थान दिया। साहित्यिकों ने भी इसक्ी प्रशंसा की । कई 
राष्ट्रीय संस्थाओं ने इसे अपनाया, जिससे इसके कई संस्करण हाथों 
हाथ बिक गए । इससे मुझे प्रोत्साहन मिला | 

रक्षा-बंधन' के स्वागत ने सुझे उत्साहित तो किग्रा, किंतु विपत्तियों 
ने मेरी कलम तोड्‌ दी । अंतर्‌ में कुछ लिखने की बेचेनी लिए हुए में 
ग़रीब आदमी के स्नेह-हीन दीपक की तरह बुझता-सा जलता रहा। एक 
बार फिर भभक कर अपने अस्तित्व का परिचय देने आया हूँ । यह 
(शिवा-पाधना? नाटक सेरी वही ससक है। संसार से स्नेह मिला तो 
भारती-मन्दिर में यह दीपक अपनी छो छूगाए रहेगा, नहीं तो परि- 
स्थितियों के कठोर हाथों ने उसके जरमानों को कुचछ तो डाला ही है, 
वे इसके अस्तित्व को भी धूल में मिला देंगे। 

पंजाब में ज्ञान की बाँसुरी और कम का शंख फूकने वाली बहन 
कुमारी लज्जावती ने एक बार झुझलसे कहा था कि हमारे भारतीय 
साहित्य में“ हिंदी और उदू तथा अन्य प्रांतीय भाषाओं के साहित्य 


रे 


में--हिन्दुओं और सुसलूमानों को भछूग करने वाला साहित्य तो बहुत 
यढ़ रहा है, उन्हें मिलाने का प्रयत्न बहुत थोड़े साहित्यकार कर रहे हैं । 
तुम्हें इस दिशा में प्रयक्ष करना चाहिए । इसी लक्ष्य को सामने रखकर 
उन्होंने मुझे ऐतिशासिक नाटक लिखने का आदेश दिया | 

नाटक लिखने सें में सफल हो सकता हूँ. इस विषय में सुझे पुर 
विश्वात न था। पाताल-विज्ञय” अप्रकाशित था, स्वर्ण-विहान का 
अच्छा स्वायत हुआ था, किंतु वह पूर्ण रूप से नाटक न था। फिर 
भी मैंने बहन रुजावती जी की भाज्ञा मानकर रक्षा-बंधन! लिखा । 
(द्षावा साधना! के रूप में इस दिशा में मेरा यह दूसरा पग है । 

शिदाजी के चरिन्न को साहित्यकारों ने मिस रूप में अंकित किया 
है, उससे हिंदुओं ओर सुसलमानों के हृदय दूर दी होते हैं। इसके 
विपरीत मैने इस नाटक में वताया है क्रि शिवाजी न केवल महाराष्ट्र में 
बल्कि सपू्ण भारतवप में 'जनता का स्व॒राज्य” स्थापित करना चाहते थे, 
उनके हृदय में मुसलमानों के प्रति कोई छ्वेपष न था। सेरी इस धारणा 
की इतिह|स भी पुष्टि करता है । आधुनिक इतिहासकारों ने इस 
बाद को एक स्वर से माना है कि शिवाजी ने किसी व्यक्ति को केवल 
इसलिए नहीं दंड दिया कि वह मुसलमान है। उन्होंने मस्जिदों को 
कभी आंच न आने दी, उन्हें जहाँ भी कुरान-शरीफ़ श्राप्त हुआ, उसे 
उन्होंने आदर के साथ किसी सौलवी या काजी के पास भिजवा दिया । 
कट्टर हिंदू होते हुए भो उन्हें इस्लाम का अस्तित्व अपह्य न था। कॉकण 
के सुबेदार मौलाना अहमद की रूपवती पुत्रवधू को उनके अज्ुचर आवा- 
जी सोनठेव ने जब शिवाजी के सामने उपस्थित किया तथा उसे डप- 


रह 


है 
नी 

पत्नी के रूप में ग्रहण करने को कहा, उस समय उन्होंने जो उत्तर दिया 
चह उनकी जात्मा की उच्चता का अनुपम उदाहरण है। यह घटना 
पहले अंक के चौथे दृश्य में बताई गई है । इस दृश्य में यह वात कि 
जीजाबाई ने शिवाजी की परीक्षा लेने के लिए सोनदेव को ऐसा करने 
को कहा था, मेरी अपनी करठपना है । वास्तविक बात यही है कि 
सोनदेव ने उस अनुपम सुद्री रसणी को शिवाजी को उपद्दार स्वरूप 
भेंट किया था, किंतु शिवाजी ने “यदि तुम मेरी माँ होतीं तो क्‍या 
विधाता ने मुझे सोंदर्य की दौलत देने में कंजूसी को होती” कह कर 
अपने हृदय की महानता और पावनता का परिचय दिया। इसी तरह 
की अनेक घटनाएँ हैं जिनसे यह ज्ञात होता है कि शिवाजी का मुसल- 
मानों से द्वेप न था। उनकी सेना में मुसलमान भी नौकर थे। मैंने 
नाटक में जो घटनाएँ इस प्रकार की दी हैं, वे बिना ऐतिहासिक आधार 
के नहीं दीं | 
यह ऐतिहासिक नाटक है। नाटक में इतिहास की अक्षरशः रक्षा 
करना कठिन कार्य होता है, फिर भी सभी मुरऊ घटनाएँ मैंने भक्षरशः 
इतिहास के अनुसार ही अंकित की हैं, अपितु इतना भी कह सकता हूँ 
कि ऐतिहासिक घटनाओं के क्रम आदि का जितना ध्यान इस नाठक में 
रखा गया है उत्तना शायद भब तक किसी ऐतिहाप्रिक नाटक में न रखा 
गया होगा | 
इस नाठक में औरंगज़ेब की पुत्री ज़ेडन्निसा के शिवाजी के श्रति 
आकर्षित होने की घटना ही ऐसी है जिम पर ऐतिहासिक महाजुभाव 
स्थोरियाँ चढ़ा सकते हैं । प्रोफ़ंसर सरकार ने “क्वाक 0. शैवट्रीएे 


द्धः 


76:०१ जे ज्ेबुन्निसा के शिवाजी के प्रति आकर्षण को ग़रूत साबित 
किया है। में यह नहीं कह सकता कि सरकार साहब कहाँ तक सत्य 
कहते हैं, क्योंकि किसी बादशादह्ट को पुत्री के मन का चित्रण करने की 
इतिहासकारों को आ्रायः आवश्यकता ही नहीं जान पढ़ती और फिर जो 
चात हृदय में छिपाकर रखने की होती है, वह इतिहासकारों तक 
पहुँचे भी केसे । 

मराठा इतिहासकार श्री. ए केछुसकर की मूल मराठी पुस्तक के 
आधार पर श्री एन, एस, तकाखव (7४ ४ 78४७)7४९ ) ने जो # 
2.० थी &0०००१० 2/८१६०४:००' पुस्तक लिखी है, उसमें वे लिखते हैं--- 

इससे पाठक जान सकेंगे कि यह घटना केवल मेरे ही मस्तिष्क 
की कल्पना नहीं है और फिर नाटफों में दो-एफ पात्रों का चरित्र 
सवेथा काल्पनिक भी हो उकता है| श्री हिजेन्द्राल राय ने अपने नाटकों 
में ऐसा अनेक जगह किया है और उन्होंने इतिहास के प्रति अपने इस 
अपराध के लिए कभी सफ़ाह पेश नही की । 


यहाँ पर यह लिखना भी अनुष्युक्त न होगा कि इतिहास की 
साधारण पाउ्य-पुस्तकों में बताया जाता है कि शिवाजी ने स्वराज्य- 
साधना की प्ररणा दादाजी कॉंडदेव से प्राप्त की थी । परन्तु मराठा 
इतिहास के विशेषज्ञ इस बात को स्वीकार नहीं करते । उनका कहना 
है कि दादाजी शिवाजी का हसेशा उस पथ पर जाने से निरुत्साहित 
करते रहे । शिवाजी को जो कुछ भी प्रेरणा मिली, दह अपनी चीरांगणा 
माता जीजाबाह से ही मिली थी | श्री जदुनाथ सरकार ने अपनी पुम्तक 
#070०2% 47०4 ४0७ 2४३०८३ के पछ ३१ पर यह फुटनोट दिया है--- 

एक बात नाटक की भाषा के खसंबंध में । साधारणतः इसकी भाषा: 


शुद्ध हिंदी है | सारे हिंदू-पात्नों से हिंदी ही बुवाई गई है, कितु सुसल- 

सान पाज्ों के मुख ये उनकी स्वाभाविक भाषा छुलवाई गदे है । अभी 
तक हिंदी-छेखकों की यही परिपादी रही है। हिंदी-वादककारों में प्रसाद 
जी ही ऐसे हैं जिनके नाटकों में उदू-भाषा के शब्दों का अभाव है, किततु 
उनके नाटकों में मुसलमान पात्र आए ही नहीं हे । 

इस नाटक में एक शब्द पगोढ़ा आया है । यह उस काल का सिक्का 
था, जिसकी कीसत ६ रुपयों के बराबर थी । 

इस नाटक में पात्र-सूची पर्याप्त रूबी होगई है; केकिन इससे 
नाटक के गठन में कोई शिथिलता नहीं आईं, क्योंकि अनेक पात्र 
ऐसे हैं जो एक-एक या दो-दी दृश्यों में आते हैं, स्ुख्य पात्र तो 
शिवाजी, जीजाबाई, रामदास और औरंगज़ेब ही हैं, जिनका अस्तित्व 
पहले अंक से अंतिम अंक तक बना रहदता है । इन्हीं पात्रों के कारण 
नाटक के दृश्य अंत तक एक सूत्र में बँघे हुए हैं । 

नाटक कैस। बन पड़ा है, इस विपय में मै कुछ न कहूँगा। माँ“ 
भारती से, साहित्य-मर्मज्ञों और पाठकों से स्नेह, आशीर्वाद और: 
प्रोत्साहन की भीख माँगता हुआ मैं अपनी बात समाप्त करता हैं। 


“प्रेमी 


ककया कचए 





पहला अंक 
पहला दश्य 


[ तुलजापुर के सवानी-मंदिर में युवक शिवाजी, समवयस्क 
साथी येसाजी कंक, बाजी पासलकर और तानाजी 
माहुसुरे । समय-- उषा-काछ ] 

शिवाजी-मेरे स्वप्तों के संजीवन ओर आकाक्षाओं फे 
आधार--ओ मावल देश के गोरब-शिखर, मुझे तुम्दारे सहयोग 
का गये है। आज मेरे जीवन के अठारहवें वषे का प्रथम अस्यो- 
दय है, आज मेरी आँखों के आगे नवीन बाल-रवि का उदय हुआ 
है, आज मेरे सामने नवीन कमे-पथ 

तानाजी-- नवीन कर्मे-पथ * “***** * 

शिवाजी-- ( बात काट कर ) जरा ठहरो, नदीन कमे-पथ की 
बात पीछे कहूँगा, पहले भवानी की आरती कर लें, जिनके इंगित 
से मेरे रक्त का प्रत्येक कण संचालित होता है । 


२ शिवा-साधना [ पहका 

( शिवाजों थाल में कपूर रखकर जलाते हैं, सब शिवाजी 
के पीछे भवानी की मूर्ति के अभिमुख होकर 
कर-बद्ध खड़े होते हैं। शिवाजी आरती करते हैं 
और सब मिलकर गाते हैं ) 
सब-- जयति-जयति जय जननि भवानी ! 
नर-मुंडो. की मालाबाली, 
क्यों है तेरा खप्पर खाली, 
माँ, तेरे नयनों की लाली-- 
भरे राष्ट्र में नई जवानी! 
जयति-जयति जय जननि भवानी ! 
घ्षक उठे भीषण रणु-ज्वाला 
उठे हाथ तेरा अखिवाला, 
गूंज उठे यह पवेत-माला; 
गरज उठे तेरी जय-वाणी! 
जयति-जयति जय जननी भवानी | 
[ आरती समाप्त होती है । सब भवानों के चरणों में 
नत-मस्तक होते हैं ] 
शिवाजी--माँ, भवानी ! इस उज्ज्वल आकाँक्षा की आग को 
अपने आशीर्वाद से तीघ्र कर दो | मुझे बल दो, साहस दो, ओर 
वह अदस्य पागलपन दो, जिससे में स्वातंत्रय-साधना में केवल 
सांसारिक सुखों की ही नहीं बल्कि प्राणों की आहुति भी दे सक्ू । 
निस्पृह, निर्विकार, निर्लिीप्त ओर निरहंकार होकर कम कर सकूँ। 





ध्द्य ] पहला अंक 3 





( शिवाजी उठकर संदिर के बादरी द्वार को भोर झुँंह करके खड़े 
होते हैं। उनके साथी उनके दाएँ-बाए खड़े होते हैं |) 

तानाजी--हाँ भेया शिवाजी, तो अब अपने नवीन कमे-पथ 
की बात कहो न । 

शिवाजी--क्यों न कहूँगा ? तुम लोगों के पराक्रम से जो तोरण 
गढ़ हस्तगत हुआ है, वह तो शिवा-साधना का ओ गणेश-मात्र 
है । अब हमारे आगे विस्तृत ओर नवीन पथ प्रस्तुत है। अब तक 
गह॒नतम वनों मे, दुर्गेस पतों मे, कंटकाकीण कंदराओं में ओर 
. सरिताओं के बतुल किनारों पर हिंसक वन्य पशुओं, भीषण 
आँधियों और बरसातों मे तुम्हारे प्राणों को मोत के पालने से 
कुल्ाते हुए जो मैं दिन-रात घूमा हूँ. वह फेवल बचपन के कोतूहल 
का खेल न था, वह भावी विपत्तियों ओर संकटों के कठिन प्रहारों 
को भेजने का साहस पेदा करने की तेयारी थी ! बोलो बंधुओ, 
जिस महानाश के लिए मे तुम्दारे जीवन भॉँग रहा हूँ, उसके लिए 
तुम तेयार हो ? 

तानाजी--समुँह से कहने से अंतर्‌ के निम्चय का मूल्य कम हो 
जाता है राजा ! फिर भी यदि कहलाना दी चाहो, तो सुनो । माँ 
भवानी को साज्ञी कर हम विश्वास दिलाते हैँ. कि यदि तुम हमारे 
सिर बलिदान के बकरों की भाँति भवानी के चरणों पर चढ़ा दो, 
तब भी हमें कोई आपत्ति न होगी ' क्यों येसाजी ? क्‍यों बाजी ! 

येसाजी--क्यों होगी ? 

वाजी--कसी न होगी । 

शिवाजी--इसका मुझे विश्वास है, किंतु" *** 
तानाजी--किंतु...! सावलों के देश में यह “किंतु! क्‍यों? 
मावलों को परिस्थितियों ने आर्थिक दृष्टि से गुरीव बनाया है-- 
पर वे वचन के घनी हैं। अपने हृदय की इस संपत्ति पर उन्हें 
अभिमान है। उन्हें इससे संसार की कोई शक्ति वंचित नहीं कर 
सकती | 
शिवाजी--हुखी न हो, तानाजी ! में तुम्हारे स्वाभिमान 
को आघात नहीं पहुँचाना चाहता, क्रिंतु याद रखो, वीरता एक 
वस्तु है, ओर साधना दूसरी ! मृत्यु का सहसा आलिंगन आसान 
है, किंतु, एक दुस्साध्य और सुदीध साधना के लिए जीवन का 
प्रत्येक पल्न भीषण कष्ट ओर नारकीय यंत्रणा में व्यतीत करना 
बहुत कठिन है । 
थाजी--प्रकृति के कोष से हमे पहाड़ी नदियों, मरनों, चद्टानों 
ओर कंदराओं के सिवा मिला ही कया है ? ये कठिनाइयों की 
प्रतिमूत्ति हैं और साधना के अ्रतीक । द्नि-रात इन की गोद में 
पलनेवाले हम मावलों को कष्ट से भय केसा ! 
शिवाजी--जो कुछ सहज प्राप्त है, उसी पर संतोष करना 
चहुत बड़ी दुबेलता है। दादाजी कोंडदेव कहते हैं कि में पिताजी 
फी जागीर--पूना, सूपा, वारामती, इंदापुर और सावल प्रदेशों की 
जागीर--लेकर संतुष्ट रहूँ । यदि महत्त्वाकांक्षा नहीं मानती, पोरुष 
की परीक्षा लेने ही को इच्छा होती है, तो आदिलशाही या मुगल- 
शाही की नोकरी कर ऊँचे मनसब पाऊँ। ठीक भी है। सीघे ओर 


इच्य ] पहला भंक जू्‌ 


सरल मागे पर जाने की अपेक्षा तलवार की धार पर चलना कोन 
चाहेगा ? कई दिनों के भूखे के आगे प्रलोभन-देवता जब छप्पन 
प्रकार के भोजन सजाकर थाल लायेगा तो उस पर लात मारने 
का साहस कोन करेगा ? बोलो बंधुओ “'* *** ह 
: तानाजी--हम लोगों का जीवन तो तुम्हारे निकट धरोहर है 
भेया ' अब इस पर किसी प्रलोभन, छल, प्रपंच, भय या आशंका 
का अधिकार नहीं | जब तुम्हारा साथ ओर भवानी का आशी- 
वाद प्राप्त है, तब भय किसका ओर आशंका केसी ? 
शिवाजी--भाशयो, भावी का परदा उठाकर उस पार किसने 
भाँका है ? किंतु मेरा हृदय कहता है कि तोरण में जो गुप्त कोष 
हस्त-गत हुआ है वह भवानी ही की अनुकंपा है। मुझे: विश्वास 
है कि तुम लोगों की सहायता से में एक भारत-व्यापी क्रांति कर 
सकूँगा--जिस क्रांति की पुकार भग्न मंद्रिं, धराशायी राज- 
महलो, भस्मसात परणे-कृुटियों ओर रोटियों के लिए हाह्मकार 
करनेवाले वल्नद्दीन कषकों के हृदयों से उठ रही है । 
येसाजी--क्रांति की साधना, स्व॒राज्य की संस्थापना, यह सब 
हम क्या जानें ? हम तो केवल आज्ञा-पालन '**** * 
शिवाजी--में विवेक-हीन आज्ञा-पालन, अंध अनुकरण, नहीं 
चाहता । में चाहता हूँ तुम सब को वे आँखे प्राप्त हों जो दीन- 
दुखियों की आँखों के पानी में छिपी हुई आग को देख सकें, वह 
(हंदय-प्राप् हो जो अत्याचार के साम्राज्य को तहस-नहस करके 
धूल में मि्रा देने को आठों प्रहर आतुर रहे ! 

तानाजी--तुम्हारे संस से ऐसा भी हो जायगा । किंतु, 
तुम्हारी साधना का स्वरूप... ... 

शिवाजी--मेरी साधना का स्वरूप वही है, जिसका चित्र 
तुम्हारे अंतर का असंतोष रात-दिन तुम्हारी आँखों के सामने 
खींचता रहता है। मेरे शेष जीवन की एक-मात्र साधना होगी 
भारतवषे को स्वतंत्र करना, दरिद्रता की जड़ खोदना, ऊँच-नीच 
की भावना ओर धार्मिक तथा सामाजिक असहिष्णुता का अंत 
करना, राजनीतिक ओर सामाजिक दोनों प्रकार की क्रांति करना । 

तानाजी--क्रांति ! 

शिवाजी-हाँ, बंधुओ, क्रांति। में ज्वालामुखी के मुँह पर 
खड़ा हूँ--मैं सवर मे फैंसी हुईं तरणी पर आसीन हूँ। आज 
मेरे साथी तुम हो, धन तुम हो, बल तुम हो, सेना तुम हो ओर 
मेरी आँखों के सामने है कन्‍्या-कुमारी से लेकर केलास तक 
फेली हुई जरा-जीणे माँ--भारत--की मूर्ति | बोलो बंधुओ, तुम 
युद्ध के ज्वाला-सिंधु मे कूदने को तैयार हो ? 

सब--क्यों नहीं ? 

शिवाजी--तो माँ भवानी के सामने दोहराओ--हम राष्ट्र के 
लिए अपना शेष जीवन अर्पित करते हें । हम देश ओर समाज के 
लाभ के लिए अपने सुखों ओर हितों की बलि देने को प्रस्तुत हैं । 
हम अपने नेता शिवाजी की आज्ञा को जब तक वह देशद्रोही था 
प्रसादी नहीं बनता, सदा शिरोधाये करेंगे। 

( सब दोहराते हैं ) 

शिवाजी--तुम तीन वीर मेरे लिए तीन करोड हो। येसाजी, 
बाजी ओर तानाजी को पाकर मैं त्रिभुवन के सम्राटों को चुनौती 
दे सकता हूँ । श्रच्छा, अब हमें चलना चाहिए | 
( सब का भ्रस्थान ) 
[ पट-परिवतन ] 





दूसरा दृश्य 


[पूना में दादाजी कॉडदेव का भवन । कॉडदेव खिंता-प्रस्त 
और रुग्ण से खड़े हैं, हाथ में एक पत्र है ] 

कॉडदेव--मेरे रहते शाहजी पर संकट ! नहीं यह कभी न द्वो 
सकेगा । ( कुछ रुक कर ) पर में करूँ तो क्‍या करूँ ? शिवा के 
यौवन का उन्माद उसे भूत और भविष्य, माता और पिता किसी 
फी ओर दृष्टि-पात नहीं करने देता । 

( शिवाजी का प्रवेश ) 

शिवाजी--लसस्कार दादाजी ! आज्ञ इतने चिंतित और 
उदास क्‍यों हैं ९ 

फॉंडदेव-- उदास क्‍यों हूँ ? क्‍यों शिवाजी! तुमने कभी मेरी 
चेदना को समझने का प्रयत्न क्या ? क्‍या तुस नहीं जानते कि 
शाहजी का त्तमक मेरी नस-नस में भिदा हुआ है; में अपने जीते 
जी उनका बाल भी वाँका होते नहीं देख सकता ? 

शिवाजी--यह में जानता हूँ, दादाजी ! वह घटना स्वामी 
भक्ति के इतिहास में स्वर्णाक्षरों में लिखी रहेंगी, जब भूल से. 
आपने हमारी वाटिका से एक आम तोड लिया था और बाद में 
इस अपराध में अपना हाथ काटने को तेयार हो गये थे। आपको 
पिताजी की चिन्ता होना अत्यन्त स्वाभाविक है ! 

कोंडदेव--केवल तुम्हारे पिताजी की नही, तुम्हारी भी । देखो 
भेया जवानी के ज्वार-भाटे को देनिक जीवन का प्रवाह नहीं 
बनाया जा सकता । तुम्हें समझदारी से... ... 

शिवाजी--आप क्या चाहते हैं ? 

कॉंडदेव--में चाहता हूँ तुम्हें सुखी ओर संपन्‍न देखना ओर 
चाहता हूँ तुम्हे अपने पिताजी की मान-मर्यादा में चार चाँद 
लगाते पाकर प्रसन्न होना । तुम तो बीजापुर की सीमा में स्थित 
एक के बाद एक गढ़ हस्तगत करते जा रहे हो, उधर बीजापुर 
के दरबार में तुम्हारे पिताजी पर क्या बीत रही है इस पर विचार 
नहीं करते । में तुम्हारा संरक्षक हँ--मेरे रहते यह “(खाँसी उठती 
है ओर आगे बोलने में असमर्थ रहते हैं ) 

शिवाजी-दादाज्ी, सुझे विश्वास है कि वह दिन आएगा, 
जब पिताजी मेरे कार्यो का समर्थन करेगे ! 

कॉडदेव--यह लो, यह उनका पत्र । उन्होंने तुम्हे इन हरकतों 
से बाज आने को लिखः है । 

शिवाजी--( पत्र पढ़कर विचार-मग्न हो जाते हैं) तो 
क्या मेरी साधना अधूरी ही रह जायगी ! इधर पिताजी 

का जीवन, उधर राष्ट्र का उद्धार, दो मे से एक को 
चुनना है । 
(सहसा जीजावाई का प्रवेश, शिवाजी माँ के चरण छूते हैं) 

जीजा--अजर-अमर बनो बेटा ! आ्राज यह फूल मुर्काया-सा 
क्‍यों है? 

कॉडदेव--बोलो, माँ के सुहाग को” “' 

झिवाजी--न, दादाजी ! आगे कुछ न कहिए। माँ ! (कठावरोध) 

जीजा--दुखी न दो बेटा ! दादाजी, आप फिर पुराना पचड़ा 
ले बेंठे । मेरे सुहाग को बात क्‍यों करते हो ? मेरे सुहाग की लाली 
तो शत्रु के रक्त से रैंगी जाकर दही गहरी हो सकेगी । 

कॉबदेव--जीजाबाई, मैंने धूप मे बाल सफेद नहीं किए हैं । 
में आपकी ओर शिवाजी की आकॉक्षाओं को सममता हूँ, पर 
नीति का तकाजा है कि काये इस प्रकार साधो कि साँप मरे पर 
लाठी न हूटे । शाहजी की जागीर तो शिवाजी की है ही, बीज्ञापुर 
या झुगलों को सद्दायता दे कर अपना राज्य ओर पद-विस्तार 
करना भी सरल है । फिर राज-विद्रोह ही की *** *** 

जीजा--जो राज्य जनता की 'अनुसति के बिना'*'*** 

कॉडदेव--अच्छा, राज-विद्रोह न सही, पर तुम्हारा पति के 
प्रति, शिवाजी का पिता के ग्रति, ओर मेरा स्वामी के प्रति कतेन्य 
क्‍या कुछ नहीं चाहता ? 

जोजा--फतेन्य ! जीज्ञाबाई ने नपिता का स्नेह पाया, न 
पति का प्रेम ओर न ऐश्वये का आशीर्वाद | उन्होंने तो वर्षो से 

मेरा मुँह नहीं देखा। शायद वे सममते होंगे-नारी अबला है, 
वह कठोर संसार से संग्राम नहीं कर सकती, संकटों से लोहा नहीं 
ले सकती, पिता ओर पति से त्यक्त हो कर केवल सिसक-सिसक 
कर रोना, और रो-रो कर सर जाना जानती है। दीपक की तरह 
'तिल-तिल जल कर मर जाना ही उसकी अंतिस निधि है। अब 
संसार देखेगा कि वह क्रांति की सहाज्वाला भी प्रज्वलित कर सकती 
है। बेटा, मेरे अन्तःकरण मे अहर्निश एक असन्‍्तोष प्रज्वलित 
रहता है, उसे तुम्दारे बिना कोन शान्त्र कर सकता है ? 

शिवाजी--माँ ! (फेरों में गिर पड़ते हैं) 

जीजा--उठो बेटा ! ( उठाती है ) मे पिता, पति, बन्घु-बाधव, 
सुख, स्वार्थ कुछ नहीं जानती । मैं फेबल देश को जानती हूँ. और 
मुम्हे आदेश करती हूँ कि देश की स्वाधीनता ही तुम्हारे जीवन की 
चरस साधना हो । 

कॉडदेव--पहाड़ से टकरा कर उसे चूर-चूर करने का प्रयत्न 
आत्म-हत्या है, बहन ! सेना, धन" “साधन''**** 

जीजा-- सेना ! धन ! सब भवानी की दया से ग्राप्त होगा। वन- 
चासी राम के पास सेना कहाँ से आई थी ? निर्वासित, राज्य-वंचित 
पांडवों को सेना ओर धन कहाँ से श्राप्त हुआ था ? मैने शिवाजी 
को बचपन से रामायण ओर मद्दाभारत की शिक्षा दी है । वह क्या 
व्यथे जायगी ? इच्छा चाहिए, कोंडदेव ! सेना भवानी को 
कृपा से बहुत आ जायगी। ये भूखे-नंगे मराठे सह्याद्वि की पव॑त- 
माला से आश्रय-हीन घूम रहे हैं। ये प्रतीक्षा कर रहे हैं कि कोई 

माई का लाल इन्हें पुकारे, संगठित कर एक मंडे के नीचे लाये। 
राज-विद्रोह, पितृ-द्रोह या चाधे जिस नाम से पुकारा ज्ञाय, 
शिवा का काय माँ के आशीर्वाद की छाया मे आगे बढ़ेगा । 
कॉडदेव-- किन्तु, कॉडदेव देश को नहीं जानता, धर्म को नहीं 
जानता, वह केवल शाहज्नी को जानता है। मेरे जीते जी शाहजी 
का जीवन संकट में पढ़े यह मे नहीं देख सकता। लो बहन, तुम्दारी 
इच्छा पूरी हो ( एक ज़हर की पुड़िया निकाल कर खा लेते हैं ) मै 
बहुत दिन जी लिया, अब बिदा ! 
( लड्खड़ाकर गिरते हैं ) 
जीजा--बेचारे स्वामि-भक्त ! तुम सच्चे हो कोंडदेव ! किंतु 
क्या किया जाय, देश सर्वोपरि है। 
शिवाजी--येसाजी ! तानाजञी !! 
( येसाजी व तानाजी का भ्रवेश ) 
ज्िपाजी--हाय दादा, तुमने यह क्‍या किया ? 
कॉडदेव--खिन्‍न न हो भेया, में जाते समय तुम्हें आशीर्वाद 
देता हूँ कि तुम्हारी साधना सफल हो । 
जीजा-- दादा को अंदर ले चलो | 
( सब कोंडदेव को उठाकर ले जाते हैं ) 
[ पट-परिवततन ] 

[ बीजापुर के किले का एक भाग | शाहजी जीवित अचस्था में ही 
ईंटों में चुने जा रहे हैं। ई'टे कंधों के कुछ नीचे तक पहुँच चुकी 
हैं। सामने बीजापुर का वृढ़ा बादशाह महमूद आदिलसझ्नाह 
देठा हुआ है । पास ही बढ़ो बेगम ( जिन्हें बढ़ी साहिबा 
कहा जाता ह ) अफुज़लूखाँ ओर दूसरे सरदार बेंढे हैं | 

महमूद आादिरू--मेरे दोस्त शाहजी, आज तुम्हें इस हालत 
मे देखकर मेरे कलेजे पर बर्छियाँ चल रही हैं । 

बड़ी साहिबा--लेकिन सल्तनत का निज्ञाम करने के लिए 
ऐसे सद्घत काम करने ही पड़ते हैं । 

भअफ़ज़ऊू---आस्तीन के सॉप को 

महमूद आदिल--चुप रहो अफ़जल ! शाह्जो ! बीमापुर की 
सल्तनत तुम्हारे अहसान को कभी नहीं भूल सकती | कनाटिक 
के बाग्रियों को दबाना ओर मुग्रलों से लोहा लेना तुम्हारा ही काम 
था। मे नहीं चाहता कि अपने ऐसे बहादुर दोस्त से हाथ धो 
बहूँ। तुम सिफे सचाई को क़बूल कर लो । शिवाजी की बग्रावत 
में तुम्हारा हाथ है, इसे मान लो । 

झ्ाहजी--शाहजी ने अपने जीवन में भ्लूठ नहीं बोला--आज 
भी भ्रूठ बोलकर वह जीवन-रक्षा नहीं चाहता। शिवाजी के 
कार्या से मेरा कोई सबंध नहीं है। जिस शासक के राज्य को दृढ़ 

बनाने श्रोर आक्रमणों से बचाने के लिए मेंने जवानी के सुनहले 
दिन खर्चे कर डाले, आज उससे में दया की भीख माँग कर अपने 
शरपको छोटा नहीं बनाना चाहता | शाहजी ने स्वामि-भक्ति में 
कभी कमी नहीं रखी, इसका उसे संतोष है । 

बड़ी साहिबा--तुस हमे बच्चा समझते हो, शाहजी ! तुम 
हिंदुओं ने मिलकर मुसलमानी हुकूमत को मिटा देने की साजिश 
की है, क्या इससे तुम इनकार कर सकते हो ! 

शाहजी--हम दिंदुओं ने ग्रेरों को गेर समझा द्वी नहीं। यहाँ 
शक्र आए, हूण आए और न जाने कौन-फौन आए । वे हमारे बन 
कर रहे ओर हम मे मिल गए। हमने तो मुसलमानों के लिए भी 
अपना हृदय खोल दिया था, पर आप लोग अब दरवाजे पर दी 
खड़े हैं । में अपने ही अतीत की ओर घूम कर देखता हूँ, तो कलेजे 
में एक हूक उठती है। अहमदनगर का नमक खाया था, इसलिए 
जब मुग्रलों ने उसे मिट्टी मे मिला दिया, तब शाहजी ने द्वी उसके 
पुनर्जीवन का विफल प्रयत्न किया था। जब से आप कौ सेवा में 
आया हूँ, स्वतंत्रता-प्रिय हिंदू सरदारों के खून से दक्षिण की चप्पा- 
धप्पा भूमि को रेंगता रहा हूँ । क्‍यों बड़ी साहिबा, क्या वह सब 
हिंदू-राज्य की स्थापना के लिए'''*** 

बढ़ी साहिया--वढ तो मछली को चारा डालना था । 

शाहजी--इतना मँहगा चारा ' भाईयों का खूस ! 

अफ़ज़ल--तुम दुनिया को धोखा दे सकते हो, पर इसें नहीं । 
शिवाजी ने तोरण, कोंडाना, पुरंधर, तिकोना, लोहगढ, राज्ममाचो, 

रायरी आदि दुरगे कब्ज़ें में कर लिये, क्या यह सब तुम्हारी बेजान- 
कारी मे । भोर दरें के पास शिवाजी ने शाद्दी खज़ाने को लूट 
लिया, इस मे भी क्या तुम्हारा हाथ नही है ? 

शाहजी--उसमे मेरा क्‍या वश है ? 

महमूद आदिरू- तुम उसे समझाओ । 

शाइजी--दादाजी कोंडदेव ने उसे सममाने के प्रयत्न मे 
जान दे दी । पत्थर को पानी किया जा सकता है, पर जीजाबाई 
के बेटे का स्वभाव नही बदला जा सका । वर्षो से मेंने माँ-बेटे 
को नहीं देखा। मेरा उन पर जोर ही क्‍या * 

बढ़ी साहिबा--हिंदू ओरत शोहर का कहना न मानेगी तो 
सूरज मगरिब से निकलेगा। तुस जीजाबाई को लिखो कि वह 
शिवाजी को लेकर-यहाँ आवे । 

महमूद आदिझ--में शिवाजी की बहादुरी की इज्जत करता हूँ। 
में उसे वही सनसब दूँगा, जो आपको दिया है । 

शाहजी--आप उसे बचपन में देख ही चुके हें । में उसे दरबार 
में कुछ दिनों तक लाता रहा । कितनी दफ़ा समझाया, पर उसने 
खोर द्रबारियों की तरह ज़मीन तक क्ुककर आपको सलाम न 
किया । किसी के आगे क्कना तो उसने सीखा ही नहीं है। अब 
तो यह नामुमकिन ही है कि वह यहाँ आकर दरबार की मर्यादा 
का पालन कर सके । 

बढ़ी साहिबा--में दक्खिन में कोई ऐसा इनसान नहीं देखना 
पचाहती, जो आदिलशाह के आगे न रुके । तुम या तो शिवाजी 

को यहाँ आने को लिखो, या जिंदा द्र-गोर होने को तेयार 
हो जाओ ! 

शाहजी--आपने शाहजी को अभी तक नहीं पहचाना, बडी 
साहिवा ! उसने लाखों को मरते देखा है. ओर चीसियों हुकूमतों 
को बनते-बिगड़ते देखा है। वह मारना जानता है तो मरना भी 
जानता है । 

भफज़ल--तो तुम नहीं लिखोगे ९ 

शाहजी--नहीं । 

अफ़ज़ल--अच्छी बात है ( मज़दूरों से ) चुनो इंटें । 

( मज़दूर और इंटे रखते हैं ) 

वढ़ी साहिबा--ठहरो, ठहरों, हमे शाहजी नहीं, शिवाजी 
चाहिए । इनकी सौत के बाद तो शिवाजी बे-ल्गाम ही हो जायगा। 
इन्हे अग्रर केद से रखा जायगा तो बापकी जान बचाने के लिए 
हिंदू बेटा अपनी कुर्बानी देने में नही हिचकेगा। वह कभी ख़ुद 
द्रबार मे दाज़िर होगा । 

महमूद आदिल--बेशक़ | अफ़ज़लखाँ, तुम शाहजी को काल- 
कोठरी मे बंद कराओ ! 

( शाहजी की इट गिराई जाती हैं, उनके हाथ मज़बूती से 

बाँघे जाते हैं | शाहजी को लेकर अफ़ज़लू का एक ओर 
तथा शेष छोगों का दूसरी भोर प्रस्थान ) 
[ पट-परिवतन ] 





चौथा दृश्य 


| राजगढ़ में शिवाजी और सोरोपंत पिंगछे परामश कर रहे हैं ] 

मोरोपंत पिंगले--बीजापुर की पठान-सेना के ७०० पद-च्युत 
सिपाही आपकी सेवा मे नोकरी करने आए हैं। उनकी किस्मत 
का फेसला हो जाना चाहिए ! 

शिवाजी--मोरोपंत, आप तलवार के धनी तो हें ही, कत्षम के 
भी शूर हैं । बुद्धि ओर बल दोनों में सम्पन्न समभ कर ही मैंने 
श्राप को पेशवा बनाया है। आपकी राय में उनके सम्बन्ध में क्‍या 
करना उचित है ! 

मोरोपंत--पठान शूर दवोते हैं, विश्वास-पात्र भी होते हैं, किन्तु 
उनकी धार्मिक कट्टरता उन्हें किस दिन कहाँ बहा ले जाय, 
इसका क्या ठिकाना ! 

शिवाजी--किन्तु यदि स्वराज्य केवल हिन्दुओं तक ही सीमित 
रह गया तो मेरी साधना अधूरी रह जायगी। में जो बीजापुर 
ओर दिल्‍ली की बादशाहत की जड़ उखाड़ डालना चाद्ता हूँ 
वह इसलिए नहीं कि वे मुसलिम राज्य हैं, बल्कि इसलिए कि वे 
आततायी हैं, एक-तन्त्र हैं, लोक-मत को कुचल कर चलने के 
आदि हैं । 

मोरोपंत--तो आपकी राय मे इन पठानों को अपनी सेना में 
भरती कर लेना चाद्दिए ? 

शिवाजी--क्यों नहीं ? यदि हम फेवल हिन्दुओं का संग्रह 
करेगे तो स्वराज्य प्राप्त न होगा, सबको समान शान्ति और सुख 
देनेवाला शासन संस्थापित न हो सकेगा। जिसे स्वराज्य प्राप्त 
करना है उसे चाहिए कि वह सभी वर्णो ओर सभी जातियों के 
लोगों को अपने-अपने धरम के अनुसार चलने की स्वतंत्रता दे कर 
उनका संग्रह करे । आप जानते हैं, मेने कभी किसी मसजिद की 
एक ईंट को भी आऑँच नहीं आने दी। जहाँ मुझे! कुरान मिला है 
मैंने उसे आदर के साथ किसी मोलवी के पास पहुँचा दिया है। 
सवे-साधारण की स्वतंत्रता की साधना करने वाले के हृदय मे 
धार्मिक असहिष्णुता क्‍यों ? 

मोरोपंत--वास्तव में आप ठीक कहते हैं। आप के विचारों 
की उदारता हमारी स्वराज्य-साधना का सर्वोच्च शिखर है । 

( आवाजोी सोनदेव कल्याण के शासक मौलाना अहमद एवं उसकी 
सुन्दरी पुत्र-बधू को बंदी अवस्था में लेकर आता है। 
सिपाही केदियों को रस्सी से बाँघे हुए हैं।) 

सोनदेव--(झुक कर नमस्कार करके) महाराज, आपके दास सोन- 
देव ने कल्याण प्रदेश को जीत लिया है । ये वहाँ के शासक मोलाना 
अहमद हैं ओर यह इनकी पुत्र-बधू | इन्हे आपकी सेवा मे” “ 

शिवाजी--मौलाना अहमद को कारागार मे ले जाओ | 

( सिपाही मौलाना अहमद को ले जाते हैं ) 

सोनदेव---ओर महाराज, यह प्रथ्वी का चॉद, इसे आप 

अपनी सेवा में 

शिवाजी--थहू क्‍या कहते हो, सोनदेव ! ( कुछ सोच कर ) 

अच्छा, इनका घूँघट खोल दो । 
(सोनदेव युवती का घूँघट खोल देता है--युवती के रूप से 
सभी विस्मय-विम्युग्ध हो जाते हैं) 

शिवाजी मैं नहीं जानता था कि इस संसार से इतना सोंदर्य 
हो सकता है ! 

सोनदेव-- स्वामी, यह आप का द्वी'*' *** 

युवती--(भयभीत-सी होकर कंपित स्वर में) में नहीं जानती थी 
कि शिवाजी के दरबार मे * *** 

शिवाजी--डरो मत, माँ ! डरो मत । शिवाजी विलासी कुत्ता 
नहीं है| तुम्हें देखकर मेरे हृदय मे केवल यह भाव उठ रहा है कि 
यदि तुम मेरी माँ होतीं, तो कया विधाता ने मुझे सोंदय की दोलत 
देने मे इतनी कंजूसी की होती ' तुम्हारे रूप की चकाचोंध से 
मेरी आँखों ने नया प्रकाश पाया है । कितना भव्य, कितना दिव्य ! 
यह सोंदये तो पूजने की वस्तु है, माँ ! सोनदेव में तुमसे बहुत 
शसंतुष्ट हूँ | ठुम हृदय मे इतना कलुष लेकर एक कुल-बधू को मेरे 
पास लाए हो ! मे तुम्हें आज्ञा देता हूँ कि****** 

( जीजाबाई तथा सईंबाई का प्रवेश ) 

जीजा--ठहरो बेटा, उसे दंडन दो। इसमे उसका नहीं, 
तुम्हारी माँ का अपराध है। मेंने ही इसे भेजकर तुम्हारी परीक्षा 
ली थी । जो स्वराज्य-साथना का नेतृत्व करता है, काँटों का ताज 
सिर पर रखता है, बह यदि पर-नारी का मान करना नहीं जानता, 

तो उससे अधम कीन हो सकता है ? मेने तुम्हारे बाहु-बल को 
खूब परख कर देखा था। हृदय के शील की कठिन परीक्षा 
शोर लेनी थी, वह्‌ भी आज लेण्ली। अब मुझे; विश्वास है, 
संसार की कोई शक्ति तुम्हें पथ-च्युत न कर सकेगी । जो ऐसे 
सौन्दर्य को ठुकरा सकता है--वह सस्‍्वगे को भी लात मार 
सकता है । धन्य हो बेटा ! आजञ्ञ मेरे आनंद की सीमा 
नहीं है । 

शिवाजी--मोरोपंतजी, इस युवती को उत्तम वस्त्र, आभूषण 
देकर अत्यंत आदरपूवेक बिदा करो । इसको यहाँ आने में जो 
श्त्म-रलानि हुई, जो कष्ट उठाना पड़ा, उसके प्रतिफलस्वरूप इसके 
श्वसुर को भी बंधन-मुक्त कर दो | 

( युवती को लेकर मोरोपंत व सोनदेव का प्रस्थान -- 
गोपीनाथ का घबराए हुए प्रवेश ) 

गोपीनाथ--माताजी ! ( कंठावरोध ) 

जीजा--क्ष्या बात है, गोपीनाथ ! 

गोपीनाथ--अनथे हो गया, माँ जिस बात की आशंका थी 

( रुक जाता ) 

शिवानी--स्पष्ट कहो गोपीनाथ !*"** **** 

गोपीनाथ--जो बीभत्स-कांड मेने आँखों से देखा उसके बाद 
भी में बिना दो चार को मौत के घाट उतारे जिंदा लौट आया, यह 
कितनी शर्म की बात है ! पर क्या किया जाय ! गुप्तचर का 
कत्तव्य बड़ा कठिन है ! 

जीजा- कुछ कहो भी गोपीनाथ ! ऐसी कोई विपत्ति नहीं जो 
शिवा की माँ को विचल्ित कर सके । 

गोपीनाथ--आदिलशाह ने शाहजी को गिरफ्तार कर लिया 
है । 

शिवाजी--उस भेड़िए को सिंह पर हाथ उठाने का साहस 
केसे हुआ ? 

गोपीनाथ--हमारे दुर्भाग्य से । भारत मे जयचंद न पेदा होते 
तो आज इसका इतिहास ही कुछ और होता । हम शन्रु का ऐश्वय 
सहन कर सकते हैं, कितु बंधु की उन्नति नहीं। रात को सोते मे 
बाजीराव घो रपढ़े, ओर जसवंत राव ने उन पर आक्रमण करके 
उन्हें केद कर लिया । 

जीजा--मेरे शिवा के बाहुओं मे उनके बंधन काटने का बल है। 

गोपीनाथ--पहले उन दुष्टों ने उन्हें जीते जी दीवार मे चुनने 
का आयोजन किया, फिर न जाने क्या सोचकर उन्हे कुछ दिन ओर 
दुनिया मे रहने की आज्ञा मित्र गई, कितु मुक्त मनुष्य की भाँति 
नहीं, काल-कोठरी में बंदी के रूप में । 

शिवाजी---माँ, तुम्हारे दुःखों का प्याला भर गया है। में 
कपूत उन्हे कम न करके बढ़ा रहा हूँ । जो बात मेरे जीवन मे 
कभी न हुई, पिताजी के लाख कहने पर भी न हुई, वह अब 
होगी । में आदिलशाह के पेरों पर गिर कर पिताजी को बंधन- 


भुक्त कराऊँगा। 
गोपीनाथ--इससे तो शत्रु के मन की मुराद पूरी होगी । वहाँ 

अफ़ज़लखाँ ओर बड़ी साहिबा ने पड़यंत्र रचा है कि शिवाजी 
आते तो जिंदा वापस न लोटने पायें । 

शिवाजी--कोई चिता नहीं । पुत्र का जीवन साता के सुहाग 
से बड़ा नहीं है । 

जीजा--देखो बेटा, यह ठीक है कि हिंदू श्री के लिए पति 
ही लोक है ओर पति ही परलोक, किंतु मनुष्य का सब से उच्च 
कतेव्य स्वदेश-धर्म का पालन है । में अपनी हानि सह सकती 
हूँ, स्वदेश की नहीं । तुम स्वदेश की सम्पत्ति हो, जनता के 
धन हो, तुम्दारा जीवन व्यक्ति के सुख के लिए अर्पित नहीं 
हो सकता | 

गोपीनाथ--किंतु, माताजी आप यह आधात कैसे सहन 
करेंगी ? 

जीजा--आधात ! मेरा हृदय उसी धातु से बना है, जिससे 
सद्याद्वि की चट्टाने । यदि उन्हें प्राण-दंड मित्ना तो जीजाबाई पति- 
धर्म का पालन करेगी। उन्होंने जो सोभाग्य वर्षो से मुझे नहीं 
दिया वह में एक क्षण में पा जाऊँगी । में उन के साथ चिता-सेज 
पर सोझँगी--ओऔर मेरा शिवा निश्चित होकर राष्ट्र-धर्म का 
पालन करेगा। 

सईबाई--कोई ऐसा भी मागे हो सकता है, जिससे माँ का, 
पत्नी का, पुत्र का, ओर देश के सेनिक का--सभी का--धसे- 
पालन हो सके । 

शिवाजी--वह क्‍या ९ 

सईबाई--में मूखे ओरत हूँ, किंतु शिवाजी की पत्नी हूँ । 
थोड़ी राजनीति में भी समझती हूँ । आदिलिशाह को शाहजी 
के प्राण नहीं, शिवाजी का सिर चाहिए । 

शिवाजी--हाँ, यह तो ठीक है ! 

सईबाई--शाहजी को ग्राण-दंड देने से शिवाजी की गदेन 
ओर भी दृढ़ हो जायगी। शाहजी को कैद में रखने से उसे 
आशा होगी कि तुम उन्हे छुड़ाने जाओगे--आत्म-समपेण 
कर दोगे । 

जीजा--तुम ठीक कहती हो। पर शिवा को कभी ऐसा न 
करने दिया जायगा। वह केवल शाहजी था जीजाबाई का बेटा 
नहीं है--वह कुमारी अंतरीप से नागा पर्वत पर्यन्त्र फेले हुए विराट 
देश के दीन-दुखी परतंत्र हृदयों का आधार है--करोड़ों 
माताओं का पुत्र है। उसे उन सब के सुख-सुहाग की रक्षा 
करनी है । 

सईबाई--वह रक्ता तो होगी ही। आप सब जानते हें कि 
बीजापुर से म्ुगलों का ३६ का संबंध है। अगर हस संबंध में 
मुग्नलों से हस्तक्षेप करने को कद्दा जाय तो वे शाही को अवश्य 
बंधन-मुक्त करावेंगे । अंधा क्या चाहे; दो आँखें ! बीजापुर के विरुद्ध 
मराठों का सहयोग ! मुग़नलों के लिए इससे बढ़कर सुयोग ओर 
क्या हो सकता है ? वे अवश्य इस पाश में बँध जाएँगे । 

जीजा--धन्य हो सईबाई ! आज तुमने महाराष्ट्र की रक्षा 
कर ली ! 

शिवाजी--तुमने डूबते को सहारा दिया है। ऐसी राज- 
नीति-निपुण पत्नी पाना में सौभाग्य समभता हूँ । (गोपीनाथ से) 
गोपीनाथ ! तुम पत्र लेकर अभी मुगल-द्रबार में जाओ | चलो, में 
अमसी लिखता हूँ। 

(सब का प्रस्थान) 
[पट-परिषर्तन] 
पाँचवों दृश्य 
[भोरंगाबाद में झुग़्ों का राज-महऊ । औरंगज़ेब और मीर 
जुमछा बातें फर रहे ईं] 

औरंगज़ेय--सल्तनत की ख्वाइश भी एक बला है ! न 
रात को नींद न दिन को चेन ! अफगानिस्तान से बंगाल ओर 
काश्मीर से अहमदनगर तक मुग्रलों का मंडा फहरा रहा है, फिर 
भी दिल इस कदर बेचेन रहता है, गोया हम रास्ते के मिखारी हैं । 
विजयनगर की सल्तनत को बीजापुर, गोलकुंडा ओर अहमदनगर 
की वादशाहतों ने सिलकर सिटा दिया, हम अहदसदनगर को हज़स 
कर चुके और अब बीजापुर को भी खतस करने पर तुले हैं। द्वार 
ओर जीव का यह सिलसिला योंद्दी चलता आया है और योंही 
चलता रहेगा । 

मीर जुमछा--हसारी तो हर जगह फ़तह ही हो रही है। 
अआदिलशाही भी अब सिर्फ दो दिन की मेहमान है । 

भौरगजेब--सच कहते हो मीर जुमला, बेशक यह सुबह का 
चिराग्र है, हवा के एक मोके से बुक जाएगा । लेकिन में देख रहा 
हूँ कि बीजापुर की बरबादी के पीछे एक आँधी छिपी हुई है--एक 
तूफ़ान इंतज़ार कर रहा है । 

मोर जुमछा--तूफ़ान ! 

औरंयज़ेब--हाँ तूफ़ान । वह बादलों फी एक छोटी-सी टुकड़ी 
है। मुगल अपने बडप्पन के घमंड में उसक्री तरफ़ नहीं देखते। 
वह किस दिन सारे आसमान में छाकर अँधेरा कर देगी, जमीन 
पर पानी का सुन्दर बहा देगी, इसे कोई नहीं जानता। हम 
धमंड की तारीकी में खुदी का ख्वाब देख रहे हैं। एक दिन आँख 
ख़ुलेगी, तो देखेंगे कि मुगुलों की सल्तनत इस दुनियाँ के नक्शे 


से नेस्त-नाबूद हो गई है । 
मीर जुमला--शाहजादा ओरेंगजेब के मुँह से में यह क्‍या 
सुन रहा हूँ । 


औरंगजेब- में सच कह रहा हूँ, मीर साहब ! मेरा इशारा 
शिवाजी की तरफ़ है । हम सोचते हैं, वह एक डाकू है--लुटेरा है। 
पर में देख रहा हूँ, महसूस करता हूँ कि वह आज सारे हिंदु- 
स्‍्तान का बेताज बादशाह है। हम लोग रुपया देकर फोज़ें 
खड़ी करते हैं, वद आज़ादी का नाम लेकर बात की बात में बया- 
बान जंगल में लश्कर के लश्कर जमा कर लेता है। दक्खिन की 
ज़मीन का जर्रा-जर्य आज उसका मददगार है | 

सीरा जुमछा--जिस मुगल सल्तनत की जड सदियों से मज 

बूत होती आरही है, हवा का एक कोंका, आग की एक चिनगारी 
उसका क्या बिगाड़ सकती है ? 

औरंगज़ेब--मेंने जयसिंह की बहादुरी देखी है, जसबंतसिंह का 
होसला देखा है, लेकिन शिवाजी की तो बात ही कुछ ओर है । वह 
बहादुर भी है ओर चालाक भी ! उसके मनसूबे बिजली की रफ्तार 
से भी तेज़ चलते हैं । अब्बाजान को यह यकीन द्लाकर कि वह 
सुगलों की नौकरी मंजूर करेगा, उसने बीजापुर की क़ेद से शाहजी 
की रिहाई करा ली, और फिर आँगूठा दिखा दिया। जब में बीजापुर 
की मदद को आया, तो मुझ से भी वादा किया कि वह मेरी मदद 
करेगा । फिर मदद करना तो दूर रहा, मुगल हृद के जुनार और 
अहमदनगर पर चढ़ाई करके वहाँ से वेहद्‌ दौलत ओर द्वाथी- 
घोड़े लूट ले गया । 

मीर--इस पर उसकी जुरंत तो देखो, अब फिर अपने क़ासिद 
रघुनाथ पंत को भेजा है । 

औरंगज़ेब--उसे बुलाओ ! 

(सीर जुमला का प्रस्थान ) 

औरंगज़ेब--अगर में बादशाह होता तो सब से पहले शिवाजी 
की खबर लेता ! वाह रे होसले ! बार-बार धोखा देकर भी शिवाजी 
सममता है कि में उसका यक़ीन करूँगा। अच्छी बात है, में फिर 
भी यही जाहिर करूँगा कि में उसका यकीन करता हूँ। 

( रघुनाथपंत का प्रवेश ) 
रघुनाथ--सलाम शाहजादा साहव ! 

ओऔरंगजेब--आइए ! 
( बेठने को स्थान सूचित करता है ) 
रघुनाथ - शिवाजी ने यह पत्र आपकी सेवा में भेजा है। 
( पतन्न निकाल कर देते हैं ) 

औरंगज़ेब--(पत्र पढ़कर कुछ गंभीरभाव से) देखो, राधोजी, मेरी 
जिन्दगी लड़ाई के मेदान मे गुजरी है। में तलवार के धनी दुश्मन 
को दोस्त बनाना फख्‌ की बात सममता हूँ । शिवाजी अगर दोस्त 
बन सकें तो क्‍या बात है । लेकिन उन पर यक़ीन करना जहरीले 
साँप पर यकीन करना है। काठ की हाँडी बार-बार नहीं चढ़ा 
करती । 

रघुनाथ--एक बार आप उनकी इच्छा पूरी कर दे, उन पर 
पूरा विश्वास करे, तो आप देखेंगे कि शाहजी ने बीजापुर ओर 
अहमसदनगर के लिए जो कुर्बानियाँ की हैं, उनसे ज्यादा शिवाजी 
मुग़लशाही के लिए करेंगे । 

औरंगजेब--वे चाहते हैं कि बीजापुर से जो मुल्क उन्होंने 
जीते हैं वे उनके पास रहने दिए जाँय, बीजापुर के कोंकण प्रदेश 
को कब्जे में लेने की इजाजत दे दी जाय । यहाँ तक में मान सकता 
हूँ, लेकिन जुनार और अहमदनगर की सरदेशमुखी'"' ““'नहीं- 
नहीं ! श्रच्छा राघोजी, में इसका जवाब दो-एक दिल मे दूँगा । 

रघुनाथ--जेसी आपकी इच्छा । 

(रघुनाथ पंत का प्रस्थान तथा मोर जमला का प्रवेश) 
मौर जुमला-देहली का क़ासिद यह खत लेकर आया है। 

( मीर जञुमला कौरंगज़ेब को पतन्न देता है ) 

औरंगज़ेब--( पतन्न पढ़कर बहुत गंभीर हो जाता है ) समीर साहब, 

जरा रघुनाथ पंत को फिर बुलाइए । 
( मीर जुमछा का प्रस्थान ) 

औरंगज़ेब--(अकेले) रोशनआरा का ख़त है। बादशाह बीमार 
हैं । मुझे दक्खिन में सेज़ दारा को बादशाहत का निज्ञाम सोंपा 
है। काफ़िर दारा ! वह बादशाह होगा ! नहीं वह बादशाहत करने 
को नहीं, उपनिषद पढ़ने को पेदा हुआ है। मेरे लिए दक्खिन की 
फ़तह से वडा काम दिल्ली के तख्त पर कब्जा करना है। मुमे 
फ़ौरन देहली जाना होगा। फ़िलहाल शिवाज्ञी को भी चरका देना 
पड़ेगा | उसे दोस्त वनाकर बीजापुर को खत्म करने का काम सोंप 
देना होगा । 

( रघुनाथ पंत का प्रवेश ) 

औरगयज़ेब--मेंने सोच लिया है। में शिवाजी को मुग्रलों की 
दक्खिनी हद की हिफ़ाज़त का कास सोंपता हूँ। बीजापुर के 
ख़िलाफ़ जो भी कारत्राई वे करेंगे, उसमें मुग़ल उनका साथ देंगे । 
रह गई सरदेशमुखी की वात, सो उसका जवाब मे देहली से दूँगा। 
इस बीच शिवाजी को चफादारी का सबूत देना पड़ेगा । 
५. रघनाथ--बहुत अच्छा ! मुझे यकीन है कि शिवाजी आपका 
पंगास मंजूर करेंगे । 

( प्रस्थान ) 
कौरंगजेब--ह: हू है, अब सज़ा आएगा। अब भाइयों के खून 

से दिल्‍ली का लाल क़िला'लाल लाल हो... ...(सेंमल कर) ठीक है, 
मुझे फौरन दिल्‍ली की तरफ कूच करना चाहिए । 

( प्रस्थान ) 

पट-परिवर्तन 





छ्ठा चश्य 


[ श्रीरंगवाढ़ी के चन-खंढ में समर्थ रामदास द्वाथ में कागए 
फलूस लिये कविता लिख रहे हैं ] 
रामदास--(ध्यान भंग होने पर) देखें यह गीत कसा उतरा है ! 
( गाकर पढ़ते हैं ) 
माँग रही हे माँ चलिदान, 
जागो जागो सोने बालो, 
धन, गोरच, यश खोने चालो, 
अबलाओं से रोने वालो, 
प्राप्त करो गत गोरब, मान 
माँग रही है माँ वलिदान ! 
कोटि-फोटि हाथो में चमके, 
असि, चपला सी चमचम द्मके, 
तुम प्रलूयकंर गण हो यम के, 
करो रक्त-गंगा में स्नान ! 
माँग रही है माँ बलिदान ! 





फूल चढ़ाने को मत लाओ, 
पूजा करने सी मत आओ, 
कहती आज भवानी, जाओ, 
रण में दो जीवन का दान ! 
माँग रही है माँ बलिदान ! 
जन्म-भूमि के हृदय-ढुलारो, 
अरि को भेरव बन' ललकारो, 
युग की माँग यही हे प्यारो! 
यही आज जप, तप, तब्त, ध्यान, 
माँग रही है माँ बलिदान ! 
हाँ ठीक तो है । 
( कविता का काग़ज़ सोढ़ कर रख लेते हैं, एक दूसरा कागज 
पढ़ते हैं ) यह शिवाजी का पत्र है, लिखते हैं--“आपके उपदेशों 
ने, भजनों ने, और कीतनों ने जनता के हृदय में वरतेमान परि- 
स्थिति के प्रति विद्रोह की आग जला दी है। जिस महापुरुष ने 
मेरी साधना का मागे सीधा कर दिया है उनके दशनों से में कब 
तक बंचित रहूँगा। आप प्रेरणा हैं, में गति, आप बारूद्‌ हैं, में 
आग, आप ज्वालासुखी हैं, मे विस्फोट । हमारा सहयोग आवश्यक 
है ।? शिवाजी की गति-विधि का निरीक्षण करते कई वर्ष हो 
गए । इसके पर्याप्त प्रमाण मिल चुके हैं. कि उसने व्यक्तिगत स्वाये 
के लिए नहीं, राष्ट्रीय स्वतंत्रता के लिए तलवार उठाई है। श्राज 
वह आ रहा है, उससे भेंट करनी ही होगी । 


हु 

(एक ओर से स्वामी रामदास का प्रस्थान, दूसरी ओर से 
शिवाज़ी और अकाबाई का प्रवेश) 

शिवाजी-देखो न अकाबाई ! स्वामी रामदासजी कितने 
निष्ठुर हैं। में उनसे दीक्षा लेना चाहता हूँ, ओर वे दशेन देने से 
भी कतराते हैं। बहन, में मनुष्य हूँ, दुबेल हृदय हूँ। दुबेल 
क्षणों मे महात्माओं का उपदेश ही अंतर्प्रेरणा बन कर नए उत्साह 
का ज्वार उठा सकता है। अभी ओर कितना चलना है, बहन ! 

अकाबाई--अभी तो स्वामी जी यहीं थे। उन्हें तो सानों नारद 
के पाँव मिले हैं। मेंने तो तुमसे कहा था--पहले भोजन कर लो, 
पीछे स्वामीजी को खोज लेगे। 

शिवाजी--नहीं बहन ! में रृढ़ निश्चय करके आया हूँ कि 
बिना स्वामी जी के दर्शन पाए अन्न-जल का एक कण भी ग्रहण 
न करूँगा । 

( पीछे से समथ रामदास का प्रवेश ) 

रामदास--जिस वीर पुरुष ने मेरे स्वप्नों को सत्य किया है, 

उसके लिए मैंने आँखें बिछा रखी हें । 
( शिवाजी झुड़ कर देखते हैं ओर रामदास स्वामी के 
चरण छूते दें ) 

रामदास--( शिवाजी को उठाकर ) यशस्वी हो शिवा ! तुम्हारा 
नाम भारतीय स्वतंत्रता के इतिहास में सूये के समान चमके | 

शिवाजी--महाराज, में अविः्चन प्राणी हूँ , एक अपरिचित 
कंटकाकीणों पथ पर चल पड़ा हूँ, जिस पर अमावस्या की रात्रि 

पा का शक का रमजान की नई ई तिल री, 


के समान अंधकार है। आप समथे हैं, आप मेरे हाथों में अक्षय 
दीपक दीजिए । 

रामदास--बेठो शिवाजी ! यह सब तुम्हारे हृदय की महत्ता 
है। (सब बैठते हैं) 

रामदास--जिस वीर हृदय, जिन बलशाली सुजाओं, विवेक- 
पूर्ण आँखों और दुर्देसनीय साहस की मुझे; एक पुरुष में 
आवश्यकता थी, उसकी प्राण्ति मुझे तुम मे हो गई । 

दिवाजी-फमेरे तुच्छ काये आप ही की तपस्या के फल हैं । 

रामदास--में तो केवल एक अकिचन संन्‍्यासी ओर वेदना- 
व्यथित कवि हूँ । मेंने बचपन से आज तक अ्रमण करने में ही 
अपना जीवन व्यतीत किया है । इस भ्रमण में मैंने जन्‍्मभूमि का 
जो रूप देखा, उससे मेरा हृदय टूक-दुक हो गया मैंने देखा धन- 
सम्पत्ति सब समाप्त हो गई है, सब अदेश सुनसान ओर 
निस्तव्ध हैं! जनता के पास खाने के लिए अन्न नहीं, पहनने- 
ओढ़ने को कपड़े नहीं, घर बनाने को उपादान नहीं । यह सब देख 
कर मेरे हृदय में हाहाकार गरज्ज उठा । उसी गजन को में अपनी 
कविताओं मे निश्शेष कर देने का प्रयत्न कर रहा हूँ। 

शिवाजी--गुरुदेव आप जेसा महान्‌ हृदय में कहाँ से पाता, 
किन्तु एक छोटी सी टीस रात-दिन मेरे हृदय में भी कसकती 
रहती है। मुझे श्रति क्षण यह चिन्ता रहती है कि यह देश केसे 
स्वतन्त्र हो ! 

रामदास--तुम्हारी चिन्ता साथेक है। स्वतन्त्रता ही राष्ट्र की 

सब व्याधियों की एक मात्र ओषध है। स्वराज्य मे भूखों मरें, दाने 
दाने को मोहताज रहे, हमें पेडों की छाया में ही घर बसाना पढ़े, 
फिर भी हमे सन्‍्तोष रहेगा कि हम स्वतन्त्र जातियों के सम्मुख 
गदेन ऊँतची करके खड़े हो सकते हैं। सोचो तो भेया ! स्वराज्य न 
होने से हमारा पद-पद्‌ पर अपमान हो रहा है । हम मनुष्य नहीं 
समझे जाते । वीरवर ' आज देश के आत्म-सम्मान को रक्षा के 
लिए तुम जेसे वीर पुरुष की अत्यन्त आवश्यकता थी। 

शिवाजी--शुरूदेव, में अधिक क्या कहूँ, यदि देश ने साथ 
दिया तो सम्भव है आपकी इच्छा पूरी कर सकूँ। 

रामदास--दुःख तो इस बात का है कि ज्ञो समाज के पथ- 
प्रदर्शक थे; गुरु थे उन्होंने डलटी गंगा बहाई | महात्मा, त्यागी 
आर लोक-शिक्षक, मोक्ष के स्वप्न में वास्तविकता को भूल गये । 
स्‍्वगे की साधना मे भोतिक विश्व को गँवा बेठे । उन्हें न माया ही 
मिली ओर न राम ! ये वेदान्ती लोग भूखों मरते हुए देश-वासियों 
से कहते हैं--तुम्हारे सामने माता, स्त्री, पुत्र और कन्याएँ भूख से 
मरती हैं तो मरने दो; तुम विचलित मत हो । शान्त्र ओर समाहित 
हो कर हरि-नाम स्मरण करो । अनाहार के कारण अआतेनाद करते 
हुए पुत्र-कलत्नों की ऋंदन-ध्वनि को मुदंग ओर करताल की ध्वनि 
में विलीन कर दो । उपवास से भयभीत मत हो, यहाँ उपवास करोगे 
तो परलोक मे इन्द्रपुरी मे स्थान मिलेगा । पहनने के लिए पारि- 
ज्ात-साला मिलेगी ओर भोजन की जगह अमृत । इस प्रकार 
के असंगत उपदेशों के अजीण से लोग कतेव्य-विमुख हो गये । 

शिवाजी--इस कठिन अवसर पर आपने देश को कमे-योग 
का पाठ पढ़ाकर निस्संदेह बडा उपकार किया । 

रामदास--में कहता हूँ माया निरा श्रपंच नहीं है। जनता की 
सांसारिक उन्नति से, वंचितों ओर पीडितों की सेवा से, लोक- 
कल्याण होता है। लोक-कल्याण असोम परोपकार है ओर परोपकार 
से लोफ ओर परत्ोऋ दोनों में परम-पद-प्राण्ति निश्चित है। 
केवल करताल ओर मुद्ंग-ध्वनि से भूखे राष्ट्र का पेट नहीं भरा 
करता, केवल तुलसी की माला से शाति प्राप्त नहीं हो सकती। 
देश की आर्थिक स्थिति सुधारना सब प्रथम क्तेज्य है ओर वह 
तब तक नहीं सुधर सकती जब तक देश पराधीन है, परतंत्र है । 

शिवाजी--आप जेसा पथ-प्रद्शक न मित्रता, तो महाराष्ट्र 
भी ओर प्रान्तो की तरह वेशरमी की नींद ले रहा होता । 

अकाबाई--ओ समर्थ गुरुदेव ने कितना श्रम किया है, यह 
इनके मठो का संगठन बता रहा है। आज लगभग एक हज़ार 
कर्म-मंदिर स्वामी जी के अथक परिश्रम का प्रमाण दे रहे हैं । 
आज राष्ट्र मे जो राजनीतिक जाग्रति नजर आ रही है, उसका 
अधिकाश श्रेय उन्ही को है | 

रामदास--अकावाई को बोलते देखकर एक बात ओर कहनी 
पड़ रही है । अपनी स्वराज्य-साधना से महिलाओं को प्रथक्‌ 
न रखना । समाज के आधे अंश को पंगु बनाओगे तो तुम्दारी 
सफलता स्थायी न होगी ! मे वह दिन देखना चाहता हूँ, जिस दिन 
ये भी कराला काली का रूप धारण करके स्वतंत्रता-संप्राम मे 

सहायक हों ! मेंने अकाबाई ओर बेनाबाई को स्त्रियों मे राष्ट्र- 
धर्म की जाग्रति उत्पन्न करने का काये सोंपा है। नारी-शक्ति समाज 
की प्रधान शक्ति है । जब तक उन्हे अपने अंतबेल का ज्ञान न 
हो, अपनी शक्ति पर विश्वास न हो, तब तक कोई देश स्वतंत्र नहीं 
हो सकता । राजपूताने की उन वीर रमणियों को स्मरण करो, जो 
अपने हाथ से पति-पुत्र को युद्ध मे भेजकर अंतःपुर मे चिता प्रज्वलित 
कर हँसते-हसते भस्म हो जाती थीं। वे आज संसार के इतिहास 
मे अमर हैं ओर उनके कारण सारी राजपूत जाति अमर है। दूर 
क्यों जाते हो, तुम्हारी माँ जीजाबाई ओर पत्नी सईबाई को ही 
देखो, वे तुम्हे तुम्हारे महात्रत-साधन मे कितनी सहायता दे रही 
हें! भ्रगवान्‌ करे, महाराष्ट्र की अंतगलवर्तिनी आद्या शक्ति 
प्राचीन गोरव-महिसा की रक्षा के लिए जाग पढ़े । 

अकाबाई--शुरुदेव ! क्या आज जंगल ही में रात बिताना 
चाहते हैं ? चलिए न मठ मे चला जाय । 

रामदास--अतिथि को मठ मे विश्राम देने की बात तो में भूल 
ही गया था। अकाबाई, आज मैने एक गीत लिखा है, उसे एक 
बार गाकर तो सुनाओ, फिर मठ में चले ! (कागज देते हैं) 

अकाबाई-- (गाती है) 

माँग रही हे माँ बलिदान, 

जागो जागो सोने वालो, 

घन, गौरव, यश खोने वालो, 

अवबलाओं से रोने वालो, 

प्राप्त करो गत गौरव, मान, ० 
माँग रही है माँ बलिदान ! 
कोटि-कोटि हाथों में चमके, 
अखि चपला सी चमचसम दमके, 
तुम प्रत्यंकर गण हो यम के, 
करो रक्त-गंगाः में स्नान! 
माँग रही है माँ बलिदान ! 
फूल चढ़ाने को मत लाओ, 
पूजा करने भी सत आंओ, 
कहती आज भवानी, जाओ, 
रण में दो जीवन का दान ! 
माँग रही है माँ बलिदान ! 
जन्म-भूमि. के हृदय-ढुलारो, 
अरि को भेरव बन ललकारो, 
शुग की माँग यही हे प्यारो! 
यही आज जप,तप,ब्रत, ध्यान, 
माँग रही है मॉँ बलिदान ! 
( सब का भश्रस्थान ) 
[ पट-परिचतन ] 


सातवोँ दृश्य 
[राजगढ़ में शिवाजी का मंत्रणा-यृह । कमरे में कोई नही है । 
समय--संध्या काल । ] 
( धीरे-धीरे रुण्णा सईबाई का प्रवेश ) 

सईबाई--आसमान स उड़ते हुए बादलों के टुकड़े लाल हो 
गये हैं| सूर्य अस्ताचल को चल्ला गया है। उधर बगीचे मे सूय- 
मुखी ने सिर कुका लिया है। पक्ती कल-रव करते हुए नीडों की 
ओर पंख फेलाये जा रहे हैं । क्या मुझे भी जाना होगा । 

( यमुना का प्रवेश ) 

यम्ुुना--बीमारी मे सी मंत्रणा-गृह न छूटा ! यहाँ अकेले मे 
किसका मंत्रित्व करने आई हो, रानी ! शिवाजञ्ञी की पत्नी हो न ! 
तुम्हारे भी काम विचित्र हैं। यहाँ तो कुएँ मे ही भाँग पड़ी है-- 
सभी विचित्र हैं। 

सईबाई-घर का दीया जला दिया न ? 

यम्ुना--हाँ ! 

सईबाई--अब दीपक जलने का वक्त आया है--तब मेरे जीवन 
फा दीपक चुमने वाला है । 

यमुना--यह क्या कहती हो, बहन ! 

सरेबाई--हवा का भोंका रास्ते के बीच से दिशा-परिवर्तन 
नहीं कर सकता । इस दीपक को बुमाने को वह चल पड़ा है । 

यसुना--यह्द क्या कहती हो रानी, ईश्वर करे तुम युग-युग तक 
सुद्दाग का सुख लूटो । 

सईबाई--अब सान्त्वना ज्यथे है, वहन ! रुग्णा श्री सेनिक पति 
के लिए भार हो जाती है। अब में उनके काम मे अपने अस्तित्व 
को बाधक न बनने दूँगी । अच्छा रहने दो ये बातें, तुम कोई गीत 
सुनाओ | 
यमुना--भीतर चलो । 
सबश्बाई--अब पक्षी घोंसले मे न जायगा | तुम अपना गीत 
शुरू करो बहन | 
यम्॒ना--( गाती है ) 
आज मिलन की निशि हे प्यारी। 
माला गूँथो साज-सज़ाओ, 
रोली-कुंकुम. छेकर आओ, 
सखियाँ, हिल-मितल्र मंगल गाओ, 
भाँखों मे छा रही खुमारी, 
आज मिलन की निशि हे प्यारी । 
आसमान में शशि मुसकाता, 
प्राणों मे तूफान डठाता, 
उधर मलय का झोका आता। 
आज बनी हे दुनिया न्यारी, 
आज़ मिलन की निशि हे प्यारी । 
झईबाई---आज मिलन की निशि है प्यारी * 
( इसी पंक्ति को गुनगुनाती हुई मूर्छित द्वो जाती है ) 
यम्ुुना--( सैभालती हुईं 9)--रानी, रानी ! यह क्‍या हुआ ? 

शयरे मेंने तो पहले ही कहा था! इस हवा मे, ऐसी बीमारी से 
बाहर आने की क्या ज़रूरत थी ? दासी ! दासी ! “(दो दासियों 
का भ्रवेश ) इन्हें कमरे मे ले चलो ! 
( सब मिलकर सहबाई को उठा ले जाती हैं । थोड़ी देर में शिवाजी, 
जीजाबाईं और मोरोपंत पेशवा का प्रवेश ) 

शिवाजी--मोरोपंतजी परिस्थितियाँ जटिल हो रही हैं। इस 
समय हम चारों ओर से विपत्तियों से घिरे हुए हैं। मुग़लों की 
तलवार कच्चे धागे से बँधी सिर पर टेंगी हैं । उधर अफ़जलर्खाँ ने 
मुझे! जिदा ही पकड़ ले जाने का बीड़ा उठाया है । जावली के मोरे 
वंश का प्रतावराव भी उसके साथ है । 

मोरोपंत--जावली देकर इस विपत्ति को अभी ठटाला जा 
सकता है। 

शिवाजी--जावली वापस ही देनी थी तो चन्द्रराव मोरे का 
खून बहाने से क्‍या लाभ था ? जावली पश्चिमी घाट के समस्त 
प्रदेश की कुंजी है । इसके हाथ में आा जाने से समस्त पहाड़ी 
प्रदेशों फो अधिकार में करना सरल हो गया है। प्रतापगढ़ 
के बनवाने से हमारी सीमा सुरक्षित हो गई है। अब हम जावली 
को केसे छोड़ सकते हैं ? 

मोरोपंत--राजनीति तो परिस्थितियों का खेल है। इसमे ऐसे 
ज़हर के घूँट अनेक बार पीने पड़ते हैं। 

शिवाजी --तुम्हारी क्‍या सम्मति है, माँ ! 

जीजा--अफ़ज़ल तुम्हारे भाई संभाजी का हत्यारा है, तुम्हारे 


श्व्य ] पहला अंक ३९ 


पिता का जानी दुश्मन है। माँ का हृदय क्‍या चाहता है, क्‍या यह 
तुम्हें बताना पड़ेगा ? ट्रोपदी ने कीचक से अपमानित होकर 
पांडवों से क्या याचना की थी ओर भीम ने उसका क्‍या उत्तर 
दिया था? तुम सब जानते हो, शिवा! भगवान्‌ कृष्ण जब 
कौरवों से संधि करने चले थे, तब द्रोपदी ने केशों की जो कथा 
कही थी, वही आज में तुम से कहती हूँ । 

शिवाजी--ठीक है माँ ! शिवाजी माँ को अंतर्ज्वाला को शांत 
करेगा । वह सारे संसार से युद्ध करके माँ के दुःखी हृदय को शांति 
देगा। संभाजी के हत्यारे का मस्तक लाकर माँ के चरणों पर 
'चढ़ावेगा । 

मोरोपंत--किंतु, सईबाई बीमार हैं, युद्ध छिड़ जाने पर उस 
भीषण अवस्था में उन्हें कहाँ रखा जायगा ? 

जीना--हाँ, यह एक बाघा है । 

( सईबाई का बाऊक संभाजी को किए हुए प्रवेश ) 

सईवाई--यह बाधा भी न रहेगी, माँजी ! ( जीजाबाई के चरण 
छूती है ) 

लीजा--सदा सोभाग्यवती रहो, बेटी ! ऐसी हालत में यहाँ 
क्यों चली आई, सईबाई 

सरईबाई--सदा के लिए जाने को । यह बुकते हुए दीपक का 
अंतिम आवेग है। 

जीजा--बेटा शिवा, इसे समकाकर भीतर ले जाओ ! मोरो- 
पंत जी, चलो हमें अभी परामशे करना है । 

( मोरोपंत और जीजाबाई का प्रस्थान ) 

शिवाजी--सईबाई ! 

सईबाई--मेंने आज #ंगार किया है, स्वामी ! देखो में केसी 
मालूम होती हूँ । 

शिवाजी--जेसा शिवाजी की पत्नी को होना चाहिए। 

सईबाई--आप की साधना मे मेरा अस्तित्व बाधक है न ? 
लीजिए, आज यह कॉटा आपके रास्ते से अलग हो रहा है। प्रायों 
का संचित संबल समाप्त हो गया है। पक्ती अपने चिर-काल के 
नीड मे लोट रहा है । बिदा दो स्वामी ' 

( ऐरों पर गिर पड़ती है ) 

शिवाजी--यह क्‍या कहती हो, सईबाई ' 

सईबाई--देश को तुम्हारी आठों पहर आवश्यकता है, तुम्हारा 
एक क्षण भी सईबाई की चिंता मे क्यों नष्ट हो ? में देश के प्रति 
बेईमानी नहीं कर सकती, राष्ट्र के धन को अपने मोह की सीसा 
मे बाँध कर नहीं रख सकती । ( हाँकती है ) आज में बहुत बोल 
चुकी हूँ। * * * इतना बोलने की ताकत मुझ मे कहाँ से आई ! 
अब नहीं बोला जाता | 

( शिवाजी गोद में सईबाई का मस्तक रख लेते हैं ) 

शिवाजी--तुस इतनी निराश क्‍यों होती हो ? शिवाजी में 
तुम्हारी ओर देश की एक साथ रक्षा करने की शक्ति है। बह दोनों 
की चिंता का भार उठा सकता है। 

सईवाई--यह में जानती हूँ; फिर भी जब विमान आगया है, 

तो उसे रास्ते ही से लोटा देने का उपाय नहीं | ( संभाजी का हाथ 
शिवाजी के हाथ में देकर ) संभाजी का ध्यान रखना, यह बच्चा * “' 
( आँख बंद कर लेनी है ) 

शिवाजी--( सईबाई का सस्तक जमीन पर रख कर ) बस, सब 
समाप्त । सईबाई, तुम जैसी सहचरी पाने का किसे सोभाग्य 
मिल सकता है | तुम आज जा रही हो, यह सोच कर कि तुम्हारी 
बीमारी की चिन्ता में तुम्हारा पति देश को न भूल जाय | हाय | 
ठुस समय से पहले ही चल्नीं। (आँखों में भाँसू भर आते हैं) अच्छा ! 
ठुम वीर-बाला थीं, तुम मर कर भी मेरे प्रार्णों मे स्फूर्ति भरती 
रहोगी । अब मेरे हृदय के लिए विश्राम का कोई नीड़ नहीं रहा । 
अब संसार शिवाजी का वह प्रत्लयंकर रूप देखेगा, जो उसने शिव 
का, तांडव नृत्य करते समय, देखा था । 

( नेपथ्य सें चुना गा रही है, “आज मिलन की निशि है प्यारी” ) 


[ पटाक्षेप ] 

दूसरा अंक 


पहला दृश्य 


[ वाई के जंगछ में अफ़जलखाँ का डेरा । प्रतापराव अकेला ] 
प्रतापराव--समय हो गया, पर 'अरफ़जलखाँ अभी तक नहीं 
आया। उसे प्रतापराव की आवश्यकता ही क्‍या है? पर इस 
उपेक्षापूर्ण व्यवहार को सहना ही पड़ेगा। शिवाजी से बदला लेने 
के लिए सब कुछ करना होगा। जावली का ऐतिहासिक मोरे वंश 
ऐसा महत्त्व-दीन नहीं, जिसका नांम अकस्मात्‌ ही मिटाया जञा 
सके । उसने तलवार के ज़ोर से राज्य पाया था। उसके ऐश्वये ओर 
वीरता के गीत आज भी महाराष्ट्र के घर-घर में गाए जाते हैं. 
कृष्णा ओर वर्णा से सींचा जाने वाला जावली प्रदेश सदा मोरे 
वंश ही के अधिकार से रहेगा । 
( फ़कीर के चेश में गोपीनाथ का प्रवेश ) 
गोपीनाथ--( गाता है ) 
सोच ज़रा मन मे इनसान, 
धन दोलत है. एक तमाशा, 
फंसा न इनमें जान। 
इनसानों को बना दिया इस, 
दोलत. ने हेवान 


2४ शिवा-साधना [ पहला 


३५७४ ८+७+ >े 3० ४ + «+3>4४५३3८४५७८/७८७/७ >> + ४७४७४४७४०४७४४४४४१४८४४४८ ८४४४४४१४०६४ ४२४१४१४१४८४१४१४०६०४ ५ ०५/८०/०५०५ ५५०० 


भाई भाई का कातिल है 
यह है इसकी शान 
आज बेकसां के छोह् से, 
बनता लाल जहान | 
प्रतापराव--तुम कोन ? 
गोपीनाथ--एक फ़क्रीर । दुनिया को जगाने वाला 
प्रतापराव--ठुम ज्योतिष भी जानते हो ? 
गोपीनाथ--क्यों नहीं ? तुम्हारा हाल बताऊँ ? तुम्हारे राजा 
होने का ग्रह है । 
अतापराव--सच ! 
गोपीनाथ-- बिलकुल सच, सोलह आने सच | ओर बतलाऊँ 
तुम चंद्वराव मोरे के भाई हो जिसे शिवाजी ने धोखे से कत्ल 
'कर दिया है । 
प्रतापराव--यह आपने सुन कर जान लिया होगा । 
गोपीनाथ--सुन कर नहीं, में तीनों कालों और दर्शों दिशाश्रों 
की बात बता सकता हूँ। शिवाजी ने चंद्रराव से कहा था कि 
अपनी लड़की का ब्याह उसके साथ कर दे और बीजापुर 
के राज्य को मिटाने में उसकी मदद करे । क्‍यों ठीक 
हैन? 
प्रतापराव--लेकिन हमने बीजापुर का नमक खाया था, उसके 
साथ दग्ा केसे कर सकते थे ? 
गोपीनाथ--बेशक, तुम्दारे भाई ने पुश्तेनी धर्म को निभाया; 

आर तुम भी निभा रहे हो। हाँ, तो तुम राजा बनना चाहते 
हो? जञाबली के चंद्रराव का पद्‌ तुम्हें मिलना चाहिए। 
कक्‍्योंन? 

प्रतापराव--आपने मेरे मन की वात कही । 

गोपीनाथ--तो तुम मेरे साथ आओ | 

( प्रतापराव और गोपीनाथ का प्रस्थान । बड़ी साहिबा और 

अफज़ल खां का प्रवेश ) 

बढ़ी साहिबा--देखो अफज़ल, में तुम्हे अपने बेटे से भी ज़्यादा 
चाहती हूँ । तुम ने शिवाजी को जिंदा पकड़ लाने की कसम भरे 
दरबार मे खाई है, पर यह काम इतना आसान नहीं है, इसी लिए 
कुछ सलाह देने मुझे; यहाँ आना पड़ा | 

अफ़ज़ड--आसान नहीं तो क्या है! मेंने मुग्रलों के भी दाँत 
खट्टे कर दिए, यह पहाडी चूहा तो चीज ह्टी क्‍या है ? क्‍या आप 
नहीं ज्ञानती कि मेंने इन दिनों मराठों के गाँव के गाँव जला कर 
खाक़ कर दिए--ठुलजापुर का मंदिर धूल मे मिला दिया। शिवाजी 
की बिसात ही क्‍या है कि सुकाबले पर आवे। वह तो प्रतापगढ़ 
में दुबका बेठा है । 

बढ़ी सादिवा--यह खामखयाली है । वह हर तरह तुमसे ज़ोर 
दार है। उसके पास इस वक्त ६०००० फ़ोज है. ओर तुम्दारे पास 
सिफे १२००० सवार हैं । इसलिए होशियारी से काम लो | मेरा 
खयाल है कि तुम शिवाजी के पास सुलह का पेग़ाम भेजकर उसे 
अपने डेरे में बुलाओ ओर उसी वक्त कंद कर तो । 

अफ़ज़कू खाँ--वाह, बड़ी साहिबा ! आपका ओर मेरा दिमाग 

बिलकुल एक-सा चलता है। मेंने भी दिल मे यही सोचा है। 
( फ़ज्ञछ मोहम्मद का प्रवेश ) 

फज़रू--आदाब बड़ी साहिबा ! आदाब अब्बा । वह पिजरा 
तेयार है । 

बड़ी साहिबा-पिंजरा केसा ? 

अफज़ल--जसी पहाड़ी चूहे को बंद करने के लिए । 

( कृष्णाजी भास्कर का प्रवेश ) 

अफ़ज़लू--क्यों बड़ी साहिबा ! अब आपको मालूम हुआ कि 
अफ़जल सिर्फ तलवार ही नहीं चला जानता, वह दिमाग से भी 
फास ले सकता है। कहिए ऋृष्णाजी, शिवाजी ने मुलाकात करना 
संजूर किया। 

कृष्णाजी--जी हाँ, लेकिन आपके डेरे में नहीं, प्रतापगढ़ की 
तलहूठी में । उनकी शत है कि दोनों सशस्र आवेंगे, खाँ साहब साथ 
में दो सेवकों से अधिक न लावेंगे, ऐसा ही शिवाञ्ञी भी करगे। 
दोनों के द्स-द्स सेवक एक-एक बाण की दूरी पर खड़े रहेंगे। 

अफ़ज़कू--सुमे मंजूर है। 

घड़ी साहिबा--तुस दिसाग्र से काम नहीं ले रहे । 

अफज़र--मै एक बार उस शेतान को सामने पा भर जाऊं, 
फिर तो उसका सर भुट्टे की तरह उडा दूँगा। भले ही फिर मुझे 
भी दुनिया से कृूच करना पड़े | ( कृष्णाजी से ) कृष्णाजी : जाओ, 
चोबदार से कहना--मेरी वेगमों को भेज दे । 


द्द्यय ] दूसरा अंक ४७ 


( क्ृष्णाजी का प्रस्थान ) 

बढ़ी साहिबा--तुम भूल कर रहे हो। में कुछ ओर चाहती 
थी। आदमी बहादुर होता है, ताकतवर होता है, लेकिन छल 
करने मे ओरत को नहीं पा सकता। अच्छा जाती हूँ, तुम मेरी 
बात नहीं सुनोगे । 

(बड़ी साहिबा का प्रस्थान | अफज़लखाँ की बेग़र्मो का प्रवेश) 

अफजुल--(फ़जुल मोहम्मद से ) बाँध दो इनके हाथ-पॉव । 

फजूछ--अब्बा ! 

अफ़ज़लू--जल्दी करो। मेरा हुक्म है । जानते हो, हुक्‍्म-उदूली 
की सजा मेरे पास मोत के सिवा कुछ नहीं ! तुम मेरे बेटे हो, 
लेकिन में दुनियाँ के रिश्तों की परवाह नहीं करता। 

( फ़ज़ल मोहम्मद बेगर्मो के हथ-पाँव बाँध देता है ) 

अफज़रू--इन सब को एक-दूसरी से बॉध कर एक साथ तालाब 
में डुबा दो । 

फज़ल--यह आप क्या कह रहे हैं, अब्बा ! 

बेगस--था खुदा, टुनियाँ मे ऐसे बेरहम सदे भी हो सकते हें ! 

अञज़लू--चुप रहो ! अफजल इनसान की जान को चींटी की 
जान से ज्यादा कीमती नहीं समझता | फिर में शिवाजी से मुला- 
कात करने जा रहा हूँ । किसे पता कि में जिंदा लोदूँ या नहीं। 
तुम मेरे वाद खानदान को दाय लगाओ, यह में नहीं चाहता। 
फ़जल ! ले जाओ इन्हें । अभी तालाब में डुवा दो । 

फ़ज़लू--नहीं अब्बा ! यह न हो सकेगा । 

अफुजुल--बदतमीज़ लड़के, तू नहीं जानता कि खानदान की 
इज्जत कितनी बडी चीज है ! 

दूसरी बेगम--हम आपसे रहम की भीख 

अफूजल--( खुद तीनों को खींचता हुआ ) रूम | अफ़जल की 
लुगठ में नहीं है। में खुद तुम्हे तालाब मे फेके आता हूँ। उसके 
बाद अफजल्ल के पीछे कोई ऐसा न रहेगा जिसके लिए उसे ज़िदा 
रहने की जरूरत महसूस हो । फिर वह शिवाजी को मारने या 
ख़ुद मरने की पूरी तैयारी करके जा सकेगा। 

( तीनों को घसीट ले जाता है | पीछे-पीछे खिनन भाव से 
फुजूछ मोहस्मद्‌ का प्रस्थान 2 
[ पट-परिवतन ] 





दूसरा दृश्य 


[ स्थान--प्रतापगढ़ की तलहटी । मेंदान में एक सजा हुआ 
शामियाना। शिवाजी और शंभूजी छावजी, गोपीनाथ, येसाजी 
कंक, जीव महारू आदि मराठा सरदारों का प्रवेश | 

शिवाजी--वाह गोपीनाथ, अगर तुम फ़कीर बनकर 'अफजल- 
खाँ के डेरों मे ८ जाते ओर उसका पषडयंत्र मालूम न करते 
तो आज्ञ अचानक न जाने किस विपत्ति का सामना करना 

पड़ता । आज यदि हम सफल हुए तो उसका श्रेय तुम्दीं को 

होगा ! 

गोपीनाथ--मैं तो आपका सेवक हैँ। अपना कतेव्य पालन 
करता हूँ। इसमें ्रेय मिलने की क्या बात ? ओर फिर मुझसे 
पहले आपने भी तो अफ़ज़ल के दूत्त कृष्णाजी पर वह जादू डाला 
कि वह ख़ुद द्वी सारा षड़यंत्र उगल बेठा । 

शिवाजी--वह भी तो भारतवासी है। जन्मभूमि के नाम पर 
जब उससे आग्रह किया गया तो तो चह केसे क्ूठ बोल सकता था! 
देखो भाइयो, यह हम में से कोई नहीं जानता कि दो घडियों फे 
बाद महाराष्ट्र का इतिहास किस स्याही से लिखा जायगा। इसी 
स्थान पर कुछ समय बाद अफ़ज़ल खाँ से मेरी भेंट होगी। संभव 
है, उसका षड्यंत्र सफल हो जाय ओर शिवाजी आप लोगों के 
अनुष्ठान--जन्मभूमि के स्वातंत््य-युद्धझमे आगे सहयोग देने को 
जीवित न रहे । 

येसाजी--यह आप क्या कहते हैं ? आप साज्षात्‌ शंकर के 
अवतार हैं । बिना अपनी साधना को सफल किए*** 

शिवाजी--हाँ, हाँ, मै अमर हूँ, जन्मभूमि की पुकार पर मस्तक 
पढ़ाने का होसला रखने वाला प्रत्येक सिपाही अमर है, क्‍योंकि 
उसके बाद उसकी भावना जीवित रहती है । फिर भी आज जीवन 
ओर मरण के संधि-स्थल पर खड़ा होकर में आपसे प्राथेना 


येसाजी-प्रा्थेना नहीं, आज्ञा । 

शिवाजी--जो पुरुष अवसर देखकर पीछे हटना जानता है, 
वह राष्ट्र का निर्माण करता है, लेकिन जो संकट में भी पीछे नहीं 
हटता, उस वीर पुरुष की पराज्ञय भी राष्ट्र को स्फूर्ति प्रदान करती 
है। में यदि आज असफल भी रहा तो भी मुझे विश्वास है कि 
मेरा बलिदान व्यथे नहीं जायगा । 

गोपीनाथ--फिर वही बात, महाराज ! में कहता हूँ, आपका 
कोई वाल भी बाँका न कर सकेगा । 

शिवाजी--अफ़जल पूरा देत्य है। किसे पता है कि वह मेरी हड्डी- 
पसली चूर-चूर न कर देगा। कुछ भी हो, में केवल यह चाहता हूँ 
कि मेरे बाद भी साधना का यह दीपक निरंतर जलता रहे । यह 
ज्योति एक आत्सा से दूसरी आत्मा से पहुँचती हुई अटूट बनी 
रहे। मेरे वाद माँ जीजाबाई स्वातंज्य-साधना का नेतृत्व करेंगी । 
मुझे; विश्वास है, आप लोग इसी उत्साह से 'कर्म-पथ पर आरूढ़ 
रहेंगे! अच्छा अब आप लोग जा सकते हैं केवल निमश्चित व्यक्ति 
रह जावे । 

( शंभूजी कावजी और जीव सहालरू के 
अतिरिक्त सब का प्रस्थान ) 

जीव--आज जो सोभाग्य हमे मिल रहा है, उसके लिए हम 
आपके ऋणगी हैं ! 

शिवाजी--यह तो देश का ऋण चुकाना है, भेया |! वह देखो 
शफज़ल की पालकी आ रही है। मेंते सव प्रबंध ठीक कर दिया है। 
प्रतापगढ़ के पूवें की माड़ियों मे नेताजी पाल्कर की सेवा तेयार 

खडी है। जहाँ अफ़नलखाँ की विशाल सेना खड़ी है, वहाँ मेंने 
मोरोपंत को इसलिए नियुक्त किया है कि वे जंगल मे छिप कर 
उसकी गति-विधि का निरीक्षण करें। धोखा होने पर येसाजी 
तुरंत बिगुल बजा देंगे। उसी समय गढ़ पर से तोप गरजेगी 
ओर मोरोपं॑त जावली की घाटी में स्थित अफ़जलखाँ की सेना पर 
धावा बोल देगे। 

शंभूजी--किल्तु आप अपनी रुक्षा'"*'*' 

शिवाजी--वह तो भवानी ही कर सकती हैं। फिर सी में 
असावधान नहीं । यह देखों मेरे हाथों में वघनखा ओर कमर में 
कटार ( कगार दिखाते हैं ) छिपी हुई है। इसके अतिरिक्त मेने 
वस्त्रों के नीचे ककच भी पहन रखा है । शिवाजी ऐसा सूखे नहीं 
जो अपनी रक्षा का कोई प्रबंध किए बिना ही शत्रु से भेंट करने 
आ जावे। ( शिवाजी कठार छिपा लेते हैं ) छिपी रहो, देवि, 
तुम जीवन लेकर राष्ट्र को जीवन प्रदान करती हो । 

जीव--लो, वह अफजल आ ही पहुँचा ! 

(अंगरक्षकों सहित अफुज़लखाँ का प्रवेश) 

शिवाजी--आइए, खाँ साहब ! 

अफ़ज़ल--ओ हो | एक मामूली लुटेरे के ये शाही 
ठाठ ! 

शिवाजी--एक बावर्चो के बेटे को राजाओं के ठाट की आलो- 
घना करने का कया अधिकार है ? 

अफ़ज़रू--क्या कहा १ बदतमीज ! 


७२ शिवा-साधना द्सरा 


अऋ ० <०)९-मीफनीपल जलन 





शिवाजी 
है.) 


(अफ़ ज़छखाँ क्रुद होकर शिवाजी पर रूपक कर उन्हें बाहुओं में कस लेता 
हैं। फिर दोनों हाथों से शिवाजी की गरदन मरोद़ता है | शिवाजी 
डसके पेट में वधनखा घुसेड़ देते हैं। खून बह निकलता है | 
अफ़ज़लू तलवार का वार करता है, किन्तु शिवाजी वचकर, 
अपनी कटार से उस पर वार कर उसे वेबस कर देते हैं) 
अफ़ज़लू--धोखा, धोखा ! मदद, मदद ! 
(बेहोश होऋर गिर पड़ता है | नेपथ्य में विगुरू वजता है | किले पर से तोप 
चलती है। दोनों पक्ष के अंग-रक्षकों में युद्ध होता है। सेंयद बंदा 
आकर शिवाजी पर तलवार का वार करता है, शिवाजी का साफ़ा 
उड़ जाता है, पीछे से जीव महाऊू वार करके सेयद बंदा की 
तलवार काट गिराता है । सेयद्‌ भागने का प्रयत्न करता है, 
किंतु जीव महाल उसे मार गिराता है । इसी बीच अफज़लूखाँ 
के सिपाही भाकर मूछित खाँ को उठा कर भागते हैं । 
इंभूजनी काचजी और जीव सहार उनका पीछा 
करते हैं। जीजाबाई का प्रवेश, शिवाजी माँ के 
चरण छूते हैं) 
जीजा--शाबास बेटा | आज्ञ तुम ने मृत्यु पर विजय पाई है। 
जब तुम संकट को गले लगाने चले थे, माँ के हृदय ने कहा था, 
रोक लो । पर जेसे उसी समय संभाजी ने मेरी आत्मा से कुछ 
कहा। नारी का हृदय प्रतिहिंसा से जल उठा । एक पुत्र के खून 
का बदला लेने के लिए माँ ने दूसरे पुत्र को प्रज्वलित ज्वालामुखी 
के मुँह पर डट जाने को आज्ञा दे दी। 


ट्द्यय ] दूसरा अंक जप 





(शंमूजी कावजी का अफज़लूखाँ का सिर लेकर प्रवेश) 

शंभूजी--माँ यही हैं! यह संभाजी के हत्यारे का मस्तक है। 
वे तो खाँ को ले ही भागे थे, पर मुमेश याद आगया कि साँ को 
इसका सिर 'चाहिए। में टूट पडा उन सिपाहियों पर ! 

जीजा--इसे भवानी के संद्रि के पास दफ़्ना कर उस पर एक 
चुजे बनवाया जायगा, मिससे आने वाली पीढ़ियों को याद रहे कि 
देश और धरम का अपमान करने का क्‍या परिणाम होता है । 

शंभूजी--अफ़ज़लखोँ की लाश को वे लोग जंगल में ही छोड़ 
गए हैं । 

शिवाजी--नमकहराम कहीं के | अच्छा तुम उसे आदर- 
पूवेक प्रतापगढ़ की ढाल पर दफना दो। हमारा किसी व्यक्ति- 
विशेष से ठवेघ नहीं, हम तो एक महान्‌ साधना के साधक हैं। 
वीर शन्नु की लाश का उचित आदर होना चाहिए। उसकी 
शप्रतिष्ठा मराठों के गोरव के प्रतिकूल है। 

( मोरोपंत का हाथ में ध्चज-स्तंभ, जिसका ऊपर का भाग 

स्वर्ण-निर्मित है, लेकर प्रवेश ) 

मोरोपंत--यह अफजलखोाँ के तंबू का ध्वज-स्तंभ है । 

जीजाबाई--इसे महाबलेश्वर के मंद्रि की भेट कर दो | चल्नो, 
पअब क़िले में चलें। हमारे लिए आज का दिन शिवा-साधना के 
ग्रवेश-द्वार में प्रवेश करने का दिन है। 

( सब का प्रस्थान ) 
[ पर-परिवतन ] 


तीसरा. दृश्य 


[ दिल्‍ली का छाऊ किछा | औरंगज़ेब का खास कमरा । 
रोशनआरा का प्रवेश ] 

रोशनआरा--कहाँ है वह ? में समझाना चाहती थी उसे, मगर 
द्रहकीकत में उसके सामने बोलने मे भी खोफ़ खाती हूँ । मेरी 
एक ग्रलती ने कहर ढा दिया। मेरे एक ख़त ने दिल्ली का तख्त 
पलट दिया ! मुझे यह नहीं मालूम था कि ओरंगज़ेब तख्त लेने 
के लिए भाइयों का खून करेगा, बूढ़े लागर बाप को गिरफ्तार कर 
लेगा । हाय री किस्मत ! अब कोई चारा नहीं है । अब तो मुझे 
ज़िंदगी भर दोजख की आग में जलना पड़ेगा । 

( जहानारा का हाथ में छुरी लिए प्रवेश ) 

जहानारा-कहाँ है वह खूनी, जालिम ?, दरिया-दिल बूढ़े बाप 
को पानी के लिए तरसाने वाला ? में उसका खून करूँगी । 

रोशनआारा--जहानारा, तुम्हे क्या हुआ बहन | सारे फ़साद 
की जड़ तो में हूँ । उसका नहीं, मेरा खून करो | तुम न कर सको, 
तो छुरी मुझे दो, में अपने हाथ से इसे कलेजे के पार कर दूँ। 

जहानारा--क्यों रोशनआरा ! तुमने किसी का क्‍या 
बिगाड़ा है ? 

रोशनआरा--मैंने ? मैंने भाइयों का खुन कराया है, उनके 


द्श्य ] दूसरा अंक जज 


मासूम बच्चों का बेरहमी से कत्ल कराया है, बूढ़े बाप को 
गिरफ्तार कराया है। ओरंगज़ेब ने जो कुछ किया, वह सब मेरी 
ग़लती से । 

जहानारा--बहन, तुम ओरंगजेब को प्यार करती हो, इसीलिए 
उसे वचाना चाहती हो, उसका कुसूर अपने सर पर लेना चाहती 
हो । बहादुर भाई को प्यार फरना गुनाह नहीं, पर दारा भी तो 
भाई था, सुराद भी तो भाई था! ओर उनके सासूम बच्चे ! उन 
का क्या कुसूर था ? रहस को इस क़दर पामाली ! इनसानियत 
की इतनी हतक ! उफ़ू, क्‍या कहूँ ! ओरंगजेब ! ( दाँत पीसती दै ) 

रोशनभारा--में सच कहती हूँ, मुगल खानदान के इतने लोगों 
के खूने नाहक की ज़िम्मेदार में ही हूँ । मेंने ही ओरंगजेब्र को 
दक्खिन में अब्बा की बीमारी की खबर भेजी थी । लेकिन बहन ! 
सेंने यह न सोचा था । 

जद्दानारा--बहन ! तुमने ओरंगजेव को नहीं पहचाना । तुम्दारे 
प्यार का दारा भी उतना ही हक़दार था; जितना ओरंगजेब । क्या 
बहन एक भाई की सुहृब्बत के लिए दूसरे भाई का खून करा 
सकती है ! 

रोशनआरा--में यह नहीं चाइत्ती थी, जहानारा ! ख़ुदा गवाह 
है, मे हर्गिज़ यह नहीं चाहती थी ! 

जद्दानारा"-नहीं चाहती थीं ! तो लो यह छुरी, वह तुम पर 
यकीन करता है, उस बे,कुसूर बाप के दुश्मन जालिम बेटे का खून 
तुम आसानी से कर सकोगी । 


७६ शिवा-साधना (तीसरा 


रोशन--खून ! न बहन, खून का बदला खून नहीं है । में किसी 
का खून नहीं कर सकती। ओरंगज़ेब गुमराह हो सकता है, 
मगर है तो हमारा भाई ही न। हम रात-दिन आँसुओं की जबान 
में दारा ओर मुराद से उनके भाई औरंगजेब के लिए माफी 
माँगेगी । जो हो गया, वह हो गया। वह एक अज्ञाब की आँधी 
आई थी, उसे जो उल्नट पत्नट करना था, वह उसने कर दिया । क्या 
आगे भी वही क़त्लों का, इनसान को भेड़िये से ज्यादा खूँख्वार 
बनानेवाले कत्लों का, दोरा चलने दिया जाय ? 
( औरंगज़ेब का प्रवेश ) 
औरंगज़ेब--कीन ? रोशनआरा ओर जहानारा ! यह छुरी 
कैसी ? 
जहानारा--मैं तुम्हारा खून करने आई थी, लेकिन नहीं तुम 
मेरे भाई हो । लो, यह छुरी लो । तुम मेरा खून मरो, रोशनआरा 
का खून करो, अब्बा का खून करो । जब सब गए तो हम ही क्‍यों 
रहें ? शाहजहाँ की कोई निशानी क्‍यों बाकी रह जाय ? यह दिल्ली 
की सल्तनत भी शाहजहाँ की निशानी है। इस मे भी आग लगा 
दो ओरंगजेब ! इसे भी तहस-नहस कर डालो । 
औरंगज़ेब-- जह्वानारा, तुम होश मे नहीं हो । दारा के कमजोर 
हाथों में यह सल्तनत दो दिन भी न ठहरती। झुग़ल सल्तनत 
किसी एक शख्स की चीज़ नहीं, वह दीन-इस्लाम की धरोहर है, 
उसके लिए उसके बंदे बडी से बड़ी कुर्बानी कर सकते हें। 
सल्तनत फो कायम रखने के लिए सब कुछ किया जा सकता है, 


इश्य ] दूसरा अंक ज७ 


५ ५न्‍ खत 


हक़ के वंदे को भाई का खून भी करना पड़ता है। जाओ, इस 
वक्त तुम जाओ। शाइस्ताखाँ आ रहे हैं, उनसे मुझे ज़रूरी बातें 
करनी हैं । 
(जहानारा और रोशनआरा का प्रस्थान ) 

औरंगज़ेब--(अकैरा) ओरंगजेब, तू किधर जा रहा है। अजाब 
के काले समुन्दर से जिंदगी की नाव बह पड़ी है। जहानारा तूने 
क्या कहा--दिल्‍ली की सल्तनत में भी आग लगा दूँ , यह भी 
शाहजहाँ की निशानी है! सच है, सेरे अजाब दर-असल इस 
सल्तनत को ले डूबेंगे । 

( शाइस्ताखाँ का प्रवेश ) 

शाइस्ताखाँ--आदाब, बादशाह साहब ' 

औरंगज़ेब--सामा साहब, क्‍यों शर्मिंदा करते हैं। ओरंगजेब 
आज तख्त पर आप ही की मदद से बेठा है। आप मेरा साथ न 
देते तो सल्तनत दारा के कमजोर हाथों में पड़ कर टुकड़े-डुकड़े 
हो जाती । 

शाइस्ताखाँ--लेकिन आसार तो अब भी अच्छे नहीं हें। , 
दक्खिन से जो खबरें आए रही हैं, उन्हें बहुत अच्छा नहीं कहा 
जा सकता । 

औरंगज़ेब--इसीलिए मैंने आप को बुलाया था। शिवाजी को 
मेंने अपनी गद्दीनशीनी पर द्रबार में आने की दावत दी थी, 
लेकिन उसने यह कहकर कि दग्राबाज़, भाई के खूनी, बाप को कैद्‌ 
करने वाले ओरंगज्ेब के दरबार में शिवाजी की छाया भी नहीं 

८ शिवा-साधना [ तीसरा 


वन्‍री लीन 


बेइज्ज़ती का बदला लेना होगा । 

शाइस्ताखाँ--बेशक ! 

औरंगज़ेब--इस वक्‍त अफ़जलखाँ के कत्ल का बदला लेने के 
लिए अली आदिल शाह ने अपनी पूरी ताक़त के साथ शिवाजी 
पर हमला किया है। यह मोका है कि उसे कुचल दिया जाय। 
आप राजा जसवन्तर्सिह को साथ लेकर दक्खिन की ओर फोरन 
कूच कीजिए | 

शाइस्ताखाॉ--बहुत अच्छा । शाइस्ताखाँ शिवाजी को वह 
सबक पढ़ावेगा कि उसकी आज़ादी की चिल्ल-पों बिलकुल ख़त्म 
हो ज्ञायगी । बगावत में साथ देने वाले गाँवों को जलाकर खाक 
कर दूँगा । लोग जाने वो सही कि सुग्रल सल्तनत के खिलाफ़ 
बग़ावत करने का क्‍या नतीजा होता है ! 

औरंगजेब--बिलकुल दुरुस्त है। बगावत को मुँह उठाने के 
पहले ही कुचल देना चाहिए, चाहे उसमे किसी पर जुल्म ही हो । 
चलिए, अब नमाज का वक्त हो रहा है । 

(दोनों का प्रस्थान 2) 
[ पट-परिवर्तन ] 


जा सकती, मेरे एलची को बेइज्ज़त कर वापस कर दिया। इस 


५ 


चौथा दृश्य 


[ स्थान--चाकन का किछा, फिरंगाजी नरसारा एक अधहूटो 
दीवार के पास खड़े हैं; उनके दोनों और दो-तीन मराठे 
सरदार खड़े हैं 

फिरंगाजी--अब मेरे जीवन फे दिन समाप्त हो गए, मेने 
शाहजी के साथ बचपन से युद्ध-भूमि में तलवार चलाई, शिवाजञ्ञी 
ने भी मुझे अपने स्थातन्ज्य-साधना के काम में साथ लिया, 
इससे अच्छा इस बुढापे का कया उपयोग दो सकता था ? किंतु 
खेद्‌ है कि इतना प्रयास करने पर भी में इस चाकन दुर्ग की रक्षा 
न कर सकूँगा। 

एक सरदार--अभी से निराश होने की क्या आवश्यकता है, 
फिरंगाज्ञी ! 

फिरंगाजी--निराश ! नहीं निराशा वीरों के लिए नहीं बनी 
है। रक्त का एक भी कण शेष रहते वे कायर नहीं बनते, किन्तु 
परिस्थितियों पर तो विचार करना ही पड़ता है। भाइयो, आज 
महाराष्ट्र देश पर विपत्ति के बादल उमड़ आए हैं । शिवाजी को 
बीजापुरी सेना ने पन्ह्माला दुगे में घेर लिया है, इधर शाइस्ताखाँ के 
सेनापतित्व में मुग़ल सेना ने पूना के पूषे और दक्षिण के सभी 

गढ़ों पर अधिकार कर लिया है । उत्तरी कोंकण भी उन्होंने दबा 
लिया है, ओर इधर ५४ दिनों से चाकन पर घेरा डाले पढ़े हैं। 

दूसरा सरदार--चाकन पर शाइस्ताखाँ का इतना मोह 
च्यों है ९ 

फिरंगा--यह इस प्रदेश की कुंजी है, भेया ! शाइस्ताखाँ का 
विचार था कि बरसात भर पूना मे रहकर युद्ध की तेयारी करे, 
क्योंकि बरसात में इन पश्चिमी घाटों पर युद्ध करना असंभव है। 
किंतु हसने पूता के आस-पास के सभी ग्रामों को उज्ञाड़ दिया, 
रसद्‌ का आवागमन बंद कर दिया। अब यह चाकन ही वह 
स्थान है, जहाँ से अहमदनगर को मार्ग ज्ञाता है। यह स्थान 
मुग्रलों के ह्वाथ मे आने पर वे रसद्‌ ओर युद्ध की सामग्री आसानी 
से मेगा सकेंगे। यदि हमे भुग़लों से लोहा लेना है, लोहा 
लेकर उनके दाँत खट्टे करने हैं तो चाकन की रक्षा करना 
आवश्यक है । 

पहला--हम एक-एक अंगुल भूमि के लिए युद्ध करेंगे, 
फिरंगाजी ! आगे जो भवानी की इच्छा । 

फिरंगाजी--किले का यह उत्तर-पूवे वाला बुजे ५४ दिन के 
घोर परिश्रम के बाद सुरंग बनाकर सुगलों ने उड़ा दिया है । हमने 
दूसरी दीवार बनाने का प्रयत्न किया, ओर रातों-रात बना भी 
डाली, किंतु मुगलों के टिड्डी-दल से युद्ध करना कब तक संभव था ! 
कुछ क्षणों की देर है कि हमे यह स्थान भी छोड़ना पड़ेगा। यदि 
इस समय थोड़ी भी सेना मेरी सहायता को आ जाती, किले की 

मरम्मत के लिए में एक रात ओर पा सकता, तो फिर देखता कि 
शाइस्ताखाँ चाकन को किस प्रकार लेता है ? 
( गोपीनाथ का श्रवेश ) 

फिरंगाजी--कोन ? गोपीनाथ जी ! 

गोपीनाथ--हाँ, फिरंगाजी ! में यह कहने आया था कि चाकन 
की रक्ता के लिए इस समय सेना नहीं आ सकेगी। शिवाजी 
पन्‍्हाला के दुगे में घिरे हुए हैं। अवस्था वहाँ भी नाजुक है। 
उनकी राय है कि यदि चाकन की रक्षा असंभव हो जाय, तो 
उसे शत्रु को सोंप दिया जाय । 

फिरंगा--यह आप क्या कहते हैं, गोपीनाथ जी ! 

गोपीनाथ--साम्राज्यों का निर्माण केवल प्राण गँवाने के पागल- 
पन से नहीं होता । साम्राज्य-निर्माण करने वाले को कभी दो कदम 
आगे बढ़ना पड़ता है तो कभी दस कदम पीछे हटना पड़ता है। 
उसकी हार-जीत का नियोय तो अंतिम परिणाम देखकर 
किया जाता है । 

फिरंगा--इस बुढ़ापे में शत्रु को पीठ दिखाने का कलंक भी 
लगता था, उफ़्‌ ! 

गोपीनाथ--राष्ट्र के महान्‌ उद्देश्य की साधना में व्यक्तियों 
को अपकीर्ति को भी शंकर का निर्माल्य मान कर ग्रहण करना 
चाहिए । मनुष्य में यश का अमृत ही नहीं, अपयश का कालकूट 
पीने का भी बल होना चाहिए। यह स्वराज्य-साधना का मागे ही 
ऐसा है । वोलो, फिर चाकन के भाग्य का क्‍या निर्णय करते हो ९ 

फिरंगा--महाराज की इच्छा के आगे सिर क्लकाना हमारा 

परम धर्म है । 
( गोपीनाथ का प्रस्थान | शाइस्ताखाँ का कुछ सिपाहियों 
के साथ प्रवेश ) 

शाइस्ताखाँ--बोलो, फिरंगाजी ! किले की चाबियाँ सोंपते हो, 
या अब भी जंग करने की ख्वाहिश है ९ 

फिरंगाजी--दो शत्रओं का--बीजापुर ओर मुग्रलों का--एक 
साथ आक्रमण न होता, तो फिरंगाजी आपकी ख्वाहिश पूरी 
कर दिखाता । उसने शाहजी के सेनापतित्व मे मुग्रलों से कई बार 
मुठभेड़ की है। आपकी दलवार सेरे लिए अपरिचित नहीं है, 
शाइस्ताखाँ ! 

शाइस्ताखाँ--मै आपकी बहादुरी का क़ायल हूँ, फिरंगाजी ' में 
आपकी इज्जद करता हूँ। आप चाहे, तो बादशाह ओरंगजेब से 
आपको अच्छा सनसब ओर जागीर दिला सकता हूँ । 

फिरंगाजी--नही, मुगल सेनापति ! ऐसी बात सुनना भी पाप 
है । जन्मभूमि के लिए युद्ध करते-करते ये बूढ़ी हृड्डियाँ निष्प्राण 
हो जावे--मेरी तो बस यही कामना है। आपको किला चाहिए-- 
वह में अपने प्रभु की आज्ञा से आपको सोंप देता हूँ । इस बूढ़े 
को फाँसी पर चढ़ाने की इच्छा हो, तो इसे भी गिरफ़्तार कर 
- सकते हैं, कितु, जागीर, मनसब ओर धन का लालच देकर सुमे 
जन्‍्मभूमि के विरुद्ध वलवार उठाने को आप मजबूर न कर सकेगे। 
बोलिए, मुझे; गिरफ्तार करना है । 

शाइस्ताखाँ--शाइस्ताखाँ इतना नीच नहीं है । वह बद्यादुर ओर 
बुजुर्ग की इज्ज़त करना जानता है। उसकी तलवार में ताकत है। 
बह मेदान में लोहा लेना पसंद करता है, वेवर्सों को फाँसी देना 
नहीं । आप जा सकते हैं । 
( फिरं गाजी का साथियों के साथ प्रस्थान ) 
शाइस्ताखाँ--अव हमारा रास्ता साफ हो गया । 
(सब के साथ प्रस्थान) 
[पट-परिवतंन] 

[ स्थान--पॉदरपाणी की घाटो । बाजी देरापांढे और एक 
मराठा सरदार बात कर रहे हैँ 

बाजी--आदि्लिशाह ने खूब छॉँटकर आदसी भेजा है। यह 
हवशी सरदार सिद्दी जोहर साज्षात्‌ देत्य ही है। पश्चिमी घाटों के 
नदी-नालों ओर भरनों से परिण्लावित उपत्यकाओं मे, इन मृसत्ला- 
धार वर्षा के दिनों मे किसकी हिम्मत है कि सेन्‍्य-संचालन करे | 
पर शावास सिद्दी, तूने एक क्षण फे लिए भी आक्रमण दढीक़ा 
न किया । 

सरदार--आदिलिशाह के पास ऐसी लगनवाला सेनापति एक 
और होता तो शिवाज्ञी को लेने के देने पड़ जाते । 

बाजी--लेकिन शिवाजत्ञी न केवल तलवार ही चलाना जानते 

हैं, बल्कि उनकी वाणी में भो जादू है। जेसे सेंपेरा दूँबी बजाकर 
काले नाग को भी वश में कर लेता है, उससे मनमाने नाच नचाता 
है, उसी तरह शिवाजी शत्रु को अपने पक्ष मे कर लेते हैं | आखिर 
उन्होंने सिद्दी जोहर को आदि्लिशाह का साथ छोड़ने को राजी कर 
ही लिया। अफ़ज़लखाँ का बेटा फ़जल मोहम्मद टापदा ही रहा 
ओर वे पन्‍्डाला के घेरे से निकल ही आए । 

सरदार--कितु फ़जल्न मोहम्मद तो अभी पीछा कर दी रहा है 
ओर वह अत्यंत निकट है । 

बाजी--विशालगढ़ अब सिफे ३ कोस की दूरी पर है । शिवाजी 
मुझे इस घाटी में छोड़ गए हैं। उन्होंने कहा है कि जेसे ही में 
गढ़ में पहुँचूँगा, तोप दगवा दूँगा। फिर तुम भी घाटी का रास्ता 
छोड़कर गढ़ में चले जाना । 

( फ़ज़लू मोहम्मद का कुछ सेनिकों के साथ अवेश ) 

फ़ज़ल--मक्कार सिद्दी जोहर ! दग़ाबाज, बेईमान ! तूने शिवाज्ी 
की चिकतनी-चुपड़ी बातों मे आकर उसे पन्‍्हाला के किले से निकत् 
ज्ञाने दिया । पर वह पहाड़ी चूहा बचेगा कहाँ ? अब्बा के खून 
का बदला न लिया तो में अफ़जलखाँ की ओलाद नहीं । पठानों 
ने बदला लेना खूब सीखा है । 

( भागे बढ़ता है, बाजी रोकता है ) 

बाजी--आगे बढ़े तो मोत्त है । 

फज़कू--कोन ? बाजी ! तुम यहाँ कहाँ ? अपने दुश्मन के साथ॥ 
अपने मालिक चन्द्रराव मोरे का खून: करने वाले के साथ । 

बाजी--जब तक में चंद्रराव का सेवक था, मेंने उसके पक्ष मे 
शिवाजी के विरुद्ध तलवार चलाई । अब जब में शिवाजी का सेवक 
बना हूँ तो उनकी नमकहलाली करूँगा । 

फज़ल--आदिलशाही मे तुम्हें इससे भी ऊँचा ओहदा मिल 
सकता है । 

बाजी-लेकिन जन्मभूमि की बंधन-मुक्ति के अनुष्ठान में प्राण 
देने का पुण्य तो आप लोग नहीं दिला सकते | 

फज़लू--सोचो तो बाजी, आज शाहजी की कितनी इज्जत 
ओर धाक बीजापुर में है! यह सब तुम्हें भो हासिल हो सकता 
है। शिवाजी के साथ फ़िजूल जंगल्-जंगल मारे फिरने से क्‍या 
हाथ आयगा ? 

बाजी--माँ के चरणों मे वलिदान होने का सोभाग्य ! उससे 
मुझे; दुनिया की कोई शक्ति वंचित नहीं कर सकती । 

फ़ज़ऊू--वह देखो मेरी सेना आ रही है । इतनी विशाल सेना 
के आगे तुम मुट्ठी मर सराठे क्या कर सकते हो ? 

बाजी--जब तक शिवाजी विशालगढ़ में नहीं पहुँचते, एक 
चिड़िया भी इस धाटी के पार नहीं जा सकती। स्वयं यम भी मुझे 
यहाँ से नहीं हटा सकता । 

फ़ज़ल--पद्ठाड़ की भी मज़ाल नहीं कि फ़जलमोहम्मद का 
रास्ता रोक सके, तुम्हारी तो हस्ती ही कया है ! 

( तलवार चलाता है। बाजो वार बचा कर श्लाक्रमण करता है| 
छड़्ते-लद़ते दोनों का प्रस्थान । मरा्ों की सेना के कुछ सिपाही 

पीछे से भागे बढ़ आते हैं और तीरों से सामने के शत्रुओं पर 
आक्रमण करते हैं। उस ओर से भी तीर आते हैं, 
बंदूक चलती हैं | बाजी का पुनः प्रवेश) 

बाजी--भाग गया कायर ! शाबाश वीरो, जब तक विशाज्ञगढ़ 
से तोप का प्रलयंकर गजेन न सुनाई दे, वव तक एक कदम भी 
पीछे न हटना । भाइयो, हमारे तो दोनों हाथों मे लड्डू हैं। मरने मे 
भी हमारी विज्ञय है ओर जीवित रहने में भी। शिवाजी हमारे 
देश का आततायियों के हाथों से उद्धार करने आए हैं, दीन-ढुखियों 
को संकट से छुटकारा दिलाने आए हैं। उनके प्राणों को हमारे 
जीवित रहते जरा भी आऑँच न आने पावे | 

एक सैनिक--शत्रु बहुत निकट आगए हैं। हम मुट्ठी भर 
सिपाही क्‍या कर सकते हैं ? हमे अब रास्ता छोड़ देना चाहिए। 
शिवाजी काफ़ी दूर निकल गए हैं। वे अब किले मे पहुँचने 

| ही बाले होंगे। अब आप क्यों ब्यथं प्राण देने पर तुले 

हुए हैं ! 

बाजी--नेता की आज्ञा एक सेनिक के लिए ईश्वरीय संकेत है। 
मेरा यह दृढ़ निश्चय है कि मे तोप की आवाज़ सुने बिना एक कदम 
भी पीछे नहीं हटूँगा । 

( एक ग़ोली आकर बाजी को लगती है, वह गिर पड़ता है, साथ 

ही किले पर से तोप चलने की आवाज़ आती है। ) 

बाजी--( गिर कर ) सुनो, तोप की आवाज सुनो । शिवाजी 

सुरक्षित गढ़ मे पहुँच गए । अब मेरा कर्तव्य पूरा हुआ। देश को 

स्वतंत्र करनेवाले महाप्राण की रक्षा में में प्राणों की आहुति 
देकर सहरष महा-निद्रा मे सो रहा हूँ। ( रुच्यु ) 
( मराठे सैनिक लाश को उठाकर ले जाते हैं । 
फज़ल मोहम्मद का प्रवेश ) 
फजल--शाबाश बाजी ! तुमने मेरी सारी मेहनत बेकार 
कर दी। ,शिवाजी किले में पहुँच ही गया। शिवाजी का एक-एक 
सिपाही एक-एक लाख के बराबर है, यह तुम को देख कर जाना 
जा सकता है। 
( प्रस्थान ) 
पट-परिवतन 





छ्ठा चदरय 
[स्थान--जेजरी का मंदिर । शिवाज़ी, जीजावाई, शिवाजी की 
दूसरी पत्नी सोरयाबाई, मोरोपंत पिगले, येसाजी कंक 
तानाजी माछसुरे तथा अन्य सरदार बेठे हैं ] 
शिवाजी--वास्तव में आ्राज बढ़े आनंद का दिन है। आज 
महामना पिताजी अपने विद्रोही पुत्र को आशीर्वाद देने आ रहे 

हैं। मोरोपंत् जी, मेरे संपूर्ण राज्य में आज दीपावली जलाने की 
आज्ञा दे दी है न ९ 

मोरोपंत--जी हाँ ! 

शिवाजी--अच्छा, स्वर्गीय बाजी देशपांडे के ज्येष्ठ पुत्र बालाजी 
बाजी देशपांडे को बुलाइए। है 

( भोरोप॑त्त का स्थान ) 

शिवाजी--बाजी देशपांडे की वीरता ओर उनका अभूतपूर्व बलि- 
दान उन्हें भारतीय इतिहास मे जाज्वल्यमान सितारे की तरह चम- 
काता रहेगा। पॉढरपाणी की घाटी में यदि उन्होंने फ़तलमोहस्मद 
की सेना को न रोका होता तो आज यह उत्सव मनाने फे लिए हम 
एकत्र न हो सकते थे। मेरा रोम-रोम उनका ऋणी है, मेरे जीवन 
की प्रत्येक श्वास उनके प्रति कृतज्ञता का मधुर भार बहन करती हैं। 

( मोरोपंत का बालाजी के साथ प्रवेश ) 

शिवाजी--बालाजी, तुम्हारे पिता ने जीवन की बलि देकर 
मुझ पर ही नहीं, सारे महाराष्ट्र पर जो उपकार किया है, उसका 
बदला कुबेर का मंडार देकर भी नहीं चुकाया जा सकता । में तुम्हें 
आज बरुशी के पद पर नियुक्त करता हूँ। सारी सेना को वेतन 
देने का कार्य तुम्हारा है। मोरोपंतनी, इन्हें बहुमूल्य आभूषण 
भेट किए जावे और जागीर भी दी जावे। इनके भाइयों को 
सबनीस के स्थान पर नियुक्त किया जावे ! 

बाछाजी--यह आपकी कृपा है, महाराज ! इसका अपमान 
करने का साहस सेवकों में नहीं हो सकता, किन्तु पिताजी ने जिस 
प्रकार किसी पुरस्कार की अपेक्षा किए बिना जन्मभूमि के अति 
अपना कत्तेग्य पालन किया है, हम भी उसी प्रकार उनके पद- 
चिह्ों पर चल सकने का आशीर्वाद चाहते हैं। 

शिवाजी--सातृ-भूमि की परतंत्रता की बेड़ियाँ कादना, प्रत्येक 
बीर का कतेन्य है। मुझे विश्वास है, कि इस मद्दान्‌ अनुष्ठान में 

मुझे तुम्हारा सहयोग सदा प्राप्त होता रहेगा। अच्छा, अब तुम 
ला सकते हो | 
( बालाजी का नमस्कार करके प्रस्थान ) 

शिवाजी--आज्ञ मुझे अपने बराल्य-बंघु वाज्ञी पासलकर को 
याद आती है। वे दिन रह-रह कर स्मरण हो आते हैं, जब हम 
सह्याद्वि की घाटियों में हरिण के बच्चों की भाँति क्रीडा करते थे । 
आज वह दिन आँखों के सामने नाच रहा है, जब येसाजी कंक, 
तानाजी मालुसुरे, बाजी पासलकर ओरे मेंने भवानी के मंदिर में 
देश के लिए प्राण देने को शपथ ली थी | 

जीजाबाई--भेया, उसकी याद से मेरी आँखों में भी आँसू आा 
जाते हैं । 

भोरोपंत-वे दिन कैसे भयंकर थे ! आप पन्‍्हाला में सिद्दी 
जोहर के द्वारा घिरे हुए थे शाइस्ताखाँ ने पूना के गाँवों को नष्ट 
कर 'ाकन पर आक्रमण कर रखा था । जंजीरा के सिद्दी सरदार 
ने तालागढ़ पर धावा बोल दिया था शओर देश-द्रोहदी वाडी के साबंतों 
ने कोंकण मे क़त्ले-आम कर रखा था। गोआ के पोचेंगीजों ने 
आपको मार डालने का षड्यंत्र अलग रचा था। आख़िर सारे 
दुश्मनों को मुँह की खानी पड़ी । 

शिवाजी--बाजी पासलकर आखिरी दम तक शत्रु के छक्के 
छुड़ाते रहे । सावंतों का राज्य धूल में मिल गया। आज देश-द्रोही 
सावंतों के मंडे की जगह हमारा मंडा फहरा रहा है। काई सावंत 
ओर बाजी पासलकर का इन्द्व स्वतंत्रता के पुजारियों के प्राणों में 

सदा स्फूर्ति भरता रहेगा। उस इन्द्र में दोनों मारे गए, किंतु 
विजय हमारी ही रही | 

मोरोपंत--अब तो पोचेगीजों ने भी हमे वार्षिक कर तथा तोपें 
देने का चचन दिया है । 

शिवाजी--जंजीरा के सिद्दियों तथा इन फिरंगियों की तनेक 
भी उपेक्षा करना उचित नहीं। हमे अपनी जल-सेना को खुब' 
सुदृढ़ बनना चाहिए । बीजापुर ओर दिल्ली की सल्तनतों के समाप्त 
हो ज्ञाने पर समुद्र मार्ग से व्यापारियों के छद्मयवेश मे ञआने वाली' 
ये ज्ञातियाँ ही भारतीय स्वतंत्रता की शत्रु साबित होंगी। हमें 
इनसे भी निबटना है । 

( शाहजी का अपनी दूसरी पत्नी तथा पुत्र व्यंक्रोजी के साथ प्रवेश । 
शिवाजी उठकर उनके चरण छूते हैं ) 

शाहजी--( शिवाजी को गले ल्याते हैं, दोनों की आँखों में आँसू ) 
यशस्वी द्वो; बेटा ! आज आनंद के ज्वार से वाणी की ताकत बही 
जा रही है। 

शिवाजी--आज्ञा-पालन न कर सकने वाले इस अपराधी 
पुत्र को क्षमा कीजिए, पिताजी ! इस कपूत के कारण इस बुढ़ापे 
में आप को कारागार का कष्ट उठाना पड़ा | 

शाहजी--देश की स्वाधीनता के लिए प्रयत्न करने वाले पुत्र 
पर किस अधम पिता को अभिमान न होगा ? 

( जीजाबाईं पति के चरण छूती हैं ) 
जीजा-सुझे भी पुत्र के पराक्रम के कारण पति के 

पुनीत दशेन प्राप्त हुए हैं, में भी आपकी 'अपराधिनी हूँ, 
स्वामी ! 

शाइजी--उठो, जीजाबाई ! ( उठाते हैं ) तुम जेसी बीर-पत्नी 
ओर आदश माँ संसार के इतिहास में और कौन हो सकती है ९ 
में स्वयं तुम्हारा अपराधी हूँ । 

जीना--( फिर चरणों में गिर जाती है ) स्वामी, यह आप क्‍या 
कहते हैं ? आज सचसुच बढ़े सुख का दिन है। आज मुझे! इन 
चरणों मे स्थान मिला है । इन्हीं चरणों मे आज मेरे प्राण निकाल 
जावे, यद्दी मेरे हृदय की कामना है । 

शांइज्ी--ऐसा न कहो जीज्ञाबाई, अभी तुम्हे बहुत कायें 
करना है । 

शिवाजी--बेठिए, पिताजी ! ( शाहजी को आदरणीय स्थान पर 
बैठाते दें, सब लोग बेठते हैं ) 

शाहजी--बीजापुर द्रबार ने तुमसे संधि का प्रस्ताव भेजा है । 
उन्होंने उत्तर में कल्याण, दक्षिण में फोंडा, पश्चिम में दभोय तथा 
पूवे में इन्दापुर तक संपूरण प्रदेश पर तुम्हारा स्वतंत्र राज्य स्वीकार 
कर लिया है। बोलो, अब तुस क्या चाहते हो ? 

शिवाजी--इस वार आप की शआज्ञा का पालन होगा। 

शाइजी--देखो बेटा, मेने बीजापुर का नमक खाया है, में इस 
राज्य का सबेथा विध्वंस अपनी अआँखों से नहीं देख सकता। मेरे 
जीते-जी अब तुम बीजापुर पर आक्रमण न करना । 

शिवाजी--आपकी आज्ञा शिरोधाये है । 

( गोपीनाथ का प्रवेश ) 
गोपीनाथ--( नमस्कार करने के बाद ) एक मुग्रल दूत यह पत्र 
लेकर आया है । ( पत्र शिवाजी को देता है, शिवाजी मोरोपन्त को 
देते हैं ) 
शिवाजी--इसे पढो | 
मोरोपंत--यह शाइस्ताखाँ का पत्र है | इस में लिखा है--तुम 
पहाड़ी बंदर हो । जब तक तुम गुफाओं में छिपे हो, तुम्द्दारी खेर 
है । मेदान मे आने की तुम्दारी हिम्मत नहीं । फिर भी शाइस्ताखाँ 
जल्द ही तुम्हारा शिकार करेगा ! 
शिवाजी--इसे लिख दो--शिवाजी बंदर तो है, मगर वह बंदर 
जिसने लंका में आग लगाई थी। वह तुम्हे भी शीघ्र ही दशेन 
देगा ! बीजापुर से निश्चित होकर अब शाइस्ताखाँ की खबर ली 
जायगी। अच्छा, अब भवानी की आरती करके घर चलना 
प्वाहिए । 
शाहजी--लाओ, आज की आरती में करूँगा। 
( शाहजी थाल में कपूर जलाकर आरती करते हैं, सब गाते हैं ) 
सब--. जयति-जयति जय जननि भवानी ! 
नर-सुंडो की मालाबाली, 
फ्यों है तेरा खप्पर खाली, 
माँ, तेरे नयनों की लाली, 
भरे राष्ट्र में नई जवानी! 
जयति-जयति जय जननि भवानी ! 

घधघक उठे भीषण रण-ज्वाला 
उठे हाथ तेरश असिवाला, 
गूज उठे यह पव्त-माला, 
गरज उठे तेरी जय-वाणी ! 
जयति-जयति जय जननि भवानी ! 
( आरती समाप्त होती है। सब भवानी फी मूर्ति के आगे सिर 
झुकाते हैं ) 
जीजाबाई--माँ भवानी, शीघ्र ही वह दिन लाओ, जब स्वतंत्र 
आकाश ओर स्वाधीन प्रथ्वी पर हम भारतवासी तुम्हारी आरती 
कर सके । 
[ पटाक्षेप ] 


फेक 
म्हे 


तीसरा अंक 


पहला दृश्य 


[ स्थान--प्रबूगढ़ | सोरोपंत पिंगले और नेताजी पालकर 
बात-चीत कर रहे हैं। ] 

मोरोपंत--किसने सोचा था कि शंभूजी कावजी जैसा विश्वास- 
पात्र व्यक्ति, जिसने जावली के हनुमंतराव मोरे जैसे देश-द्रोही को 
मोत के घाट उतारा था, क्रोध के एक आवेश में मुगलों से ज्ञा 
मिलेगा । 

नेताजी--शिवाजी ने उससे कहा था कि जिस व्यक्ति के दो 
मित्र बाबाजी राव तथा हनप्पा देशपांडे शत्रु से मिल गए हैं, उसका 
विश्वास केसे किया जाय ! इससे उसके स्वाभिमान को धक्का 
ज़रूर लगा । 

मोरोपंच--देश का हित स्वाभिमान से भी ज्यादा सूल्यवान 
है। यह अच्छा हुआ कि तुमने उसे पराजित ही नहीं किया बल्कि 
उसे इस दुनियाँ से बिदा ही कर दिया । देश-द्रोही इस घटना से 
चौकन्ने हो जायेंगे । 

( शिवाजी का येसाजी कंक और तानाजी मालुसुरे के 
साथ प्रवेश ) 

शिवाजी--पेशंवा मोरोपंत ओर सेनापति नेताजी पालकर किस 

विषय पर पंरामंश कर रहे हैं ? 

आज आम 


मोरोपंत--यही शंभूजी कावज्ी की बात सोच रहे थे । 

शिवाजी--देश-द्रोह का यही पुरस्कार है। उसने अपने बच- 
पन से आजतक के स्वाथे-त्याग, देश-प्रेम ओर आत्म-बलिदान पर 
पानी फेर दिया। अच्छा नेताजी, केसरीसिंह की माँ ओर बेटी 
को उपस्थित करो । 

( नेताजी का प्रस्थान ) 

शिवाजी--इस प्रबलगढ़ के क़िलेदार केसरीसिह ने अदभुत 
साहस का परिचय दिया था। इस गढ़ को जीतने पर मुझे; खेद 
भी है और प्रसन्नता भी ! मोरोपंतजी, जब में उस जोहर की 
ज्वाला की तरफ देखता था, जिसमें केसरीसिंह के कुट्ुुंब की स्त्रियों 
ने जलकर प्राणोत्सग किया था, तो मेरा मस्तक लज्जा ओर पश्चा- 
ताप से कुक जाता था। राजपूत जाति के इस स्वाभिमान, इस 
आत्म-बलिदान को संसार की और कौन-सी जाति पा सकती है ? 

( नेताजी का केसरीसिंह की माँ और पुन्नी को लेकर प्रवेश ) 

शिवाजी--आओ साँ, आओ , बहन ' 

केसरीसिंह की माँ-में यह क्या सुन रही हूँ. ? ऐसा प्यारा 
संबोधन ! इसे सुनसर किस नारी का हृदय फूला न समावेगा * 
तुमने मुझसे मेरे बेटे केसरीसिंह को छीन लिया है, फिर भी मे 
यह संबोधन सुनकर तुम्दें आशीर्वाद देती हूँ. कि तुम्हारी साधना 
सफल हो । 

शिवाजी--ऐसे वीर पुरुष की माँ का कौन आदर न॒करेगा ! 
तुम्हारा पुत्र वास्तव में वीर था, ओर उसने दृढ़ता से अपना 

कतेन्य-पालन किया ! उन लोगों का दृष्टिकोण भिन्न था। उन्होंने 
स्वामी की सेवा को देश-सेवा के ऊपर स्थान दिया ओर अपने 
विश्वास पर जान दे दी । उनके लिए वही उचित था। किंतु, एक 
बात में कहें बिना न रहँगा, कि आप लोगों ने शिवाजी को 
सममकने में भूल की है। उधर देखो, उस जोहर की ज्वाला को । 
क्या इसकी इस अत्रसर पर भी आवश्यकता थी ? 
फेसरीलिंह की मॉ--भेया, राजपूतनियों का यह शाश्वत घ्म 
है। किसी भी शत्रु के हाथ मे पड़कर कलंकित जीवन व्यतीत 
करने की अपेक्षा हम अमग्नि-देव को अपना जीवन समर्पित कर 
देना श्रेयस्कर समभती हैं । मुझे खेद है कि में उनके साथ न जा 
सकी | केवल इस बच्ची फे कारण । केसरीसिह का कुछ तो 
चिह 
श्िवाजी--माँ, शिवाजी केवल हिंदुओं की ही नही, प्रत्येक 
जाति की महिला को माँ ओर बहन ही सममता है। मेरे द्वारा 
राजपूत देवियों का अपमान होने की कल्पना आप लोगों को 
क्यों हुई ? 
केसरीसिंह की माँ--जिनके भाई, पिता, पति ओर पुत्र सभी लड़ते- 
लड़ते वीर-गति पा चुके, जिनका संसार में कोई आश्रय नहीं, उनके 
कुल की मर्यादा को जीवन भर अक्षुणण बनाए रखने की सामथ्ये 
सिवा अग्नि-देव के ओर किसी में नहीं, शिवाजी मे भी नहीं। 
उसे ओर भी बहुत से काम हैं। ओर जीवन तो बहुत लंबा होता है । 
शिवाजी--धन्य हैं राजपूत जाति की देवियाँ ! मुझे! भी इसी 

जाति की संतान होने का सोभाग्य प्राप्त है। यह महा-प्रकाश में 
इन्हीं जोहर की ज्वालाओं से पा सका हूँ जिससे मैं अमावस्या 
की कालन्रात्रि मे भी पथ-दिचलित नहीं होता । अच्छा माँ ! अब 
क्या करने से तुम्हारा दुःख कम हो सकता है ? 
केसरीसिह की माँ--हमे देश भिजवा सको तो बड़ी दया हो । 
शिवाजी--केवल इतना ! वहाँ क्‍या करोगी ? 
केसरीसिह की माँ--मज़दूरी करके पेट पालूँगी--ओर इस 
लड़की के पीले हाथ करके संसार से बिदा ले लूँगी। ( जाँसू ) 
शिवाजी--( केसरीसिंह की साँ के चरण छूकर ) माँ, दुखी न हो । 
“शिवाजी की सारी सम्पत्ति तुम्हारी है। तुम्हें में सुरक्षित तुम्हारे 
गाँव भेजने का प्रबंध किए देता हँँ। यह तुच्छ भेट मेरी बहन के 
लिए है । विवाह के अवसर पर यह दहेज में देना । ( बहुमूल्य 
जवाहरात और आशूषण देते हैं ) ओर माँ तुम्हें वहाँ कोई अथे-कष्ट 
न हो इसका भी प्रबंध में किए देता हूँ । नेताजी, इनकी यात्रा का 
प्रबंध कर दीजिए । 
केसरीसिंह की माँ--तुम्हारी कीर्ति अमर हो, बेटा ! इतिहास 
तुम्हारी वीरता और विजय के साथ-साथ तुम्हारी दया ओर उदा- 
रता पर भी अद्धा के फूल चढ़ावे ! 
( नेताजी का तथा केसरीसिंह की माँ और पुत्री का प्रस्थान ) 
शिवाजी--यदि कहीं राजपूत जाति को भी में अपने साथ ले 
- सकता तो संसार देखता कि हमारी स्वराज्य-साधना किस शान 
-आओर कितनी शीघ्रता से सफल हो सकती है ! 

मोरोपंत--शाइस्ताखाँ का कोई इलाज करना चाहिए, महाराज ! 
उससे भेदान में लोहा लेना जरा कठिन है । उसके पास एक लाख 
की सुद्ढ़ सेना, ४००० ऊँट, तथा गोला-बारूद की ४००० गाड़ियाँ 
हैं। एक पूरा शहर का शहर-है । 

शिवाजी--उसके लिए भवानी की आज्ञा मिल गई है। उसने 
आुझे बंदर लिखा था, कल वह जानेगा कि यह हनुमान का अवतार 
क्या चमत्कार दिखाता है ! 

मोरोपंत--फिर भी, आपने क्या सोचा है ? 

शिवाजी -- वह पूना में मेरे ही लाल महल में ठह्दरा हुआ है, 
जेसे दादाजी कोंडदेव ने उसे उसके ही लिए बनवाया था । खाँ 
साहब कल जानेंगे कि शिवाजी के घर में ठहदवरना केसा होता दै ! 

मोरोपंत--आखिर आपने क्‍या ठानी है ९ 

शिवाजी--आजकल्न रसजान के दिन हैं । शाइस्ताखाँ फी सेना 
दिन भर के रोजे के बाद रात को खूब दूँस-टूस कर खाकर गहरी 
नींद मे सोती होगी । हम रात को ही शाइस्ताखाँ के कमरे में घुस 
कर उस पर आक्रमण करेंगे। 

सोरोपंत--किंतु पूना में ग्रवेश केसे पाएँगे ? 

शिवाजी--एक बरात बनाकर हम शहर में घुस जायेंगे ! 

मोरोपंत--मानलो हम वहाँ पहुँच भी गए ओर रात को आक्र- 
मण भी कर दिया, पर यदि इस हो हल्ले में उसकी सेना जाग पड़ी 
तो क्या हमारा जीवित लौटना कठिन न हो जायगा ९ 

शिवाजी--डउसका भी उपाय सोच लिया हे! कटराजघाट के 

जंगल में बेलों के सींगों मे ओर भाड़ियों में मशार्ल बाँधकर कुछ 
आदमी वहाँ नियुक्त कर देगे। जैसे ही इधर हमारा काम होगा, 
वे लोग उधर उन्हें जलाकर भाग जावेंगे । शाइस्ताखाँ के सिपाही 
हमें उसी ओर जाते समझकर पीछा करेंगे, कितु हम सिंहगढ़ की 
ओर के मार्ग से भाग आवेंगे। चलो, अब हमे सब तेयारी करनी 
प्वाहिए। 

( सबका प्रस्थान ) 

[ पट-परिवतन ] 





दूसरा दृश्य 


[ पूना के छाल महल में शाइस्ताखाँ आराम कर रहा है । 
युवती बाँदियाँ पँखा कर रही हैं। एक बाँदी हाथ में 
सितार लिए गाना प्रारंभ करने की सुद्गा में बेठी है ] 

शाइस्ताखाँ--जिंदगी ओर ज़िंदादिली, इशरत ओर हुस्न, सब 
का राज़ एक दिल-कश तराने मे छुपा होता है। खुदा ने गाना बना 
कर इनसान को कितनी बड़ी नियामत बख्शी है, इसका अंदाजा 
बही लगा सकते हैं, जो इसके शायक्त हैं। ( बाँदी से ) अच्छा, कोई 
अच्छा-सा गाना शुरू करो | हम मुग्रलों के जैसी मोज मराठों को 
कहाँ नसीब ! वे मनहूस, चट्टानों पर सोने वाले, इन बातों को 
क्या जानें । हाँ, तो गाओ। दिल को मस्त बना देने वाला गाना 


गाओ। 


च्श्य ] तीसरा अंक 


पहली बाँदी--( गाती है ) हे 
मेरे भन तुम क्‍यों शरमाते ? 
साकी खड़ा हुआ मद्‌ लेकर, 
पीने में ठुम क्यों सकुचाते ? 
कोयल गाती गीत निराले, 
भोरे पिला रहे रस-च्याले! 
छवि पर हैँ पतंग मतवाले, 
तुम क्यों अपने अरण्मानों को प्यासे ही लेकर फिर जाते ? 
मेरे मन तुम क्‍यों शरसाते!? 
यह जीवन दो दिन का मेला, 
भाग्यवान्‌ इसमें हँस खेला, 
रोया वह जो रहा अकेला, 
मिलकर पीने ओर पिलानेवाले यौवन का फल पाते, 
मेरे मन तुम क्‍यों शरमाते १ 
( शाहस्ताखाँ को गाना सुनते-सुनते नींद भा जाती है ) 
दूसरी बॉँदी--बस, अब रहने दे, खाँसाहब सो गए। पअब 
कृयामत भी उन्हें सुबह से पहले नहीं उठा सकती । चलो, अब 
हम भी सो जावें । 
( गाने वाली बाँदी पास की दूसरी चारपाई पर सो जाती है, 
बाकी मी यत्र-तत्न लेट जाती हैं, थोड़ी ही देर में 
पीछे कुछ आहट होती है ) 

पहली बाँदी---यह खट-खट केसी ! बापरे बाप ! मालूम होता है 
इस मुल्क में भूत भी बहुत हैं । (उठकर) खाँसाहब तो जैसे धोड़े 
बेच कर सो रहे हैं। ऐसे बेफिक्र हैं मानों यहाँ शिवाज्ञी से लड़ने 
नहीं आए, बल्कि शादी करने आए हैं। ऐसे चैन से सो रहे हैं, 
जेसे बादशाह इन्हे सोने ही की तनख्वाह देते हैं | ( शाइस्ताखाँ 
को झकझोरती है) उठिए खाँसाहब, उठिए। ( दीवार की 
ईँटें खोदने की आवाज़ तेज़ होती है ) अमी उठिए, कोई दीवार तोड़ 
रहा है । 
शाइस्ताखाँ--( लेटे-लेटे ही ) क्‍यों रुवाहमख्वाह तंग करती 
हो? तुम ओरतों की ज्ञात ही डरपोक है। ( झटक कर ) 
सोने दो । 
( बाँदी फिर छेट जाती है, आवाज़ कोर बढ़ जाती है, बाँदी फिर 
डठकर शाहइस्ताखाँ को हाथ से पकड़ कर ज़बरदस्ती उठा 
देती है । शिवाजी तथा उनके साथी भीतर घुस जाते 
हैं। तसाम बॉदियाँ चौंक कर 
जाग पड़ती हैं । ) 
पहली बाँदी--भागिए, खाँसाहब ये दुश्मन अंदर'" *"।।* 
शाहस्ताखाँ--या खुदा ! यह जंदूर ( चारपाई से कूद कर 
भागता है ) 
शिवाजी--हाँ, यह्‌ हसुमान का अवतार आ पहुँचा है। ठहरिए 
थोड़ा-सा प्रसाद लेते जाइए । माफ़ कीजिए, मेंने आपके आराम 


से थोड़ा सा खलल पहुँचाया । 


दृश्य] तीसरा अंक ८रे 


( भागते हुए शाइस्ताखाँ पर शिवाजी तलवार फेक कर मारते 
हैं, तलवार उठाने को शिवाजी का प्रस्थान और थोद़ी 
देर में तलवार और शाइस्ताखाँ का कटा हुआ 
अंगूठा लेकर प्रवेश ) 
शिवाजी--गर दून बच गई, सिर्फ अँगूठा हाथ लगा । मूजी 
निकल भागा । खेर जायगा कहाँ ? 
( नेपथ्य में खून, धोखा, खून, धोखा” की तुमुरू ध्वनि ) 
एक मराठा सरदार--वह देखो शाइस्ताखाँ का लड़का आ 
रहा है । 
शिवाजी--डसकी मोत उसे यहाँ ला रही है । 
(शाइस्ताखाँ का लड़का आते ही शिवाजी पर भाक्रमण करता 
है। शिवाजी वार बचा जाते हैं । फिर वार करके उसे 
मौत के घाट उतार देते हैं । इतने में एक बाँदी 
रोशनी चुझ्ा देती है । अंधेरा हो 
जाता है ) 
शिवाजी--यह बड़ी मुश्किल हुईं। इस बॉदी ने रोशनी बुझा 
कर सारा खेल खराव कर दिया अब शाइस्ताखाँ को भागने का 
वक्‍त मिल जायगा। खैर ' 
[ पट-परिवततन ] 


तीसरा दृश्य 


[ स्थान--भागरा में दीवाने-ख़ास | तख्ते-ताऊस खाली है । 
दिलेरखाँ, जयसिहद, जसवंतर्सिष्ठ तथा अन्य सरदार 
बेठे हैं ] 

दिलेरखाँ--( जसवंतर्सिह से ) कहिए राजा जसवंतससिह जी, 
शिवाजी पर फ़तह पाकर आप लोट आए ! 

जसवंतर्सिह--फ़तह ओर हार की बात तो शाइस्ताखाँ साहब 
ज्ञाने, जिन्होंने अगूठा कटने का सारा गुस्सा जसवंतसिह पर 
निकाला | 

जयसघिंह--केसे ? 

जसवंतर्सिह--शिवाजी के हाथों अँगूठा कटा चुकने पर जब वे 
दुखी हो रहे थे, तो में उनके प्रति सहानुभूति प्रदर्शित करने गया। 
पर उन्होंने उस सहानुभूति को व्यंग्य समझा । बोले, में तो सम- 
भाता था कि राजा जसवंतसिह पहले ही शिवाजी से लड़ते हुए 
मारे गए, लेकिन आप तो ज़िंदा हैं। इस ताने पर मेरा रोम-रोम 
जल उठा। जी चाहा कि शाइस्ताखाँ के सिर फे अभी टुकड़े-टुकड़े 
कर दूँ, लेकिन किसी प्रकार जब्त करके चुपचाप लोट आया। 

दिलेरखाँ--ओर शाइस्ताखाँ ? 

जसव॑ंतर्सिहइ--वे भी लोट आए हैं, पर अब वे शिवाजी फे 
नाम से ही डरने लगे हैं। उन्हें आशंका होने लगी है कि यदि 
दक्खिन में रहेगे तो अंगूठा ही नहीं सिर भी खोना पड़ेगा । 

दिलेरखाँ--वाह भई वाह ! शाइस्ताखाँ ने तो भुग्रल बादशाहत 
का नाम ही रोशन फर दिया । 

( औरंगज़ेब का प्रवेश ) 
[ सब खड़े होते हैं औरंगज़ेब तख्ते-ताऊस पर बेठता है ] 

औरंगज़रब--राजा जसवन्तसिददजी, मुझे आपसे यह उस्मीद 
नहीं थी । शाइस्ताखाँ को भी में ऐसा बेवकूफ न सममता था। 
एक लाख फोज ओर बेशुमार रुपया भुट्टी भर मराठों को क़ाबू 
मे लाने को काफी नहीं हुआ ! 

जसवंतर्सिह--जिस लश्कर के साथ, पूरा जनानख्नाना और 
ऐश-आराम की सारी चीजें जावें, वह उन मराठों से केसे पार पा 
सकता है, जिनके लिए धोड़ों की पीठ ही मखमली गद्दे हैं, चने 
ही राजसी -भोजन हैं ओर तलवार ही अंकशायिनी सहचरी है ९ 
मुग़ल सेना जनानखानों की हिफ़ाजत करे या मराठों से लड़े ? 

औरंगज़ेब--अपनी घुजद्ली को आप''' *** 

जसवंतसिह--बादशाह सलामत, जसवन्तर्सिह ऐसे शब्द नहीं 
झुन सकता। ( तलवार पर हाथ रखता है) आप बादशाह हैं 
इसीलिए में कुछ न कह कर चुपचाप चला जाता हूँ। देखूँगा, 
आप दक्खिन में जाकर कोन-सा तीर मारते हैं ! 

(जसवन्तर्सिंद का प्रस्थान)... 

औरंगजेब--वेवकूफ़ राजपूत ! 


( पहरेदार का प्रवेश ) 

पहरेदार--( कोर्निश करके ) सिपहसालार शाइस्ताराँ साहब 
तशरीफ़ लाए हैं । 

औरंगज़ेब--उनसे कह दो कि वे अपना काला आह यहाँ न 
दिखिलावे । उन्हे बंगाल का सूवेदार बनाया जाता है, जहाँ बुखार 
उन्हे जिंदा ही कन्न मे पहुँचा देगा । 

( पहरेदार का प्रस्थान तथा उलटे पाँवों फिर प्रवेश ) 

पहरेदार--( कोर्निश करके ) जहॉपनाह, सूरत से एक आदमी 
आया है। 

औरंगज़ेब--उसे यहाँ भेज दो । 

( पहरेदार का प्रस्थान ) 

औरंगज़ेब--मालूम होता है, उस बाग्री का सर कुचलने के 
लिए खुद मुझे; दक्खिन की तरफ़ कूच करना पड़ेगा; लेकिन 
उधर काश्मीर मे भी बग्रावत खड़ी हो रही है। उधर की फिक्र 
करना भी लाजिमी है । क्‍या किया जाय, कुछ सममक में 
नहीं आता । 

जयसिद्द--आप इतने निराश न हों । अभी हम लोगों को 
तलवारों में जंग नहीं लगा है । 

दिलेरखाँ--मराठों के पहाड़ी मुल्क का पानी पीने की ख्वाहिश 
तो मुझे भी है। शिवाजी, वाक़ई बहादुर आदमी है। बहाहुर 
आदसी की दोस्ती ओर दुश्मनी दोनों फ़ख् की चीज़ होती हें । 

( आगंतुक प्रवेश करके बंदगी करता है ) 
भौरंगज़ेव--कहो, सूरत की क्‍या खबर है ? 
भगंतुक--जहाँपनाह, सूरत की तो सूरत ही बिगड़ गई । 
औरंगज़ेब--कक्‍्यों ? 
भगंतुक--शिवाजी ने उसे लूट लिया । जिस सूरत की सम्पत्ति 
से कुत्रेर का ऐश्वय ईर्षा करता था, जो संसार के समृद्धतम व्यापारिक 
नगरों में ओेष्ठ था, उसकी शिवाजी ने शक्ल ही तबदील कर दी । 
संसार के सव से धनी व्यापारी बोहरणी का गगनचुंबी महल जला 
कर राख कर दिया गया। 

औरंगनेब--हैं १ * * “क्या उसने वहाँ की रियाया को कत्ल 
भी किया ? 

आगतुक--नहीं जहाँपनाह, उसने ढिंढोरा पिटवा दिया कि वह 
किसी की जान लेने नहीं आया, औरंगजेब ने उसके मुल्क पर जो 
हमला किया था, उसी का बदला लेने आया है। उसने गरीबों के 
ज्ञान-माल को भी द्वाथ नहीं लगाया, सिफे धनी-व्यापारियों को 
लूटा है । इस लूट मे उसे एक करोड़ से अधिक धन प्राप्त हुआ 
है। २८ सेर मोती ओर जवाहरात तो अकेले बोहरजी बोहरे के 
यहाँ से उसे प्राप्त हुए । 

औरंगनेब--अब ओर नहीं सहा जा सकता। आज मुगल 
सल्तनत की इज्जत ही नहीं हस्ती भी खतरे में है । मेरे जीते-जी 
दुनियाँ की सबसे चड़ी सल्तनत की ऐसी बेइज्जती ! औरंगजेब 
मिट्टी का पुतला नहीं है। वह लड़ाई के मेद्ान ओर राजनीति की 

'चालबाज़ी, दोनों में दुनिया को बड़ो से बड़ी हस्ती का मुक़ाबला 
कर सकता है । 

एक सरदार--इसमे कया शक है ! 

औरंगज़ेब--राजा जयसिंह जी, में समझता हूँ, शिवाजी को 
काबू में लाने का काम आप ही कर सकते हैं । 

जयसिंह--सुभसे जो कुछ हो सकेगा, उसे करने मे में कुछ 
भी उठा न रखूँगा। बारह वर्ष के अनाथ बालक की भाँति में 
मुगलन्दरबार से आया था | बचपन से बादशाह शाहजहाँ के इशारे 
पर मध्यएशिया के बलख नगर से बंगाल के मुंगेर तक इस जयसिह 
की तलवार सफलतापूवेक चल्ली है। आज तक इस तलवार को 
अपयश नहीं मिलता । 

औरंगज़ेब--इसीलिए तो जहाँ शाइस्ताखाँ की दाल नहीं गली, 
वहाँ में आपको भेज रहा हूँ । 

जयसिंह--यह आपकी कृपा है । 

औरंगजेब--आपके साथ बहादुर दिलेरखाँ, दाऊदखाँ करेशी, 
राजा रायसिह सीसोद्या, इह॒तिशामखाँ शेखज़ादा, कुबाद खाँ, 
राजा सुजानसिद डुंदेला तथा आपके साहबज़ादे कौरतसिह, 
सय अपनी-अपनी फौजों के जावेगे । में चाहता हूँ. दक्खिन की 
बगावत की लहर हमेशा के लिए नेस्तनावूद हो जावे । मराठों 
के गाँवों की दौलत लूट कर--उनमें आग लगा दो । उनके तमाम 
मुल्क को मरघट बना दो। दुनियाँ देखे कि मुग्रलों फे खिलाकफ़ खड़े 
होने का क्‍या नतीजा है ! 

जयसिंद--बंदा, अपना काम करने को तेयार है, लेकिन काम 
इतना आसान नहीं है, जितना आप समभते हैं । इसके लिए मुझे 
कुछ अधिकारों की ज़रूरत है । 

औरंगजेब--कहिए, आपको क्‍या क्या चाहिए 

जयसिंइ--द्क्खिन पर मेरा फ़ोजी शासन होगा ? वहाँ के सूबे- 
दार शाहजादे मुअज्ज़म को भी मेरी मातहती क़बूल करनी होगी । 
में नतो आपके हुक्म का इंतजार करूँगा, ओर न शाहज़ादे साहब 
को अपनी राय के खिलाफ़ जँगली उठाने दूँगा। 

औरंगज़ेब--यह तो बेजा है । 

जयसिंह--तो में आपको सफलता का विश्वास नहीं दिला 
सकता । फ़ौज ओर सुल्की इंतजाम दोनों पर जब तक मेरा 
अधिकार न होगा, शिवाजी जेसे चालाक ओर वीर पुरुष से लड 
कर विजय पाना मेरे बस की बात नहीं । व्यथे ही बुढापे मे 
कलंक का टीका ल्गवाने से फ़ायदा ! 

औरंगज़ेब--आपकी शर्तें मुझे मंजूर हैं। लेकिन एक शते है, 
शिवाजी ने कहा था कि ओरंगज़ेब के दरबार मे उसकी छाया भी 
नहीं आ सकती, में उसका सर तख्तेताऊस के आगे भऋ्रकवाना 
चाहता हूँ । 

जयसिंह--यह भी हो जायगा | 

औरंगज़ेब--तो कूच की तेयारी कीजिए । 

( सब का भ्रस्थान ) 
[ पर-परिवतन ] 





चोथा दृश्य 


[ स्थान--रायगढ़ | शिवाजी और स्वामी रामदास घूमते हुए 
जाते हैं ] 

शिवानी--यह्‌ गढ़ पूज्य पिताजी को आज्ञा से बनाया गया 
है। जब वे बीजापुर से संधि का प्रस्ताव ल्लेकर आए थे, तब मेंने 
उन्हें अपने सब गढ़ों का निरीक्षण कराया था । यहाँ आकर ओर 
ध्मगणित पहाड़ियों के समुद्र के बीच से इस आकाश-चुंबी गिरि- 
शिखर को देखकर, वे जेसे स्वप्न से जग पड़े ओर बोले यही स्थान 
तुम्हारी राजधानी बनने योग्य है। अरक्तित अवस्था मे भी इस पर 
चढना यम को निमन्‍्त्रण देना है । यदि इस पर गढ़ बनाया जाय 
तो वह सदा अजेय रहेगा। 

रामदास--वास्तव से यह स्थान ऐसा ही है। शाहजी को 
दृष्टि इस बात को देखने से केसे चूक सकती थी ? 

शिवाजी-- वह सामने एक चोर द्रवाज़ा है। इसके पीछे एक 
कहानी है । 

रामदास--वह क्या ? 

शिवाजी--जब यह गढ़ बन कर तयार हुआ तो मेंने दरबार 

किया और घोषणा की कि जो इस गढ़ मे बिना दरवाज्ञें के प्रवेश 
करेगा उसे १०० पगोड़ा पुरस्कार दिया जायग्रा। एक सहार ने 
जब इस बात का बीड़ा उठाया मो हम लोगों ने उसका उपहास 
किया, किंतु यह स्थान उसकी बचपन की क्रीड़ा-भूमि था। थोड़ी 
ही देर मे लोगों ने देखा कि वह हाथ में कंडा लिये हुए एक नए 
ही मार्ग से चला आ रहा है। अब वह मागे बंद करा दिया 
गया है। 

रामदास--तभी दिल्ली के सेनिक इन पढ़ाड़ियों के प्रदेश मे युद्ध 
करने से डरते हैं। उन्हें इस बात की सदा आशंका ही बनी 
रहतो है कि मराठे वीर कब कहाँ से निकल कर उनको काट 
डालेंगे । 

शिवाजी--ओर वह देखिए उस तरफ हीराकनी बुजे बनवाया 
ज्ञारहा है । 

रामदास--हीराकनी 

शिवाजी--जी हाँ, हीराकनी एक ग्वालिन का नाम है। एक 
संध्या को वह दूध बेचने किले मे आई। उसे जाते समय देर 
होगई आर पहरेदार ने द्वाजा न खोला। उसके घर नवजात 
शिशु था--ओर थी साज्षात्‌ चंडिका-स्वरूपिणी सास । यदि उस 
रात वह घर न पहुँचती तो उसकी सास उसे खा ही जाती, और 
बच्चे का क्‍या हाल होता, यह तो सोचने ही की बात है। उसने 
जान की परवाह न की ओर इन चट्टानों पर से खिसकती-खिसकती 
नीचे उतर गई। तब सालूम हुआ कि एक ऐसा स्थान और भी 

है, जहाँ से शत्रु प्रवेश कर सकता है। उस जगह वह बुजे बना 
दिया गया है। उस ग्वालिन का नाम भी इसके साथ अमर हो 
गया है । 

रामदास--धन्य हैं महाराष्ट्र की कृषक-बालाएँ | भेया, जिस 
देश की स्त्रियों मे इतना साहस है, वह देश इतनी पीढ़ियों से 
गुलाम बना रहे, यह आगख्वये की बात है ! 

शिवाजी--गुरुदेव, इस गढ़ के बनाने में बहुत समय ओर 
द्रव्य खर्च हुआ है। झुमेः तो इस बात की खुशी है कि में इतने 
गरीब लोगों के जीवन-निर्वाह के साधन जुटाने का निमित्त 
जन सका । 

रामदास--हैँ ! ऐसी बात है ! ( सामने पड़े एक पत्थर की ओर 
इशारा करके ) अच्छा, शिवाजी इसे तोड़ो तो । 

शिवाजी--शुरुदेव, में आपका तात्पये नहीं समझता । 

रामदास--तुम इसे वोड़ो तो ! 

( उस पत्थर को तोड़्ते हैं, उसमें से एक मेंढक निकलता है ) 

रामदास--क्यों शिवाजी, इस मेंढक की जीवन-रुक्षा करने के 
'लिए इस शिला के अंदर पोल बनवाकर तुम्हीं ने पानी भरवा दिया 
था न? तब तो तुम बड़े सामथ्येवान्‌ हो ! 

शिवाजी--( पैरों पर गिर कर ) क्षमा कीजिए शुरुदेव ! मेरा 
अभिमान मिथ्या था | मैंने यह सोचकर म्कूठा गे किया कि इतने 
अभियों को काम पर लगाकर मैंने उन पर उपकार किया है। 
यह मेरा अपराध है। वास्तव में सब की रक्षा वह्दी सवेशक्तिमान्‌ 

परमात्मा करता है, जिसने इस शिला के भीतर भी इस मेढक की 
जीवन-रक्षा का प्रबंध कर रखा था। 

रामदास--उठो भाई, (उठाते हैं ) मनुष्य को ऐसा भ्रम हो ही 
ज्ञाता है। 

शिवाजी--किंतु, यह गये मेरी साधना में बाधक होगा। मुझे. 
भय है कि कहीं में अपने जीते हुए देशों तथा हस्तगत की हुई संपत्ति 
पर अपना स्वत्व न सममने लगूँ। मे अपना संपूर्ण राज्य, संपूर्ण 
संपत्ति आत्मशुद्धि के हेतु आपके चरणों में अर्पित करता हूँ । 

रामदास--शिव ! शिव ! मुझ जेसा संन्‍्यासी राज्य ओर 
संपत्ति लेकर क्‍या करेगा ? भगवान्‌ की भक्ति ही संन्‍्यासी की 
संपत्ति है ओर जन-सेवा ही उसका राज्य । तुम्हारा राज्य और 
तुम्हारी संपत्ति तुम्हीं को सेंभालनी चाहिए । 

शिवाजी--नहीं गुरुदेव, मे आपकी यह बात नहीं मानूँगा । 
यदि आप स्वयं अपने हाथ में शासन-सूत्र न लेना चाहें तो मुझे, 
अपनी पादुकाएँ दे दीजिए । जिस भाँति भरत ने राम की अनु- 
पस्थिति से उनकी पाहुकाओं को सिंहासन पर रखकर उनकी ओर से 
राज्य किया था, उसी भाँति में भी आपके संन्यास की रक्षा करते 
हुए लोक-सेवा का यत्न करूँगा। आज से महाराष्ट्र का मंडा भी 
भगवे रंग का रहेगा, क्‍योंकि अब यह राज्य राजा शिवाजी का नहीं 
भगवे वस्त्र धारण करने वाले संन्‍्यासी रामदास का है । 

रामदास--तुम्हारी भावना को आघात पहुँचाना उचित नहीं, 
चेवल इसलिए ये पादुकाएँ दिए देता हूँ । (पाहुकाएँ शिवाजी को देते 

हैं, शिवजी पाहुकाएँ छेकर मस्तक से लगाते हैं ) असल से भेया 
अल्तर्‌ की आँखें खुली रखो । यह राज्य जनता की धरोहर है। 
तुम्हारे सिर पर राजमुकुट कहो या नेतृत्व का चिह्न कहो, जो कुछ 
है, जनता-जनादेन के विश्वास का उपहार है। किसी भी क्षण 
जनता यह तुमसे वापस माँग सकनी है । विदेशी राज्य के बदले, 
जनता, उच्छू खल शिवाजी का एकतन्त्र स्वामित्व नहीं चाहती | 
वह तो उस शासन की इच्छुक है जिसमें राजा अपने को प्रज्ञा की 
धरोहर का रक्तक ओर जनता का सेवक समझे | जिस दिन तुस या 
तुम्हारी अगली पीढ़ियाँ स्वामित्व ओर शासन को अपना उत्तर- 
दायित्व हीन ओर जन्म-सिद्ध अधिकार मानने लगेंगी, स्वराज्य 
का गला घुट जायगा, स्वतंत्रता की साधना उपहास का विषय बन 
ज्ञायगी । राष्ट्र फिर अनेक सरदारों की महत्वाकाँत्ञा का 
क्रीड़ाक्षेत्र, पारस्परिक युद्ध से जजेर और विदेशी शक्ति का मुहृताज 
बन जायगा । 
शिवाजी--आप सत्य कहते हैं. गुरुदेव ! मुझे बल दीजिए कि 
मैं मानवीय हुबेलताओं से ऊपर उठ सकूँ। में शिवाजी की जय! 
के नारे सुन कर इतना पुल्नकित न हो जाऊँ कि दीन-दुखियों की 
आवाज़ न सुन सकूँ । 
रामदास--वत्स ! तुम्हारी इच्छा पूर्ण हो। अब में जाता हूँ। 
( एक ओर से स्वामी रामदास का और दूसरी ओर से 
शिवाजी का भस्थान ) 
[ प०-परिवतन | 


|. 


पाँचवों दृश्य 


| स्थान--सासबड़ । जयपन्चिंह का शिविर | जयसिंध अकेला | 

जयसिंद--ओर रंगजेंब | काश कि तुम मनुष्य को मनुष्य समझ 
सकते ! में स्पष्ट देख रहा हूँ. कि अविश्वास ओर संदेह, तुम्हारे ये 
दो भीषण हढुरगुण, मुगल-साम्राज्य का विनाश करके छोड़ेगे । तुम 
मेरा भी विश्वाल तल कर सके, उस जयसिंह का, जिसकी तल- 
वार की धार ने मुग़ल-साम्राज्य का भाग्य लिखा है। दिलेरखाँ 
को मेरे साथ भेज दिया, सिफ इस लिए कि हिंदू राजा जयसिंह 


“ शिवाजी से न मिल जावे। छिः ओरंगजेब ! तुमने राजपूत जाति को 


नहीं पहचाना । ढुनियाँ जानती है कि इस महान्‌ मुग्रल-साम्रज्य 
का विस्तार मानसिंह की वीरता, जसवंतर्सिह के शोये ओर जयसिह्‌ 
के अथक परिश्रम ही का परिणाम है ओर आज जब फिर मुगल 
साम्राज्य पर जबरदस्त संकट आया है, तब जयसिंह ही उसे बचाने 
में समथे होगा। किंतु, अविश्वास, संदेह ओर कपट ! ओह, यह 
अपमान असल्य है, जी चाहता है--जी चाहता है'''नहीं-नहीं ।... 
राजपूत अपने वचन से कदापि विम्युख न होगा । 
(दिलेरखाँ का नंगे सिर प्रवेश) 

दिछेर--आदाजब राजा साहब | 

जयसिंह--आइए दिलेरखों जी, यह कया! सिर की पगड़ी 
क्या हुई ९ 


९६ शिवा-साधना [ पाँचवाँ 


दिलेर--अभी तक सर कायम है, यही ग्रनीमत है | 

जयसिंह--क्यों-क्यों ? क्‍या बात हुई ? 

दिलेर--जिस दिलिेरखाँ की तलवार की सारे एशिया में घूम 
है, उसे मराठों फे इस पहाड़ी मुल्क से नाकामयाब होकर जाना 
पड़ेगा । अफ़सोस, अभी तक पुरंधर का क़िज्ना न लिया जा सका । 
वह हमारे हाथ आते-आते *** *** 

जयसिंह--लेकिन पगड़ी क्‍या हुई ? 

दिलछेर--अब पगड़ी पहन कर क्‍या होगा ? बेइज्ज़त लोग 
किस मुँद्द से पगड़ी पहन सकते हैं ! 

जयसिंह--अभी तक तो बेइज्जती का कोई सबब नज़र नहीं 
आया। शिवाजी से जिनका जरा भी मनमुटाव था, उन सब का 
सहयोग हमसे मिल रहा है। अफ़ज़ल खाँ का लड़का फ़ज्ञल मोह- 
म्मद्‌, ज॑जीरा के सिद्दी, जावली के भोरे, पश्चिमी किनारों के फिरंगी 
जवाहर ओर रामनगर के राजा तथा कर्नाटक के जमींदार सभी 
आज अपने साथ हैं ! यकीन रखिए, दिलेरखाँ जी, शिवाजी 
जयसिंह से पार नहीं पा सकता | 

दिलेर--शायद दो चाल्ञाक भेड़ियों का मुकाबला है! दोनों 
में से कौन कम है ओर कोन ज्यादा यह नहीं कद्दा जा सकता | 

जयसिंह--दौलत ओर जागीर का लोभ देकर शिवाजी के सर- 
दारों को भी अपने काबू में लाने की कोशिश कर रहा हूँ। लेकिन 
हाँ--हाँ--आपकी पड़ी ? 

दिलेर--फिर पगड़ी ! बार-बार पूछ कर क्या करेंगे। यह 

सममिए कि मराठों की बहादुरी को सिजदा करने में पगडी खो 
दी । राजा साहब ! वह नज़ारा भूले नहीं भूलता । हमने पुरंधर की 
नीचे वाली दीवारे यानी वजञ्नगढ़ को बारूद से उड़ा दिया। हमने 
समझा बस अब किला हमारे हाथ आ गया। ऐसा जान पड़ा 
मानों किले में हमारा मुकाबला करनेवाला कोई है ही नहीं । फोजें 
बढ़ीं । मगर थोडी ही देर मे एक बाढ़ की तरह मुठ्ठी भर मराठे 
हमारी फोज पर टूट पढ़े ओर इस तरह सार-काट मचाने लगे, 
गोया खेत काट रहे हों। बात की बात में हमारी फ्रोज के पर 
उखड गए | 

जयसिंह--अच्छा, तो शायद आपकी पगडी भी उसी बाढ़ में 
बह गई ? 

दिलेरखाँ-जी नहीं, उस बाढ़ में नहीं वही । आप सुनते 
चलिए | हाँ, तो, मेंने भागने वालों को ललकारा और नई फ़ौज 
हमले के लिए भेजी । लेकिन वाह रे किलेदार मुरारबाजी प्र ! 
उसकी वहादुरी देखकर में दंग रह गया। जी चाद्दा कि लड़ना 
छोड़कर उसके पेर चूम लूँ । 

जयसिंह--वीर पुरुष का आदर करना ऊँचे चरित्र का चिह्न 
है| दिलेरखाँ की दिलेरी के साथ-साथ उनका ऊँचा घरित्र 
संसार में अमर रहेगा। अच्छा, फिर क्‍या हुआ 

दिल्ेरखाँ--वह हैरत अंगेज नज़ारा था। मुग्रलों के हजारों 
सिपाहियों के बीच से तीर की तरह निकत्ल कर बिना किसी 
रुकावट को माने, द्वाथी पर बेठकर, मुरारवाजी प्रभु मेरे सामने 

आकर खड़ा होगया । उसने मुझे लड़ने के लिए ललकारा, पर 
मेंने कहा--ऐसे बहादुर आदमी को दुनिया से रवाना कर देने फे 
बदले में उसे मुग़ल-दरबार मे बहुत ऊँचा मनसब दिला सकता 
हूँ । मुरारजी, अब भी सोचो | 

जयसिंह--इस पर उसने कया कहा ? 

दिलेर--उसने जो कुछ कहा, उससे मेरा दिल बागृ-बागू हो 
गया, उसने कहा--सुनिए जयसिह जी--उस बहादुर ने दुनिया 
के शाहों की शान को शर्मिन्दा करते हुए कहा--“अपने मुल्क की 
आज़ादी के लिए जान दे देना सबसे बड़ा मनसब है।” ओर यह 
कह कर उसने मुझ पर हमला किया। आखिर मेरे एक तीर से 
उस बहादुर की रूह दुनिया से चल बसी | 

जयसिंह--लेकिन आपकी पगड़ी''*** *** ! 

दिलेरखाँ--पगडी की बात भी कहता हूँ ! मुरारजी के मर जाने 
पर मुग्रलों मे जोश का दरिया उमड़ पड़ा ! हमने बड़े जोरों फे 
साथ पुरंधर पर हमला किया, लेकिन यह तो जादू का मुल्क है; 
न जाने कहाँ से मराठों की नई फ़ौज आगई अर सारा बना-बनाया 
खेल बिगड़ गया। गुस्से में आफर मेंने अपनी पगड़ी उतार कर 
फेक दी ओर कसम खाई कि जब तक पुरंधर को न जीत लूँगा, 
तब तक पगड़ी न पहने गा ! 

जयसिह- लेकिन, में सममता हूँ कि इस दशा में हमे शिवाजी 
से सुलह कर लेनी चाहिए | 

दिलेर--सुलह ! नहीं यद्द नामुमकिन है। बद्गादुरं से लटने 

का मोक़ा बार-बार नहीं मिलता ! इस मामले में दिलेरखाँ आपका 
कहना नहीं मान सकता । 
( प्रस्थान ) 
जयसिंह--जयसिह की निराशा से ज़रा भी जञान-पहचान नहीं 
है। लेकिन यह भयानक महाराष्ट्र-प्रदेश | एकदम अदूभुत है | शाइ- 
स्वाखों के पुत्र ओर अफ़जलखोँ की स्वर्गीय आत्माएँ ! ऐसा ज्ञात 
होता है मानों वे रात-दिन आँखों के आगे नाचती रहती हैं । परि- 
स्थितियों का रंग-ढंग देखते हुए शिवाजी का संधि का प्रस्ताव मान 
लेने ही में बुद्धिमानी नज़र आती है। ओरंगज़ेब ने भी कहा था 
कि--शिवाजी को एकबार मुगुल दरबार मे हाजिर कर दो, बस 
में यही चाहता हूँ । उनके अनुरोध की रक्षा का अवसर अनायास 
आ पहुँचा है । इसे खो देना मूखेता होगी। 
( प्रस्थान ) 
[ पट-परिवतन | 


छठा च्शय 


( स्थान--झुग़छूनशिविर के निकट का एक माग । एक 
सुसछमान और एक राजपूत सैनिक का बातें 
करते हुए प्रवेश, ) 
सुस०्सैनिक--यार तारासिद, अबकी दफ़ा तो बेढब आ फँसे । 

द्लिबल्‍्तगी का कोई सामान, गुम गलत करने का कोई जरिया ही 

नहीं । मनहूसों और खुश्कों की जिंदगी भी कोई जिंदगी है. 
पिछली द्‌फ़ा जब शाइस्ताखाँ साहब के साथ आए थे, तो बह-वह 
लुत्फ़ उठाए कि वाज़िद्गी याद रहेगे । भई, सिपहसालार हो तो 
ऐसा हो, खुद भी गुलछर उड़ाए ओर सिपाहियों को भी मजे 
लूटने दे । एक ये साहबान हैं; बस दिन-रात सिर्फ जंग से काम, 
न खुद घड़ी भर चेन लें ओर न बेचारे सिपाहियों को आराम 
सयस्सर होने दे । 

राज० सेनिक--भई मसीद्खाँ, सबको अपनी-अपनी पड़ी है। 
राजा जयसिंह जी ओर दिलिरखाँ साहब, दोनों मुगृल-साम्राज्य 
के सबसे सफल सेनापति हैं । दोनों चारों ओर से बेशुमार नेक- 
नामी लूटना चाहते है। इसी से दिन-रात हार-जीत के ग्रम मे 
रहते हें । 

ससीदुखाँ--यह हार-जीत तो यार लगी ही हुई है। अगर 
इसकी धुन मे खून खुश्क करते रहें, तो सिपाही का पेशा न हो, 
बवाले-जान हो जाय । आखिर इनसान की मुट्ठी भर हड्डियों ओर दो- 
धार गज़ खाल के बीच खून की द्स-बीस मशके बो भरी ही नहीं 
होतीं । फिर इस फ़य्याज़ी से केसे काम चल सकता है । ई जानिब 
तो दिल्ली छोड़ते वक्‍त अपनी बीबी को अच्छी तरह आँखों मे भर 
लेते हैं । फिर मेदाने-जंग में हमे उसके सिवा कुछ नज़र ही नहीं 
आता | सब से पिछली भेड़ की तरह आँखे बंद किए दुश्मन 
की तरफ़ तलवार चलाते रहते हैं । जब बगलवाला कहता 

है वाह,” तब सममभते हैं कि हम भी वह बहादुर हैं जो कुछ तीर 
मार लेते हैं, ओर जब वह कहता है आह”, तब सोचते हैं कि 
दुश्मनों की तरफ भी कुछ दिलेर लोग मोजूद हैं । इससे ज्यादा 
उलमन से पड़ना हमे फिजल मालूम होता है । 

तारासिह--अपने सिर के कटने का हाल भी शायद आप को 
बगल वाले की आह से ही मालूम होगा । क्‍यों न 

मसीदखाँ--अजी सर को कटने कोन देता है ? एक हाथ से 
तलवार चलती रहती है ओर दूसरा हाथ सर पर बन्य रहता है। 
वह बर वक्‍त टटोल कर मालूम करता रहता है कि सर मौजूद है 
या ग्रायय । और फिर यकायक सर कटने की नोबत आ ही केसे 
सकती है? सब के ऊपर हमारा हाथ रहता है, उसके नीचे 
पगड़ी, उसके नीचे कुलाह ओर सबके नीचे बाल । तब कहीं जा 
कर सर को बारी आ सकती है। तब तक क्या हमारी टाँगों को 
कोई ग़्रत, कोई रहम ही न आएगा ? क्‍या वे हमे लाद कर कहीं 
का रास्ता नहीं नाप सकतीं ? 

वाराध्षिइ-- क्यों नहीं ? लेकिन दोस्त ! सच बताओ, क्या तुम 
हमेशा अपनी बीवी ही की याद में रहते हो ? 

मसीदखाँ--बीबी की याद में ! अरे स्याँ, कह तो दिया, बीबी 
की शक्ल हमेशा हमारी आँखों में रहती है । और आँखें हमेशा 
हमारे साथ रहती हैं। फिर क्या है-- 

“जिधर देखता हूँ, उधर तू ही तू है ।” 
हाँ, अगर किसी सनहूस सिपद्दसालार के चंगुल में आ फँसे 

ओर दिल बहलाने का कोई सामान ही मयस्सर न हुआ तो फिर 
लाचारी है। उस हालत मे बीबी को रोज रात को एक खत लिख 
कर अपने सिरहाने रखकर सो जाते हैं । उधर वह हमे दिन मे दो 
दफ़ा खत लिखा ही करती है। बस दोनों तरफ़ दो बढ़े दफ्तर 
तेयाग होते रहते हैं। जब फ़तह या शिकस्त लेकर घर लौटते हैं, 
तो दोनों ही हालतों से बीबी खुदा को दुआएँ देती है कि हमारा 
दीदार नसीब तो हुआ । फिर खतों के दफ्तर बदले जाते हैं । 
उनसे मह्दीनों जो दिल्लगी रहती है, उससे जंग के यानी हिज के 
दिनों की याद भी भूल जाती हैं । 
तारा०--तब तो दोस्त, तुम बढ़े भाग्यवान्‌ हो। यहाँ जब 
से जयपुर छोड़ा, कभी युद्ध से छुट्टी ही नहीं मिली । जब विज्ञय 
प्राप्त करते हैं, तो दूसरी विजय के लिए दिल बेचेन हो उठता 
है ओर जब पराजित होते हैं, तो ठकुरानी की लाल-लाल आँखें 
याद आ जाती हैं । ठेठ गाँव की है वह | सुना है, पराजित पति 
के लिए उसके गाँव मे औरते सीधा माड्ू तेयार रखा करती हैं । 
फिर घर ज्ञाय तो किस हिम्मत पर ? 
मसीदखाँ--वाकई यार तुम बड़े बदनसीब हो। अजीब बेदद 
ओरत के पाले पड़े हो । जीते हुए के ल्ञिए तो दुनिया मे हर राह 
खुली रहती है, मगर ह्वारे हुए का तो सिफफ एक ही ठिकाना हुआ 
करता है--बीबी के दामन की पनाह ! अगर उसके भी लाले पड़ 
गए, तो लानत है ऐसी शादी पर। इस से तो खाना-बदोशी द्वी 
अच्छी । इंजानिव तो अपनी हर एक वीबी से--खुदा के फ़जल से 

हम अब तक तीन बीबियों को हँसी-खुशी जन्नत का रास्ता दिखा 
चुके हैं--शादी के पहले यह पक्का वादा करा लेते हैं कि हमारी 
हार-जीत पर न जायँगी । वरना, जनाब यहाँ तो सिपाही का पेशा 
ही ठहरा और बिला बीबी बने रहने की भी आदत नहीं । बस 
अगर रोज-रोज़ कीं टाँय-टाँय पीछे लग गई तो कहीं के न रहे । 
ओर फिर माड़ू ! अल्लाह तोबा, अल्लाह तोबा ! 

तारा०--मगर, दोस्त, यहाँ तो ठकुरानी सचमुच बेढब सित्ती 
है। शादी की रात ही से उसने कहना शुरू कर दिया कि अगर 
तुम लडाई मे मारे गए तो में तुम्हारे नाम पर हँसते-हँसते सती हो 
ज्ञाऊँगी, पर यदि रण से पीठ दिखा कर यहाँ आए, तो... 

मसीद०--पीठ पर माड्ू जमाऊँगी। क्‍यों न ? लाहोल बिला 
कूबत | ईजानिब तो ऐसी बीबी का जिंदगी भर भूलकर भी 
नाम न ले । बीबी न हुई, बला हुईं, ज़िंदगी न हुईं, आफत हुई । 
तभी यार, तुम राजपूर्तों पर द्नि-रात जंग का भूत सवार रहता है । 
सदाबहार के फूल की तरह हार ओर जीत मे यकसों खिला रहने 
वाला चाँदू-सा मुखड़ा जिस के लिए द्न-रात आँखें बिछाए रहता 
हो, उसी की तबीयत घर लौटने को मचल सकती है, उसी फे 
दिल में किसी की याद आने पर गुदगुदी हो सकती है | मगर तुम 
लोगों के दिल की जगह तो शायद ख़ुदा ने लोहे का एक-एक 
डुकडा रख दिया है। लोहे के टुकड़े को खींचने को भी मक़नातीस 
चहिए, भाड़ू तो किसी भी दालत में किसी को अपनी तरफ़ नहीं 
खींच सकता । यही वजह है कि तुम लोगों का लोहे का दिल लोहे 

के हथियारों की अदा पर ही मेदाने जंग में फ़िदा होता 
रहता है । 

तारा०--मगर यार क्या करे, ठकुरानी की तेजस्वो मूर्ति मे 
कुछ ऐसा जादू है कि वह दिल से एक क्षण के लिए भी दूर नहीं 
होती । इच्छा होती है कि युद्ध मे ऐसी कीर्ति प्राप्त करे जिसे सुन 
कर ठकुरानी फूली न समाय ओर जिस दिन हम घर पहुँचें, हमारी 
घी के चिराग्रों से आरती उतारे। 

ससीद०--सगर, आसार तो कुछ ओर ही नजर शअाते हैं। 
तुम्हारे घर पहुँचने के पहले यह ज़्यादा मुमकिन है कि तुम्हारी 
मोत की ख़बर वहाँ पहुँचे । 

तारा०--तो क्या हानि है, ठकुरानी तो फिर भी फूली न 
समाएगी | 

मसीद खाँ--धत्तेरे की ! बीबी न हुईं, आफ़त हुईं | शोहर 
की मोत पर खुशियाँ मनाना ! थार, तुम राजपूत लोग भी अजीब 
शे हो | ओर तुम से भी अजीब ये मराठे देखने मे आए । तुम्हारे 
कहीं कोई घर-दार तो है, मगर ये लोग तो ऐसे फक्‍्कड़ हैं कि 
अपने घोड़े की पीठ को ही अपनी दुनिया सममते हैं. ओर राह 
चलते भाले पर सुट्टे भून खाने को ही अपनी ग्रिजा । हजरते ऊँट 
वाक़ई बड़े ऊँचे थे, मगर अब वह पहाड़ के नीचे आए हैं। देखें 
कैसी कया निबटती है ? इजानिव के तो दोनों हाथों में लड्डू हैं । न 
हार का ग्रम, न जीत की खुशी। जब तक यहाँ हैं,तलूवार चलाने का 
फ़ज अदा कर रहे हैं । अगर यहाँ से जीत कर वापस गए तो बीवी 

मुबारिकबादियों से मेंढ़ देगी, ओर अगर हार कर गए तो हमें 
अपने दामन में छुपा कर खुदा का शुक्र अदा करेगी कि सालों का 
पाला-पोसा यह सर सलामत तो रहा । ह: | ह: | ह: ! अच्छा अब 
च्तें बहुत देर हो गई । 
( दोनो का प्रस्थाम ) 
[ पट-परिवर्तन ] 


सातवों दृश्य 


[ स्थान--सासबढद़ में राजा जयसिंह का खास शिविर । 
शिवाजी और राजा जयसिंह बात-चीत करते हुए 
प्रवेश करते हैं 

शिवाजी--मदड्ाराज जयसिह जी, आपके प्रति मेरा आकंपेण 
अत्यंत स्वाभाविक है | आपने जहाँ उच्च्च राजपूत-कुल्न को भूषित 
किया है, वहाँ मुझे भी एक अकिचन सीसोदिया वंशज होने का 
अभिमान है। आपके उदार हाथों मे अपने प्राण ओर अपने 
जीवन के समस्त स्वप्नों को सोंप देने मे मुझे कोई संकोच 
नहीं होता । 

जयसिंह--महाराज शिवाजी, यह विश्वास आपके उदार हृदय 
के सवेथा अनुकूल है। में भी आपको विश्वास दिलाता हूँ कि आप 
मुझे; उतने ही प्रिय हैं ज्ञितना कि मेरा पुत्र रामसिह। में आपको 
किसी संकट में नहीं डालूँगा । 

शिवाजी--इसमे मुझे संदेह हो ही केसे सकता है! अन्य 
मुग़ल-सेनापतियों के साथ मेंने जो व्यवहार किया था, वेसा में 
आप के साथ कदापि नहीं कर सकता। आज मेरे हृदय में तृप्ति की 
हिलोर॑ उठ रही हैं। आज आपके दशेन प्राप्त कर मेंने ऐसा 
अनिरवेचनीय आनंद पाया है, मानों में अपने पिता के स्नेह में 
स्नान कर रहा हैँ ! 

जयसिंह--यह आपकी महत्ता है, शिवाज्ञी ! अच्छा, तो फिर 
यह ससम्का जाय कि आपको मेरा प्रस्ताव स्वीकार है ! आप यही 
चाहते हैं कि रायगढ़ सहित १२ गढों तथा कोंकण प्रदेश पर आपका 
अधिकार मान लिया जाय, लेकिन इसके बदले में आप दो करोड़ 
रुपया मुग्रलशाद्दी को तेरह वार्षिक किश्तों में दें। इन साँगों को 
बादशाह से मंजूर कराने का बीड़ा में उठाता हैँ, लेकिन आपको 
एक बार सुग्रल दरबार में हाजिर तो होना ही चाहिए। 

शिवाजोी--आपकी आज्ञा से में मोत के मुँह में भी जा सकता 
हूँ, बात सिर्फ इतनी है कि उससे मेरा स्वप्न अधूरा ही रह जायगा । 
जब आपने मुझे अपना पुत्र कहकर पुकारा है तो फिर हम दोलनों 
के बीच गोपन का आवरण क्‍यों हो ? में आपको स्पष्ट बता देना 
चाहता हूँ कि मुझे व्यक्तिगत रूप से राज्य नहीं चाहिए, घन, ऐश्वर्य 
नहीं चाहिए, सुकीर्ति भी नहीं चाहिए। में तो माँ--भारत--को 
दीन-ढुखी देखकर व्यथित हूँ । में उसे स्वाधीन देखना चाहता हूँ । 
मुग्रलों से संधि कर लेने पर मेरा यह्‌ कार्य रुक ज्ञायगा ९ 

जयसिंह--आपकी भावनाएँ उच्च हैं, ओर आप पर प्रत्येक 

भारतीय को अभिमान है--मुझे; भी है। किंतु एक असंभव साधना 
के पीछे जीवन बरबाद करना एक बात है, ओर व्यावहारिक राज- 
नीति का तक़ाजा दूसरी । परिस्थितियाँ कुछ ऐसी हैं कि बहुत 
प्रयत्त करने पर भी आप महाराष्ट्र के पहाड़ी प्रदेश के बाहर 
स्वराज्य का विस्तार न कर सकेंगे । 

जिवाजी--में परिस्थितियों पर विजय पा सकता था, महाराज 
यदि आज मुझे आप जेसे वीर राजपूत राजाओं का सहयोग प्राप्त 
होता। मे दरिद्र किसानों, अभाव प्रस्त अ्मजीवियों ओर सध्यम 
वर्ग के साधन-हीन व्यक्तियों को लेकर स्वाधीनता की साधना कर 
रहा हैँ । यदि मुझे: राजा-सहाराजाओं ओर सम्पत्तिवान वर्ग का 
भी सहयोग मिलता तो विदेशी शासन कितने दिन टिक सकता 
था| महाराज, छुछ सोचिए। आज तख्ते-ताऊुस आप-जेसे राजा 
महाराजाओं ही की भुजाओं पर रखा हुआ है। आप अपनी 
भुजाएँ हटा लीजिए, वह सीधा रसातल्न को चला ज्ञायगा । 

जयसिंह--किंतु, शिवाजी, आप जानते हैं, राजपूत एक बार 
वचन देकर विश्वासधात नहीं कर सकता ! 

शिवाजी--देश के लिए ? स्वाधीनता के लिए ९ 

जयसिंह--नहीं । फिर भी में आपको निरुत्साहित नहीं करता। 
आपकी भावनाक्नों का हृदय से आदर करते हुए में आपको यह 
बताना चाहता हूँ कि आपकी साधना की सफलता के लिए भी 
,यद्दी डचित है, यही राजनीति की मॉँग है, यही परिस्थितियों का 
तकाजा है कि आप कुछ दिनों के लिए ही सही, ओरंगज़्ेब से 

एक बार संधि कर लें। जो प्रदेश आपने अपने बाहु-बल से जीता 
है, पहले उसका प्रबंध ठीक करके फिर आगे बढ़े! इस समय 
जबकि जयसिंह अपनी पूरी शक्ति के साथ दक्खिन में आया है, 
ख्रापका आत्म-समपेण न करना, आपके स्वप्न को सदा के लिए 
असंभव बना देगा । 
शिवाजी--मैं आपके आगे कुछ नहीं कह सकता | यदि आप 
की यही आज्ना है, तो में संधि करने को तेयार हूँ । 
( दिलेरखाँ का नंगे सिर प्रवेश ) 
दिलेरखाँ--लेकिन मेरी पगड़ी ! संधि! नाझुमकिन ! आप 
दोनों हिंदू राजा यह क्या साजिश कर रहे हैं ? 
जयसिंह--दिलेरखाँ, होश में आकर बात करो ? तुम मेरे 
मातहत हो । तुम्हे सेरी आज्ञा माननी होगी। सेरे निर्णेय पर 
आपत्ति करने का तुम्हे” कोई अधिकार नहीं है। 
दिलेरखाँ--माफ़ कीजिएगा राजा साहब, मेरा दिल 
मेरी पगड़ी “४! 
जयसिह--बहादुर दिलेरखाँ, मे इसका प्रबंध करूँगा कि 
तुम्हारी पगड़ी तुम्हारे सिर पर शोभित हो, लेकिन याद रखो, तुम 
ने यह कह कर मुझे; बहुत चोट पहुँचाई है कि में साजिश कर 
रहा हूँ । तुम नहीं जानते दिलेरखाँ, हम हिंदू लोग दूसरी क़ोम 
के ख़िलाफ़ नहीं, अपने ही भाइयों के खिलाफ़ साजिश करते हें, 
इसीलिए हमारी वीरता आज विदेशियों का असेद्य कवच बनी हुई 
है। महामना सम्राट्‌ अकबर ने जो दृष्टिकोण हिंदू और मुसलमानों 

के सामने रखा था, जयसिह तो आज भी उसी को रोशनी में चल 
रहा है! जिस दिन वह उस रोशनी से दूर हट जावेगा, मुगल 
सल्तनत बे-सहारा होकर गिर पड़ेगी, गिरकर चूर-चूर हो जाएगी । 
दिलेरखाँ--साफ़ कीजिए राजा साहब, में यह बात भूल गया 
था कि दुनिया के तमाम बहादुर इनसानों की एक ही कौम होती 
है । शाबाश, शिवाजी ! शाबाश ! आप वाकई क़बिले तारीफ़ 
बहादुर हैं। आइये, में आपसे गले मिलना चाहता हूँ । 
जयसिंह--बेशक, दिलिरखाँ अफ़जलर्खाँ नहीं है, शिवाजी ! 
दिलिरखाँ जितना बहादुर है, उतना द्वी साफद्लि भी । वह युद्ध- 
भूमि मे पहाड़ की तरह दृढ़ है तो व्यवहार में चॉदनी की. 
तरह उज्ज्वल । 
शिवाजी--में ऐसे वीरों से युद्ध-भूमि ओर स्नेह-भवन दोनों में 
मिलकर प्रसन्न होता हूँ । 
( शिवाजी और दिलेरखाँ गले मिलते हैं ) 
दिलेरखाँ--ले किन ( सिर॒पर हाथ फेर कर ) मेरी पगड़ी ! 
जयसिंद--हाँ, शिवाजी, दिलिरखाँ ने कसम खाई है कि जब 
तक पुरंघर पर कब्जा न करेंगे, पगड़ी न पहनेगे । आपको उनके 
सिर पर पगड़ी पहनानी होगी । 

शिवाजी--महाराष्ट्र का स्वाभिमान कदाचित्‌ इसकी आज्ञा 
न दे, किंतु महाराज जयसिंह की आज्ञा शिवाजी नहीं टालेगा । 
जाइए दिलेरखाँजी, पुरंधर पर कब्जा कर लीजिए, मे उसे अभी 
खाली कराए देता हूँ। 

जयसिंह--अब तो आपकी पगडी**** * 

दिलेरखाँ-हाँ, मेरे सर पर पगड़ी बँघेगी तो सही, लेकिन 
वह शिवाजी की मेहरबानी से, दिलिरखाँ की दिलेरी से नहीं'' 
मुझे इसका अफ़सोस****** 

शिवाजी--नहीं, मेरे बहादुर दोस्त, आप इसका जरा भ॑ 
खयाल न कीजिएगा ! गढ़ लेना या न लेना तो बहुत कुछ 
परिस्थितियों पर निर्भर दोता है, पर दुनिया मे ऐसा कोई इनसार 
नहीं जो दिलेरखाँ की दिलेरी से इनकार कर सके। 

जयसिंइ--अच्छा तो शिवाजी, आप दिल्ली ज्ञाने की तेयारी 
करें। मैंने रामसिंह को लिख दिया है कि आपको कोई असुविध 
न होने पावे । रास्ते में जहाँ-जहॉँ आप ठहरेंगे, वहाँ के सूबेदार 
आपका स्वतन्त्र राजा की भाँति स्वागत करेंगे । 

( सब का प्रस्थान ) 
[पट-परिवर्तन] 


अननता-कि-सपमनथ 2५७ -+-नसकमणतननान»मनतन--क. 


आठवों दृश्य 


[ स्थान--भागरा में झुऱदू दरबार | बादशाह ओरंगज़ेब तख्ते-ताऊस 
पर बेठा है | ज़फरखाँ, महाराजा जसवतसिंह, रामसिंह, रायसिंह 
सीसोदिया आदि दरबारी खड़े हैं, पास ही 
कुछ पेटियाँ पड़ी हैं ] 
और गज़ेब--अल्लाह के फ़जतल से आज मेरी पचासवीं साल 

गिरद है, में चाहता हूँ कि इस खुशी में इन पेटियों में भरे हुए 
जवाहरात ओर सोने चॉदी ,को गरीबों मे बैंटवा दिया जाय । 
जफ़रखाँ तुम इसका इंतजाम करो । 

ज़फ़रखाँ--जो हुक्म जहाँपनाह, दरबार की कारंवाई के बाद 
ही इन्हें चेंटवा दिया जायगा । 

औरंगज़ेब--आज दक्खिन का बागी सरदार शिवाजी भी 
दरवार में हाज़िर होगा। इस से आज की खुशी कई गुना बढ़ 
जाएगी । 

रामसिंह--वाद्शाह सलामत, शुस्ताखी माफ हो, अतिथि के 
प्रति उचित आदर प्रदर्शित किया ज्ञाना चाहिए। यह शिवाजी 
ही प्टो नहीं--मुग़ल सल्तनत के स्तंभ महाराजा जयसिंह की भो 
इज्ज़त का सवाल है। 

औरंगज़ेष--ओरंगज़ेव के दूत की शिवाजी ने जसी इज्ज़त 
की थी, ओरंगजेब भी उसकी वेसी ही खातिर करेगा। शाबाश 
जयसिह, तुमने मेरी ख्वाहिश पूरी कर दी। शिवाजी का मुग्रल 
द्रवार मे आना मेरे लिए बहिश्त की खुशी हासिल करना है। सारे 
दक्खिन का सर आज मेरे तख्ते-तारूस के आगे कछुकेगा। 

(शिवाजी, संभाजी और कुछ मराठे सरदारों का प्रवेश, सारे 

दरमार में खलवली सच जाती है | नेपथ्य से चूड़ियों 
की खनखनाहइट की आवाज़ जाती है ) 
औरंगजेब--आओ राजा शिवाजी ! 
'(शिषाजी तस्ते-ताऊस के पास जाकर तीन सलाम करते हैं, फिर 

१७५०० मोहरं और ६००० रुपये नज़र करते हैं, 
बादशाह रामसिंह से शिवाजी को छे जाने का 
इशारा करता है ) 
ओरंगज़ंब--रामसिंह, इन्हे इनका स्थान बतला दो | 
( रामसिंह शिवाजी को के जाता है--नेपथ्य में कोलाहल सुनाई 
देता है ) 
ओरंगज़ेब--यह क्या हुआ ? ज़रा देखना जफरखोँ ! 
( ज़फरखाँ का प्रस्थान ) 
(राससिंह शिवाजी को रायसिंह सीसौदिया के पास लेजाकर 
खड़ा करता है ) 
शिवाजी--( रामसिंह से ) ये कोन हें ? 
रामसिंह--राजा रायसिद सीसोदिया। पिताजी के नीचे ये ** ' 
दशिवाजी--(बात काट कर) मक्‍कार ओररंगजेब ! झुके जयसिद्द 
के अधीन पदाधिकारियों के बराबर खड़ा किया है ! झुमे छुरा दो, 
छुरा दो ! 
( शिवाजी रामघिंह का छुरा झपट कर लेना चाहते हैं, पर 
रामसिंह रोकता है, नेपथ्य से किसी युवती की चीख 
सुनाई पढ़ती है ) 
औरंगज़ेब--यह क्या ! जनानी ड्योढी से यह किस की चीख 


सुनाई दी ! ५ 
रामसिंह--( शिवाजी से ) शिवाजी, समय को देख कर कार्य 


कीजिए । 

शिवाजी--मुझे नहीं मालूम था कि राजपूत भी मूठे होते हैं । 
छुरा दे दो रामसिंह, में आज ओरंगजेब का खून कर दूँगा, 
या आत्म-हत्या कर लूँगा । शत्रु के आगे शिवाजी का सिर 
कभी नहीं झुका, कभी नहीं कुकेगा । जब मित्र की भाँति ओरंग- 
जेब की ओर से जयसिंह जी ने हाथ बढ़ाया तभी शिवाजी का 
सिर इस तख्ते-ताऊस के आगे कुका । वह सलाम ओरेंगजेब के 
श्रागे न था, एक राजपूत राजा के विश्वास के आगे था । 

( ज़फ़रखाँ का प्रवेश ) 

ज़फ़रखाँ ग़ज़ब होगया बादशाह सत्लामत, शाहज़ादी 
ज़ेबुन्निसा को अचानक ग़श आगया ! वे भी बेगमों ओर दूसरी 
ओरतों के साथ शिवाजी को देखने जनानी ड्योढी मे आई थीं । 

औरंगज़ेब--हैँ. । ताज्जुब है'“'शिवाजी को देखकर ओरंगजेब 
की लड़की को ग्रश ! 

जफ़रखाँ--शाहजादी अब बिलकुल ठीक हैं, जहाँपनाह ! फिक्र 
की कोई बात नहीं है । 

औरंगज्ेब--( रामसिंह से ) यह क्‍या माजरा है ? 

रामसिंह--हुजूर, जंगली शेर मुग़ल दरबार के कायदे नहीं 
जानता | यहाँ की अजनबी भीड ओर गरमी से शायद्‌'***** 

औरंगजेब--अच्छा, इन्हें इनके महल में ले जाओ ! 

(रामसिंह शिवाजी को बरबस बाहर लेज्ञाने का प्रयत्न 
करता है, शिवाजी भूखे भेदडिए की तरह औरंगजेब 
की तरफ देखते हैं ) 

शिवाजी--( रामसिंह से ) छोड़ दो रामसिंह ! इस अपमान 
का बदला । 

रामसिंह--स्थान ओर परिस्थिति को देखिए, शिवाजी ! इस 
वक्‍त आप पिंजरे मे फँसे हुए शेर हैं । चलिए बाहर चलें ! 

( रामसिंह के साथ शिवाजी और उनके साथियों का प्रस्थान ) 

औरंगज़ब--देखता केसे था--जेसे भूखा भेड़िया हो। उन 
दो आँखों मे कितनी आग थी मानों सारे जहान को जला देगी। 
प्वल्ला गया ! भरे दरबार मे इस तरह आँखे दिखाता हुआ चला 
गया ! आज़ उसके पास हथियार होता तो न जाने क्‍या होता! 
खेर | ज़फ़रखाँ, शिवाजी फे महल पर ५००० सिपाहियों का 
पहरा कोतवाल फोलादखाँ की सातहती मे लगवा दो ! इस 
पहाड़ी चूहे को अब पता लगेगा कि ओरंगजेब किस धात का बना 


हुआ है । 


[ पटाक्षेप ] 
ध 
छ8 थे 


चोथा अंक 


पहला च्श्य 


[ औरगज़ेव के अंत'पुर का एक भाग । शाहज़ादी ज़ेब्चन्निसा 
अकेली गा रही ] 
जेघ्ुन्निसा--( गान ) 
में पंछी बन उड़ जाऊँ। 
फूल खिला बगिया मे, अंखियाँ 
से पंखुरी छू आऊँ ! 
उस पराग से अपना तन, मन 
रूह, जिगर भर लाऊँ ! 
सारी उम्र तराने, पागल 
बन, उस छवि के गाऊं ! 
गीत फूल के गाती-गाती 
धूल बनूँ , मिट जाऊं! 
ऐसा तृफान-सा दिल में पहले तो कभी नहीं उठा था । शिवाजी 
की बहादुरी की चर्चा सुनते-सुनते उस दिन उसे महज़ देखने 
की ख्वाहिश हुई थी ओर इसलिए जब वह मुगल दरबार में 
आया तो में भी जनानी डथोढ़ी से उसे देखने गई थी ! लेकिन 

पहली ही झाँकी से यह कया हुआ ! में बेहोश-सी क्यों होगई ? 
लोगों ने क्या समझा होगा ? लेकिन पागल दिल पर ज़ोर 
ही क्‍या ! 
( फिर गाने छगती है ) 
में पंछी बन उड़ जाऊँ ! 
फूल खिला बगिया मे, अँखियाँ 
से पंखुरी छू आऊँ ! 
में पंछी बन उड़ जाऊँ ! 
( जहानारा का प्रवेश ) 
जहानारा--(तान में तान मिल्यकर) भें पंछी बन उड़ जाऊँ ! 
ज़ेबुन्निता--कीन ? जहानारा फूफी ! 
जहानारा--हाँ ! यह क्या हो रहा है जेबुन्निसा ! संगीत के 
दुश्मन बादशाह आलमगीर की शाहजादी हो तुम ! कहीं वुम्हारे 
अब्बाजान के कान सें यह सुरीली तान पड़ गईं, तो पंछी का गला 
घोंट दिया जायगा ! जानती हो ? 
ज़ बुन्निसा--जानती हूँ, फूफी ! लेकिन जब कोयल बगीचे में 
गाती है, तो अब्बाजान का क़ानून उस पर लागू क्‍यों नहीं होता ? 
जहानारा--भोली शाहजादी ! अच्छा, तुमने कुछ ओर भी 
सुना है। बादशाह ने शिवाजी को क़त्ल करने का हुक्म दे दिया 
है, क्‍योंकि शाइस्तखाँ की बहन बादशाह के परों पर गिर पडीं 
छोर बोली कि मेरे भाई की हृतक मुगल सल्तनत की हतक है, 
बादशाह आलमगीर की ताक़त की हतक है। जिसने बादशाह के 

भामा का अँगूठा काटा है, उसका सर धड़ पर क्यों क़ायम रहना 
चाहिए। 

ज़ेबुल्षिता--( आँसू भर छाती है ) आह ! 

जहानारा--लो, तुम तो रोने लगीं! आखिर यह माजरा 
क्या है। 

ज़ेबुन्रिसा--( आँसू पोँंछ कर ) क्‍या बताऊँ।! यह दिल बड़ा 
कमजोर है । फूफी ! फूफी ! 

जह्ानारा--कहो बेटी ! 

ज़ेबुज्ञिता--किसी तरह शिवाजी की जान बचानी होगी ! 

जहानारा--उसकी जान बचाकर तुस कया पाओगी ? वह 
बहादुर क्या तुम्हे 

ज़ेबज्निसा--ओर कुछ नहीं, मुझे सिफे एक बहादुर की जान 
बचाने का फ़ल हासिल करना है । 

जहानारा--तुम जानती हो, ओरंगजेब मेरी बात नहीं मानता ! 
हाँ, रोशनआरा से कहा जाय तो काम बन सकता है। लो, बहन 
तो यहीं आ गई ' 

( शोशनआरा का प्रवेश ) 

रोशनआरा--यह्‌ क्‍या हो रहा है ९ 

जहानारा--मुग़ल सल्तनत की क़्िस्मत लिखी जा रही है। में 
तुम से सीधी ओर साफ़-साफ़ बात करना चाहती हूँ । तुमने उस 
दिन कहा था मुगृत् खानदान के इतने लोगों के खून का सबब 
तुम हो । आज मोका आया है कि तुम अपना अजाब धो सको ! 

रोशनआरा--केसे ? 

जहानारा--शिवाजी की जान बचा कर। 

रोशनआरा--क्या तुम चाहती हो कि रोशनआरा अपने हाथ 
से मुगल सल्तनत की क़त्र खोदे ? 

जहानारा--नहीं बहन, ऐसा करके तुम मुग्रल सल्तनत को 
बरबाद होने से बचा लोगी। तुम्हे ओरंगजेब प्यारा है,लेकिन सुग॒लों 
की सल्तनत उससे भी ज़्यादा प्यारी चीज होनी चाहिए। तुम 
जानती हो, शिवाजी को महाराजा जयसिह ने आगरा भेजा है-- 
यह यकीन दिला कर कि उसके साथ धोखा न होगा। आज 
अगर शिवाजी का बाल-बाँका हुआ तो महाराज जयसिंह इस मे 
अपनी हृतक सममेगे। दुनिया जानती है कि मुगल सल्तनत 
आज उसी. राजपूल के सहारे पर खड़ी है। वह बाग्री हो गया तो 
सारा राजपृताना ही नहीं, सारा हिंदुस्तान बगावत की चिनगारियों 
से धधक उठेगा | ओरंगजेब अंधा हो रहा है, तुम्हे उसे समकाना 
होगा। वह तुम्हारा कहना मानता है, तुम्हें उसे हक़ की राह पर 
लाना होगा । 

रोशनआरा--तुम ठीक कहती हो, बहन ! हम ओरतों को 
राजनीति से शामिल न होना चाहिए था, लेकिन जब एक बार 
इस दल-दूल मे पेर पड गया तो फिर उससे निकलने का रास्ता 
नहीं है। मेरी एक चिट्टी यह तूफान पेंदा करेगी, यह में न 
जानती थी । 

( औरंगज़ेब का प्रवेश ) 

औरंगज़ेब्र-सुम तीनों यहाँ क्‍या सलाह कर रही हो। में 
तुम्हे तलाश कर रहा था । 

रोशनआरा--हम खुद तुम्दारी तलाश में थीं। शिवाजी के 
बारे से तुमने क्या तय किया ? 

औरंगज़ेब--मोत ! बाग्री के लिए मोत के सिवा ओर क्‍या ! 

रोशनआरा--एक बागी का सर काट कर सारे हिंदुस्तान को 
बागी बनाना कहाँ की अक्लमसंदी है भाई ! 

औरंगज़ेब--ओरंगजेब तमाम बागियों का सर कुचलना 
जानता है । 

रोशनआरा--लेकिन जयसिंह, रामसिंह और जसवंतर्सिह का 
सर कुचलना ओरंगजेब की भी ताकत के बाहर है। फिर इस 
मुग्रल् सल्तनत को धोखा, फ़रेब ओर खून-खराबी के जोर पर कितने 
दिन तक कायम रखा जा सकता है। तुम नहीं, तो तुम्हारे बच्चे 
सल्तलत गँवा बेठेंगे। एक शिवाजी को कत्ल कर देने से हज़ारों 
शिवाजी पेदा हो जायेंगे । फिर ओरंगजेब की तलवार उन्हे क़त्ल 
करने कहॉ-कहाँ पहुँचेगी ? ज़्ञरा सोचो तो, तुम एक महमान का 
खून कराने चले हो । दुनियाँ तुम्हें क्या कह्टेगी ? क्‍या मुगल आज 
इतने बोदे हो गये हैं कि वे एक बहादुर इनसान से मेदान मे लोहा 
नहीं ले सकते ? क्या दिल्लेर दुश्मनों को धोखे से महमान बना 
कर कत्ल कर देने पर ही आज मुगलों की ताकत और सल्तनत 
का दारोमदार रह गया है। इस तरह मुगलों की इज्जत पर बट्टा 
न लगाओ, 'ओरेंगज़ेब ! 

औरंगज़ेब--जानता हूँ, यह सब जहानारा की साजिश है, उसी 
की सीख है | अफ़सोस ! रोशनआरा तू भी उसके साथ हो गई ! 
जहानारा--जब तुमने भाइयों का खून किया तो जहानारा ने 
उसे किसी तरह बरदाश्त कर लिया। लेकिन अब तुम मुग्रल 
सल्तनत का खून करने जा रहे हो, यह किसी तरह नहीं सहा जा 
सकता। हमारी रगों में भी मुग़ल खून लहरा रहा है, हम इस 


सल्तनत को मिट्टी में मिलते नहीं देख सकतीं ! 
रोशनआरा--बोलो ओररंगजेत्र ! रोशनआरा की इल्तिजा 
तुम्हे मंजूर है ? 


औरंगज़ेब--अच्छा, शिवाजी की जान न ली जायगी, लेकिन वह 
वापिस दक्खन न जा सकेगा । वह यहीं आगरा मे नजरबंद रहेगा! 

जहानारा--शुक्रिया ! ओरंगजेब ने जिंदगी मे पहली बार 
थोडी-सी इनसानियत का सुबूत दिया है । 

और गज्ञेब--यानी कि तुम मुझे हैवान समभती हो ! 

( आँखें दिखाता है ) 

जह्ानारा--तुमने अब्बा को बुढ़ापे में जो तकलीफ़ दी, उसके 
लिए में तुम्हें उम्र भर कोसूँगी, चिढ़ाऊँगी। तुम्हें बुरा लगे या 
भला ! में तो सिर्फ इसी लिए जी रही हूँ ! 

रोशनआरा--चुप रहो बहन | चलो भाई ! अब हमे चलना 
चाहिए | 

( सब का भ्रस्थान ) 
[ पट-परिवतन ] 

[ स्थान--शिवपुरा--वह हवेली जिसमें शिवाजी, ठहराए 
गए थे। शिवाजी, संभाजी और दीरोजी फ़रजंद 
परामश कर रहे हैं ] 

शिवाजी--परिस्थिति विकट है। यदि एक बार किसी प्रकार 
दक्षिण में पहुँच पाऊँ, तो इस षड़यंत्र का उचित उत्तर दूँ। इस 
बंदीगृह से मुक्ति २५: ०४२६० 

हीरोजी--मुक्ति का उपाय तो है, किन्तु मालूस नहीं, आप 
डससे सहमत होंगे या नहीं। जंसी कि यहाँ के द्रबारियों में 
अफ़वाह है, जेबुन्निसा * *"* 

शिवाजी--ही रोजी, संयम से काम लो । शिवाजी ऐसी बातें 
सुनने का आदी नहीं है। लोग कुछ भी कहें, हमे शन्रु-कन्या 
की प्रतिष्ठा का उतना ही खयाल रखना चाहिए, जितना अपनी 
कन्या का। ओर फिर तुम जानते हो कि शिवाजी के हृदय में 
स्वगे की अप्सरा के लिए भी स्थान नहीं है, वह केवल जननी- 
जन्म-भूमि को जानता है। शिवाजी कंगाल ओर कृश-तन कृषकों 
को प्यार करता है, वस्त्र-हीन ओर कुरूप अ्रमियों पर जान देता है, 
उसके सामने नारी-सोंद्य ओर रस-चचर्चा-***** 

हीरोजी--मेरा अपराध क्षमा कीजिए, भद्दाराज ! मेरे मन से 

क्ुणभर यह विचार उदित हुआ था कि देश की स्वाधीनता के 
लिए यदि एक शिवाजी का धर्म चला जाय, तो कोई बहुत बड़ा 
बलिदान नहीं होता ! क्या समूचे देश की स्वधीनता एक व्यक्ति 
के धर्म से अधिक मूल्यवान ओर अधिक प्रिय नहीं है ? क्‍या 
उसका मोह छोड़ देने से कोटि-कोटि देशवासियों के धर्म की रक्षा 
नहीं होती ? 

शिवाजी--तुम्हारा यह अद्भुत तक मेरी समझ मे नहीं आता । 
जरा थेये से काम लो। में ऐसा उपाय सोचता हूँ. जिस से लोक 
आर परलोक दोनों की रक्षा हो । चिंता क्‍यों करते हो ? यह सत्य 
है कि आज शेर पिंजरे मे आ फंसा है, किंतु यह भी ध्रुव है कि 
द्वार अवश्य खुलेगा । 

(रामलिंह का प्रवेश) 

रामसिंह--जुहार, शिवाजी ! 

शिवाजी--आओ भेया, रामसिंह ! 

रामसिंह--यह हर बहस्पतिवार को भिन्नुकों को मिठाई बट- 
बाने और मंदिरों ओर मस्जिदों को दान भिजवाने की थोजना 
आपको खूब सूमी है । 

शिवाजी--में बीमार हूँ, ओर ओरंगज़ ब की इच्छा नहीं है कि 
शिवाजी जीतै-ज्ी अपनी जननी जीजाबाई ओर जन्‍्म-भूमि के 
दर्शन करे। अन्तिम समय है, सोचता हूँ कि जितना पुण्य कर 
लिया जाय, थोड़ा है ! 
रामसिंह--आप इतनी जल्दी निराश क्यों होते हैं । बादशाह 

के विचार बदल रहे हैं। वे चाहते हैं कि आप उत्तरी भारत में 

रहना स्वीकार करे ओर वह आपको यही नई जागीर दे दे । उसके 
साथ-साथ शआपका दक्षिण का राज्य संभाजी को सौंप दिया 
जाय । इस तरह आप उत्तर ओर दक्षिण दोनो जगह अपना प्रभाव 
बढ़ा सकते हैं । 

मभिचाजी--देखो रामसिंह, तुम्हारे पिता ने मुझे; अपना पुत्र माना 
है, इसलिए तुम मेरे लिए सगे भाई से बढ कर हो । ठुम नवयुवक 
हो, में नहीं मान सकता कि तुम्हारे हृदय में स्वदेश के प्रति जरा 
भी मसता नहीं है । तुम मेरी वेदना को खूब समझ सकते हो । में 
तुम्दी से पूछता हूँ कि में देश के श्रति विश्वासवात केसे करूँ ! में 
फ़कीर बन कर रहूँगा, इसी शिवपुरा मे जान गँवा दूँगा, किंतु 
ओरंगजेब की अधीनता स्वीकार न कर सकूँगा। यह निर्विवाद है कि 
मेरा अधःपतन स्वाघीनता के आंदोलन की कमर तोड़ देगा । नेता 
सत्यु के बाद भी देश का नेतृत्व करता है, किंतु उसका नेतिक 
पतन उसके आदोलन का स्वेनाश कर देता है। नेतिक पतन के 
आगे मृत्यु की कोई हस्ती नहीं । 

राससिह--किंतु '** * 

शिवाजी--कितु नहीं ! मे सोचता हूँ कि यदि आज तुम भी 
मेरे साथ होते तो उत्तर भारत ओर दक्षिण भारत दोनों ओर से रण 
फे बादल घिरते | दोनों दिशाओं से स्वाधीनता-देवी का शंखनादू 
होता । फिर संसार देखता कि भारत का नक्शा किन लकीरों से 
बनता है । 

रामसिह- भाई, में क्‍या कहूँ, में तो पित्ताजी का अनुचर 
मात्र हूँ। 

शिवाजी--वे बूढ़े होगए हैं, स्थिति-पालन दी अब उनका धर्म 
है। तुम जवान हो, तुम्हारा खून नई तरंगों से तरंगित है । तुम 
युग की नवीन रश्मियों मे स्नान कर नवीन कमे-पथ पर चलो, 
भेया ! 

रामसिंह--अवसर आने दो, शिवाजी ! तात्कालिक आवश्य- 
कता तो आपकी यहाँ से मुक्ति ही है। 

शिवाजी--मेरी मुक्ति ! नहीं भेया, तुम उसकी चिंता न करो | 
यदि आज से रामसिंह के मन भे जन्मभूमि की स्वतंत्रता की लगन 
जाग पड़े तो में इसी क्षण आनंद के अतिरेक मे आँखें मूँद 
लूँ , चिरकाल के लिए इस आनन्द को आँखों में बंद करके 
सो जाऊँ ! 

रामसिंह-मे किंकतेव्य-विमूढ़ होकर चोराहे पर खडा हूँ। 
नहीं जानता कि मुझे; कहाँ जाना चाहिए। इधर स्वामि-भक्ति है, 
डघर देश की स्वाधीनता | इधर बचन-पालन है, उधर नवयुग का 
आह्वान ! 

शिवाजी--यहीं तो दृष्टिकोण का अंतर है। में तो राष्ट्र के 
सिवा ओर किसी अस्तित्व को अपना स्वामी नहीं समझता ! इस 
लिए अपना कमे-पथ निश्चित करने मे मुझे कोई बाधा नजर नहीं 
आती | तुम खूब जानते हो भाई, मेंने तो देश की खातिर अपने 
पिताजी के जीवन को भी संकट में डालने मे संकोच नहीं किया | 

रामसिंद--यह आप क्या कह रहे हें ! ओरंगजेव फे एक सेवक 
से वाग़ी बनने फो कह्द रहे हैं । 

शिवाजी--मुझेः इसका भय नहीं ! तुम तरुण हो, भारतीय 
वीरता के घास्तविक प्रतिनिधि हो, तुम्हारे हाथ से मुझे मरण- 
व्यवस्था भी संतोषप्रद होगी ! 

रामलिंद--नहीं शिवाजी, आप यह क्या कहते हैं| आप हमारे 
अतिथि हैं। पिताजी की आज्ञा ओर सान-प्रतिष्ठा को में धक्का न 
लगने दूँगा। औरंगजेव ने जो कुछ किया है, उसके लिए मै हृदय 
से लज्ित हूँ । 

शिवाजी--किंतु मेरा प्रश्न १ 

रामसिंह--उसका उत्तर में अभी नहीं दे सकता ! महामना 
अकवर ने जिस दिशा में चलने का निर्देश किया था, उस पर 
चलने से देश की समस्या हल हो सकती थी ! दुःख है कि ओर॑ग- 
जेब को दिशा-अ्रम होगया है ! 

शिवाजी--मेरी राय मे तो जो दिशा-अ्रम अब है, वह अकबर 
के काल में भी था | महाराणा प्रताप उस समय श्रकेले थे, शिबात्ी 
भी आज अकेला है । महाराणा की दृष्टि केवल मेवाड पर थी, उन्होंने 
सानसिंह के सहयोग को अस्वीकार किया था, शिवाजी की दृष्टि 
सारे भारत पर है ओर वह रामसिंह का सहयोग माँग रहा है। 

रामसिंद- में आपकी भावनाओं का आदर करता हूँ, किंतु, 
राजपूत वचन-पालन को स्वदेश-सेवा से भी वड़ा समझता है। 
अब में जाता हूँ। ( प्रस्थान ) 


१२६ शिवा-साधना [दूसरा 


शिवाजी--दुर्भाग्य | हीरोजी, मेने सोचा था कि आगरा जाकर 
वहाँ की राजपूत-शक्तियों को अपना संदेश सुनाझँगा, साँ का 
आह्वान उन तक पहुँचाऊँगा ! कितु मेरे सारे अरमान छिल्न-मिन्न 
हो गए । यह राजपूत जाति कितनी वीर ओर कितनी हृढ है, किंतु, 
इसका दृष्टिकोण कितना भोला ओर कितना पुराना है । 

हीरोजी-- अब यहाँ से क्रिसी प्रकार छुटकारा पाना आव- 
श्यक है ! 

शिवाजी--देखो, हीरोजी, मेने मिठाइयों के टोकरे बाहर भेजना 
इसीलिए प्रारंभ किया है | अब की बृहस्पतिवार को हम सब्च एक- 
एक टोकरे मे बेठकर बाहर निकल जावेगे । 

हीरोजी--वाह महाराज, आपकी सूक अद्भुत है! लेकिन, 
यहाँ आपकी खाट सूनी पाकर ग्रहरियों को संदेह होगा ओर टोकरे 
रास्ते द्वी में पकड़ लिये जावेंगे ! इसलिए में चाहता हूँ. कि में तो 
आपकी चारपाई पर सो जाऊँ ओर आप टोकरे में बेठकर निकल 
जाएँ । इससे किसी को तनिक भी संदेह न होगा ओर आप कुशल- 
यूबेक दक्षिण के सागे पर पहुँच जायेँगे । 

शिवाजी --कितु, इससे तुम्हारे प्राण संकट में पड़ जायेँगे। 

हीरोजी--उसकी क्या चिंता है महाराज ! मराठों के लिए 
सृत्यु आज कोई अपरिचित अतिथि नहीं है। हम प्रतिक्षण उसे 
अपने निकट पाते हैं। ओर फिर ऐसी साथेक मृत्यु ! मेरा हृदय 
उस पर फूला न समाएगा और सारा संसार मुझ से हैर्ष्या करेगा * 
देश के महान स्वाधीनता-आंदोलन के प्रवतेक को उसकी अपूर्ण 

वसूल कर लूँगा। उसके बाद मेरे लिए मृत्यु शांति की अंतिम 
"निद्रा की तरह सुखकर होगी । 

शिवाजी--धन्य हो हीरोञी ! तुम्हारा आत्स-त्याग प्रशंसनीय 
है। तुम जेसे वीरों पर ही वीर-मूसि महाराष्ट्र का अभिमान 
निर्भर है। अच्छा आओ, जरा बाहर चलकर आसमान का रंग 
देखें । 

( सव का प्रस्थान ) 
[ पट परिवर्तन ] 





्विक्स्क, 


तीसरा दृश्य 


[ स्थान--भागरा के छा किले का एक भाग । ओरंगज़ेब 
ओभोर रामसिंह बातें कर रहे हैं ] 
रामसिंह--आपने शिवाजी को नजरवंद करके मुगल दरबार 
के अतिथि-सत्कार की ख्याति पर द्वी नहीं, पित्ताजी के ओर मेरे 
अमिमान पर भी भीषण प्रहार किया है । राजपूत युद्ध-सूमि में यम 
से भी लोद्ा लेने को तेयार रहता है, किंतु, विश्वास से बाँध कर 
घर बुलाकर किसी अतिथि के साथ कपट नहीं कर सकता। में 


आप से फिर प्राथेना करता हूँ छि आप शिवाजी को दक्खिन 
ज्तोट जाने दें । 


१२८ शिवा-साधना [ तीसरा 


औरंगज़ेब--ओरंगजेब अपने दुश्मन के साथ सनमाना बरताव 
करने में अपने को आजाद समम्तता है। बागी के साथ बादशाह 
को क्या सलूक करना चाहिए, यह तुम नहीं जान सकते रामसिह ! 
शिवाजी को कत्ल न करके उस पर जो रह्दम किया गया है, वह्‌ 
महज राजा जयसिद की खातिर ! 

रामसिंह--पिताजी ने शिवाजी से कहा था कि द्रबार में उन्हें 
प्रथम पद्‌ पर सुशोभित किया जायगा, कितु आपने उन्हें पंच- 
हजारियों मे खड़ा करने का प्रयत्न किया। आप शिवाजी का 
मूल्य चाहे कुछ न सममे किंतु पिताजी जेसे स्वाभिभक्त, 
विश्वास-पात्र एवं साम्राज्य के सुदृढ़ स्तंभ सेनापति के बचन का 
तो कुछ सम्मान करते । 

औरंगज़ेब--झुझे. किसके साथ कैसा सुलूक करना चाहिए, 
इसके बारे मे मे किसी की सलाह नहीं लेना चाहता। 

रामसिंह--तो याद रखिए भविश्य में शिवाजी की किसी कार्ये- 
वाही के लिए महाराज जयसिह या रामसिह जरा भी उत्तर- 
दायी न होंगे । 

( फ़ौलादखाँ का प्रवेश ) 

फौलादखाँ---( सलाम करने के बाद ) बादशाह सल्लामत ! गूजब 
हो गया ! 

औरंगज़ेब--क्या हुआ 

फौलादखाँ--शिवाजी गायब हो गए ! 

औरंगज़ेब--शिवाजी गायब हो गया | यह में क्‍या सुन रहा 

हूँ ? उफ़ ! यह शेतानी ! शाहंशाह ओरंगजेब ! आज तेरा घमंड 
एक पहाडी चूहे ने चूर-चूर कर दिया । में अब तक कितनी ग्रलती 
पर था। मेरा खयाल था कि मकक्‍कारी मे, जालसाजी मे, जुल्म मे, 
राजनीति की चारों में, मुझे कोई शिकस्त नहीं दे सकता। 
मगर, शिवाजी ने, इस फ़ितरत के पुतले शिवाजी ने, 
मुझे वाकई हरान कर दिया, सेरा सुग्रालवा रफ़ा कर 
दिया । 

रामसिह--सेर को कभी कभी सवा सेर भी टकर ज्ञाता है, 
जहाँपनाद ! 

औरंगज़ेब--चुप रहो, रामसिंह ! फौलादखाँ, तुम से में सख्त 
नाराज हूँ, शिवाजी जब गायब हुआ तब तुम ओर तुम्हारे ४००० 
पहरेदार क्या जहन्नुम मे चले गये थे, या अफीस खाकर मपकियाँ 
ले रहे थे ? 

फौकादखाँ--यकीन कीजिए बादशाह सत्लामत ! हमारी आँखें 
उसी तरह खाली हुई थीं जिस तरह आसमान मे तारे चमकते हें । 
लेकिन शिवाजी तो जादूगर है, वह हवा बन कर कहाँ से कब गायब 
हो गया, हम कुछ भी न जान सके । 

औरंगज़ेब--चुप रहो बेवकूफ ! अफ़लोस ! आज जिंदगी की एक 
ज़बरदस्त चाल खाली गई। मगरूर ओरंगजेब ! तूने ऐसी चोट 
कभी न खाई होगी। यह केसे दो सकता है कि ऐसे कड़े पहरे से 
शिवाजी वात की बात में निकल भागे ! फोलादख्खाँ, उसने जरूर 
तुम पर जादू चलाया है | तुमने ज़रूर उससे रिश्वत ली है। 

तुम्हारी सारी जायदाद ज़ब्त की जाती है ओर तुम्हें बरखास्त 


किया जाता है । 

रामसिंह--उस ग्रशीब का इसमें क्‍या कुसूर ? 

औरंगज्ेष--चुप रहो, रामसिंह ! में सूरण की रोशनी की तरह 
साफ़ देख रहा हूँ कि इस साजिश मे तुम्हारा भी हाथ है। कल से 
तुम्हें दरबार में आने की इजाजत न होगी । 

रामसिह--“खिसियानी बिल्ली खंभा नोचे” इसी को कहते हैं । 
अगर राजपू्तों ने वचन-पालन ही अपना सर्वेश्रेष्ठ कर्तव्य न 
समझा होता तो आज तख्ते-ताऊस पर आपकी जगह महाराज 
जयसिंह आरूढ़ दिखाई देते। जिन महाराज जयसिंह ने आपको 
भाइयों के खिलाफ़ सद॒द्‌ देकर सिंहासनारूढ कराया, वे अगर खुद 
अपने हाथों में साम्राज्य की बागडोर लेना चाहते, तो उन्हें कोई 
रोक नहीं सकता था। 

औरंगज़ेब--ओरंगजेब सारी दुनियाँ से अकेला लड़ सकता है । 
वह किसी की मद्द्‌ का तल्बगार नहीं । मुग़ल सल्तनत राजपूतों 
के सहारे के बिना भी क्ायम रह सकती है। 

रामसिंह--यह तो ज़माना बताएगा | आज तो में भगवान्‌ को 
धन्यवाद ही देता हूँ कि मुझे; तर्ते-ताऊस के आगे सिर कुकाने के 
अप्रिय कार्य से छुटकारा मिलन गया । फिर भी एक बात याद रखिए 
कि राजपूत पर संदेह करके आपने अच्छा नहीं किया । 

औरंगज़ेब-मेरे पास ये बातें सुनने को फुरसत नहीं है। 
फौलाद्खाँ, तुम पत्थर की मूरत बने क्या खड़े हो ? जाओ, 

फ़ौरन आगरा के सारे रास्ते घेर लो । मुगलों की फ़ोज्न टिट्डीदल 
की तरह सब जगह छा जानी चाहिए। फिर देखे शिवाजी कहाँ 
जाता है। याद रखो, फोलादखाँ, अगर शिवाजी पकड़ा न गया 
तो तुम्हारा सर धड़ पर क्रायम न रहदेंगा। जाइए रामलिह जी, 
अब मुझे भी जाना है । 
( एक ओर से भौरंगज़ेब का ओर दूसरी ओर से रामसिंद और 
फौलादखाँ का प्रस्थान ) 
[ पट-परिवत्तन ] 


चौथा दृश्य 


(40. 
दल 


 स्थान--दिल्ो में सुग़हू-अतःपुर का एक भाग, ज़ेंबुन्नित्ता 
गा रही है ] 
तन महल की केद में है, प्राण ने धूनी रमाई। 
सुख जगत मे जब बेंटा, तब-- 
भाग्य मेरा सो रहा था, 
भीड़ थी कितनी, रुको में, 
शोर कितना हो रहा था, 
ले गई आशा, निराशा द्वार पर से फेर लाई। 
तन महल फी केद्‌ में है, प्राण ने धूनी रमाई । 

इस कृफस की तीलियाँ भें, 
है रतन सोना जड़ा है, 
सामने बस्ती बसो हे, 
दिल सगर खालो पड़ा हे, 
यह नहीं मेरा ठिकाना, में यहाँ पथ भूल आई । 
तन महल की केद मे है, प्राण ने धूनी रमाई । 
कोन सी चाही नियामत, 
इस अभागिन ने किसी से, 
कुछ निराली थी तमन्ना, 
मिट गई बस में इसी से, 
मिलन का दिन आ न पाया, रात बन आई जुदाई । 
तन महल की केद मे है, प्राण ने धूनी स्माई । 
क्यों सुझी से पूछती हे 
आज दुनियाँ काट कर पर, 
क्यो न उड़ती तू खुशी के, 
आसमाँ पर चहचहा कर, 
हसरतो का खून कर, अब कर रही यह रहलुमाई । 
तन महल की केद मे है, ध्राण ने धूनी रमाई | 
ज़ेबु०--( अपने आंप ) जिस वदनसीब की जिंदगी जीने के 
काबिल न॒रह गई हो, बह इस ढुनिया को रहने के लायक कैसे 
समझे ! इस बेवफ़ा जिंदगी पर कोई केसे भरोसा करे ! इसके लिए 
द्नि-रात पागल की तरह सामान इकट्ठा करने वाला इन्सान एक 

दिन देखता है कि जिंदगी का सच्चा सुख दी उसे सयस्सर नहीं 

है। तब' उसे ऐशो-इशरत का एक-एक सामान अपने जीते-जी 
अपनी कृत्र के एक-एक पत्थर की तरह नागवार मालूम होता है। 
जो सोना-चाँदी अरसानों से भरे-पूरे दिल को कल तक जेवर बन 
कर खुशी देता है, वही आज दुखी दिल के सूनेपन के लिए पहाड़ 
की वरह भारी हो जाता है। इन्सानियत का सब से बड़ा सुख है 
इन्सान होना ओर प्यार करने की--पराए को अपना बना सकने 
की--आजादी इन्सान होने की सबसे बड़ी पहचान है । वह इन्सान 
के दिल की सबसे बड़ी तमन्ना है। उसके बिना इन्सान, बादशाह 
हो सकता है, देवता हो सकता है, हैवान हो सकता है, सगर 
इन्सान नहीं हो सकता। मैने सिफे इन्सान होना चाहा था, खुदा 
ने मुझे; इन्सान भी बनाया और वादशाहज़ादी भी, मगर उसी 
खुदा की बनाई हुई दुनियाँ सुके; सिफे वादशाहज़ादी बनने देना 
चाहती है, इन्सान नहीं। बड़े रश्क के साथ लोग मुझे देखते हैँ 
ओर कहते हैं. “बादशाहज्ञादी”?, मगर वे मेरे दिल का दे नहीं 
जानते । उन्हें नहीं मालूम कि शाहजादी बनकर मुझे क्‍या 
खोना पड़ा है। क्ेदखानों फे केदी बदनसोब होते हुए भी खुश- 
नसीब हैं, क्योंकि उनके दिल होता है, जान होती है, मगर 
धन दोलत से भरे-पूरे इस शाद्वी महलसरा की केदी शाहजादियाँ 
महज रंग-विरंगी लकडी की गुड़ियाँ हैं, जिन्हें जज्बातों 
से बिल्कुल खाली, तमज्नाओं से एक दम सूना ओर दुर्दे- 
दिल से कतई वेखबर समझा जाता है, जिनकी किस्मत का धागा 

सलतनत की बागडोर के साथ बँधा रहता है और जिनकी 
मुहब्बत को भी बादशाहों की भोंहों के उतार-चढ़ाव के साथ 
पेदा होना ओर मिटना पडता है। ओ गरीब ओर आज़ाद इनसान ! 
असल मे रश्क करने की चीज तो तू है । 
( जेब॒न्निसा की सहेडी और कनीज़ सलीमा का प्रवेश ) 

सलीमा--बादशाहजादी ! 

ज्ेबु०--चुप रहो सलीमा ! अगर बोलना ही है, तो उसी तरह 
बोलो जिस तरह एक इन्सान दूसरे इन्सान से बोलता है। ऐसा 
डरावना नाम लेकर एक मुलायम दिल रखने वाली लड़की को न 
पुकारो । तुम मुझे शाहजादी कहती हो, मगर में यह महसूस 
करती हूँ कि इस दुनियाँ मे मुक से बढ़कर कंगाल कोई इन्सान 
का जाया न होगा । 

सलीमा--में सदके, मेरी शाहजादी ! सल्तनत की सारी दोलत 
तुम पर निसार ! तुम यह क्या कह रही हो ? क्‍यों दिल इतना 
छोटा कर रही हो ९ 

ज़ेबु०--तुम नहीं जानतीं, प्यारी सलोमा, कि मे कितनी बेबस 
ओर कितनी लाचार हूँ ! तुम कहती हो कि सल्तनत की सारी 
दौलत मुझ पर निसार हो सकती है, मगर में कहती हूँ कि मेरी 
इतनी भी मजाल नहीं कि में अपनी मरज़ी से एक पत्ते को भी 
इधर से उधर कर सकूँ। में दुनियाँ मे सब से बदनसीब ओर 
सबसे दुखी हूँ ! (आँसू आ जाते हैं) । 

सलीम[--(आऑँसू पॉछकर गले से लगाते हुए) प्यारी शाहज़ादी |! 

अपने दिल का दर्द मुझ से कहो । तुम कहती हो कि एक पत्ते 
को भी हिला सकने की ताक़त तुम मे नहीं, में कहती हूँ कि एकाघ 
पत्ता तो क्‍या एक छोटे-मोटे पूरे पेड़ के बराबर यह सलीमा 
तुम्दारे हुक्म की बंदी है। इसे तुम चाहे जिस तरह काम में ला 
सकती हो। में बड़ी बात नहीं कहती शाहज़ादी, मगर इतना 
यकीन दिलाती हूँ कि में तुम्हारे लिए दुनियाँ की सलल्‍्तनत को 
ठुकरा सकती हूँ, हँसते-हँसते जान दे सकती हैँ ओर आसमान के 
तारे तोड डालने की भी कोशिश कर सकती हूँ । 
ज़ेबु०--यह सब इसलिए कि तुम इन्सान हो, शाहज़ादी 
नहीं । काश ! में भी तुम्हारी तरह किसी से कह सकती कि में 
तुम्दारे लिए दुनियाँ की सल्तनत को ठुकरा सकती हैँ, हँसते-हँसते 
अपनी ज्ञान दे सकती हूँ। में यह नहीं कह सकती सलीमा, में 
अपने दिल की मालिक नहीं हूँ । यही तो मेरा दुःख है । यही तो 
मेरा दद है। 
सलीमा--( सुसकरा कर ) अच्छा यह बात है ! तो तुमने पहले 
ही से साफ-साफ क्‍यों नहीं कहा कि किसी का नसीब ज्ञोर सार 
रहा है ? कोन है वह खुशनसीब ? कया में उसका नाम जान 
सकती हैँ ! 
ज़ेबु *--क्या बताऊँ, सत्लीमा ! तुम जान कर ही क्या करोगी ? 
चह भी तो इन्सान नहीं रह गया है, उसके उसूलों ओर खयालों की 
बुलंदी ने उसे देवता बना दिया है। सल्तनत के दीवानों ने उसके 
मुल्क के करोड़ों बाशिदों को हैवान से बदतर बना दिया है, हरे- 

भरे गाँवों ओर जगमगाते शहरों को बीरान कर दिया है; इस 
लिए उसने उन्हीं गूरीबों ओर मजलूमों की खिदमत पर अपनी 
तमाम ज़िंदगी निसार कर दी है। उसकी ज़िंदगी का एक-एक 
लमहा आज उसके मुल्क की धरोहर है, उस पर न उसका खुद 
का कोई इख्तियार है ओर न किसी ओर का कोई हक ! सच तो 
यह है कि वह बहुत ऊपर है और में बहुत नीचे ! क़िस्मत ने 
आज इन्सानियत को--हम दोनों के बीच की सतह को--मिटा 
दिया है, जहाँ इन्सान से इन्सान बराबरी के नाते खुले दिल से 
मिल सकता था ! ओर, इस सब का सबब है सल्तनत की हवस, 
दूसरों को गुलाम बना कर खुद शाह बनने क़ी ख्वाहिश, जिसकी 
आग पिछले हज़ारों शाहंशाहों की तरह मेरे वालिद के दिल में 
भी जोरों से धघक रही है। में उसमे आज़ादी को, मुहब्बत को 
आर इन्सानियत को जल कर खाक होते देखती हूँ, तो मेरा दिल 
टुकडे-टुकडे हो जाता है ! 
सलीमा-में समझ गई, शाहज़ादी, कि आप का मतलब 
दक्खिन के बागी काफ़िर शिवाजी से है। अफ़सोस ! आपके 
दिल ने बड़ी दह्वी मुश्किल मंजिल पर कदम रखा है । 
ज़ेबु०--बाग़ी और काफ़िर ! कितने बेदद लकब हैं, एक ऐसे 
इन्सान के लिए जो ईमानदारी से अपने उसूलों के लिए हथेली पर 
सर लिये फिरता है! में फिर कहती हूँ सलीमा, कि यह सारा 
भेद-भाव इन्सान की हैवानी हवस ने, दौलत ओर सल्तनत के 
पागलपन ने खड़ा किया है। जो आदमी अपने ईमान का पक्का है 

ओर खुदा की समजलूम खलकत की खिद्मत पर अपनी ज़िंदगी 
निसार कर सकता हैं, वह कभी काफ़िर नहीं कहा जा सकता ओर 
जो बहादुर अपने मुल्क की आज्ञादी के लिए, बेइंसाफ़ी के खिलाफ़, 
जंग छेड़ने को बेकरार हो उठवा है, उसे बागी कह कर पुकारता 
हिमाकत के सिवा ओर छुछ नहीं । में सच कहती हूँ सलीमा, अगर 
आज मेरे वालिद की जगह शिवाजी होते तो मेरा दिल उनके 
खिलाफ़ भी बग्रावत करता। अब रही मुश्किल मंजिल, सो 
जेबुन्निसा की रगों मे उन मुग्रलों का खून बहता है, जो मोत ओर 
तकलीफों से दिन-रात हँस-हँस कर मुठ-मेड़ किया करते थे ओर 
जिनमें दोलत ओर सल्तनत की सड़ान ने चुजद्ली नहीं पेदा की 
थी। में उन बेगरत ओरतों में नहीं हूँ, जो दिन मे दस बार दिल ओर 
ईमान का सौदा करती हैं ओर मुश्किल्ष ओर झासान देख कर करती हैं। 

सलीमा--नाराज नहो शाहजादी ! आज्ञ जो हक का जलवा देख 
रही हूँ, उसका कयास मेंने कभी ख्वाब से भी न किया था ! इसी 
से में, जो छुछ जबान पर आया, कह गई । मेरी नादानी के लिए 
मुझे मुआफ़ करो ! में जी-जान से तुम्हारे हुक्म की बंदी हूँ ! हुक्म 
करो कि में तुम्हे मंजिले-मकसूद तक पहुँचाने मे किस तरह मदद 
करूँ, किस तरह शिवाजी को तुम से “”“ “ 

ज़ेबु ---( ठढी साँस केकर ) यह नामुमकिन है, सलीसा, यह 
बात मुँह पर न लाओ । हम दोनों फे दरमियान बहुत बड़ी-बड़ी 
दीवारे खड़ी हैं ! इन्सान को इन्सान से अलग करने के लिए 
हज़ारों वर्षा से बड़ी जबरदस्त कोशिशें होती आ रदी हैं। एक ना- 

चीज़ ओरत की छोटी-सी जिंदगी उन कोशिशों को बेकार करने 
उन दीवारों को ढहाने के लिए केसे काफ़ी हो सकती ? तड़प-तड़प 
कर आर घुल-घुल कर धीरे-धीरे जान देने के सिवा चारा ही क्‍या 
है ? जिंदगी बेवसी ही का दूसरा नाम बन गई है। दिल धीरे-धीरे 
बुर रहा है | तसन्‍नाएँ फना होती जा रही हैं। एक छोटी-सी 
ख्वाहिश रह गई है कि उनकी छुर्बानियाँ उन्हें जंगे-आजादी में 
कामयाब बनावे ओर मेरी हसरतों का खून एक दिन इस मुल्क में 
इन्तफाक का एक ऐसा जज्बा पेदा करे कि जिससे सेकड़ों वर्षो से 
एक दूसरी को अपना दुश्मन समभनेवाली कौमे तहेदिल से गले 
मिलकर एक हो जावें ! 

सलीमा--मगर में बदनसीब तुम्हारे क्या काम आई शाहज़ादी ! 
तुम्हारी ये बातें सुनकर तो इस महलसरा मे जरा भी ठहरना बुरा 
मालूम होता है ! ख्वाहिश होती है कि गले मे कफूनी डालकर 
निकल जाया जाय । 

ज़ेबु०--तुम आजाद हो सलीमा, तुम चाहे जहाँ जा सकती 
हो । मगर में ठहरी शाहज़ादी ! में तो इसी कफूस में घुल-घुल कर 
जान देने को हूँ । मे और कुछ नहीं कहना सलीमा ! में किसी 
से कुछ नहीं चाहती । उनसे भी म॒झे! कोई तमन्ना नहीं । जब तक 
जिंदा रहूँगी खुदा से सिफे यह दुआ मॉगा करूँगी कि वह जहाँ भी 
रहे, खेर से रहें ! 

सलीमा--मुम से तो कुछ खिदमत लो शाहजादी ! मुझे भी 
कोई काम बताओ। कोई ऐसा रास्ता दिखाओ, जिसमें मेरी 

किंदगी को कुछ राहत मिल सके ओर तुम्हें भी कभी-कभी कुछ 

खुशी द्वासिल हो | 

ज़ेबु०--तुम्हारा यही जिद है सलीमा, तो जाओ। मेरे लिए 
इतनी तकलीफ उठाना कि कभी-कभी उनकी खबर सुझे दे ज्ञाया 
करना । में उन्हें दुबारा देख भी न सकी | मेरे बालिद ने उस शेर 
को धोखे से केद करना चाहा था, पर वह पिंजरे से निकल भागा | 
मुझे; यह भी पता नहीं कि वे अब किधर जंगल जंगल मारे-मारे 
फिर रहे होंगे ओर बादशाही फ़ोजों से बच कर वे केसे दक्खिन 
पहुँच पायँगे । 

सलीमा--अच्छी बात है शाहजादी ! में तुम्हारे लिए जोगिन 
बनूँगी, दर-द्र घृम-घूम कर शिवाजी के हाल-चाल मालूम करूँगी 
ओर कभी-कभी तुम्हारी खिद्मत मे हाजिर हुआ करूँगी । अच्छा, 
तो अब चलूँ। इस महत्लसरा में अब दम घुटता है। 

ज़ेबुज्लिसा--जाओ प्यारी सलीमा ! खुदा तुम्हें तुम्हारे इस 
सलूक का बदला दे । मेरी किस्मत से तो यही केद्खाना लिखा है । 

( सलीमा का प्रस्थान ) 

जेबुल्षिसा--अभी फूफी के लौटने में देर है। तब तक ओर एक 
बार अपनी ज़िंदगी का गीत गा लूँ । 

( जेबुन्षिसा तन महल की केद में है! आदि गीत गाती है। 

गीत समाप्त करके आँखें पॉछती है ) 

ज़ेबु०--खुदा का शुक्र है कि फूफी अभी तक नहीं आंई। 

अगर आकर सुन लेतीं तो गीत के मानी पृछ-पूछ कर तंग कर 

डालती । कोई किसी को केसे बताए कि दुखी दिल के जज्बात 
के मानी समभने के लिए दिल मे दर्द पेदा करने की ज़रूरत होती 
है; लफ्ज़ों पर बहस करके आज तक किसने किसी के दिल का 
हाल जाना है ? 
( जेवुन्निसा का प्रस्थान ) 
[ पट-परिवततन ] 





पाँचवों दृश्य 


[ स्थान--प्रतापगढ़ । जीजाबाई बाहों में कघी कर रही हैं ] 
जीजाबाई--भवानी की कृपा से मेरा शिवा मुग्रलों की नाक के 
नीचे से सुरक्षितनिकल आया । इससे ज्ञात होता है कि अब जननी 
जनन्‍्म-भूमि के दिन अवश्य फिरेंगे। 
( नेपथ्य में गान ) 
खेल आज आशा की फाग ! 
सूर्य खुहाग लिए है आया, 
द्शि-द्शि में भेरव-स्वर छाया, 
बिहगो ने जय-गान झुनाया ! 
अब तू सकल निराशा त्याग! 
खेल आज आशा फी फाग ! 

महाराष्ट्र की भूमि निराली, 
पी-पीकर लोहू की लाली, 
लाल बनी, हँसती मतवाली। 
लगी आज प्राणों में आग! 
खेल आज आशा की फाग ! 
जीजाबाई--यह तो अकाबाई का स्वर सुनाई देता है । 
( अकाषाई का प्रवेश ) 
अकावाई--नमसस्कार, माताजी ! 
जीजाबाई--आओ अकाबाई ! आज पो फटते ही किघर निकल 
पड़ीं ? 
अकाबाई--सुना है, भेया शिवाजी लौट आए हैं ओर मुग॒लों 
ने फिर महाराष्ट्र की छाती पर तांडव-नृत्य प्रारंभ करने का आयो- 
जन किया है। इसलिए माँ, मेने भी अपना काम प्रारंभ कर 
दिया है। नित्य पो फटते ही घर से निकल पड़ती हूँ । गाँव-गाँव 
जाती हूँ। माँ, बहनों ओर बहुओं से उनके बेटे, भाई और पति 
माँ के चरणों मे बलि होने को माँगती हूँ। यही मेरा नित्य-कर्म है। 
जीजा--धन्य हो, अकाबाई ! तुम्हारे काये का महत्त्व अतुल- 
नीय है । यह देश तुम्हारे ऋण से कभी उऋण न हो सकेगा । 
अकाबाई-मेरा इसमें क्‍या है, माताजी ! यह तो स्वामी राम- 
दास की लगाई लगन है। में तो उनकी आज्ञा का पालन मात्र 
करती हूँ। अच्छा जाऊँ, अभी बहुत काय करना बाकी है। 
प्रणाम 

( अकाबाई का गाते हुए प्रस्थान ) 
जीजाबाई--( पुवे दिशा की ओर देखती हैं ) वह हमारा सिंह- 
गढ़ है। बाल-रवि के प्रकाश मे ऐसा दिखाई दे रहा है. जेसे हाल 
का दिया हुआ अंडा । सिंहगढ़ आज मुगृलों के अधिकार मे है। 
जीजाबाई का स्वाभिमान, संपूर्य महाराष्ट्र का जात्यभिमान, इसे 
सहन नहीं कर सकता । 
( शिवाजी का प्रवेश और जीजाबाई के चरण छूना ) 
जीजा--बेटा, में तुमसे एक भीख मॉगती हैँ । 
शिवाजी--भीख क्यों ? आज्ञा दो, माँ ! तुम्हारे लिए मै आस- 
मान के वारे तोड़ने का भी यत्न कर सकता हूँ । 

जीजा--तुम अभी एक संकट से मुक्त हुए हो, मे फिर तुम्हें - 
दूसरे संकट मे डाल रही हूँ। माँ होकर भी मै केसी निष्ठर 
हूँ, बेटा ! 

शिवाजी---तुम्हारी आज्ञा के पालन में आने बाला एक-एक 
संकट मेरे लिए भगवान का आशीर्वाद होगा । 

जीजा--अच्छा, तो देखो, वह सामने क्‍या है ? 

शिवाजी--सिहगढ़ ? 

जीजा--उस पर किप्तका मंडा फहरा रद्दा है ! 

शिवाजी--सममक गया, माँ ! किंतु उसका किलेदार उद्यभावु 
साज्षात्‌ राक्षस है । 

जीजाबाई--तो तुम डरते हो शिवा ! 

शिवाजी--डर ! डर नहीं माँ ! मैं केवल शत्रु की शक्ति का 

हिसाब लगा रहा था। ज़रा भी चिंतित न हो । तुम्दारी इच्छा 
शीघ्र ही पूर्ण होगी | 
(तानाजी माछुसुरे का प्रवेश और जीजाबाई के चरण छूना) 

जीजा--यशस्वी हो, बेटा | 

शिवाजी--तुम खूब आए तानाजी ! माँ की एक मॉँग है। 
तुम भी तो उनके बेटे हो ! कया तुम उनकी अनुरोध-रक्ता में भाग 
न लोगे? 

तानाजी--क्यों नहीं ? कहो माँ क्‍या चाहिए १ 

जीजाबाई--में आज से तीन दिन के भीतर सिंहगढ़ पर सुगल्ों 
के मंडे के स्थान पर महाराष्ट्र का भगवा झंडा फहराते देखना 
प्वाहती हूँ । 

तानाजी--ऐसा ही होगा, माँ ! 

शिवाजी--अच्छा, यह तो बताओ, आज तुम आञाए किस काम 
से थे १ 

तानाजी--अब उस काम का क्या ज़िक्र करूँ ? 

जीजा--फिर भी बताओ तो । 

तानाजी--अपने पुत्र के विवाह का निमंत्रण देने आया था। 
हम सेनिकों का जीवन सदा ही कच्चे धागे से बँधी तलवार की 
धार फे नीचे रहता है, माँ |! इसीलिए इतनी शीघ्रता में ही विवाह 
रच डाला तेल भी चढ़ गया | किंतु अब" *** 


जीजा--अरे ! मुझे! तो यह सालूस द्वी न था, अन्यथा विवाह 
के बाद ही सिहगढ़' “** 

तानाजी--नहीं, माँ ! जन्मभूमि की पुकार सुनकर सांसारिक 
माया-ममता के कोमल स्वर सुनने का अवकाश हम सेनिक्रों को 
नहीं रहता। तानाजी पहले माँ जीज्ञाबाई का ऋण उतारेगा, 
पीछे लड़के का विवाह होता रहेगा । एक क्षण भी नष्ट न कर में 
अभी सिहगढ़ जाता हूँ। ( चरण छूता है ) आशीर्वाद दो, माँ ! 
मुझे; सफलता प्राप्त हो । 
जीजाबाई--तुम्हारी विज्रय हो, बेटा ! 
शिवाजी--अच्छा, तो चलो, आक्रमण की तेयारी की जाय ! 
( सब का प्रस्थान ) 
[ पट-परिवतन ] 


छठा दृश्य 


[ स्थान--सिंहगढ़ की तछहटी । समय अधरात्रि | तानाजी 
मालुसुरे और एक प्रामीण बात कर रहे हैं ] 

ग्रामीण--तुम न जाने क्या जादू जानते हो कि बिना अपना 
नाम-गाँव बताए मुझे; यहाँ तक घसीट लाए | 

तानाजी--मैं एक आदमी हूँ ओर तुम्हारा दुश्मन नहीं हूँ, 
इतना जानना क्या काफ़ी नहीं है ९ ( थोड़ी अफ़ीम निकाछ कर देता 
है ) लो थोड़ी अफ़ीम और खाओगे । ऐसी वस्तु, भेया, स्वर में 
भी नहीं मिलती । राजपूर्तों ने इतने भयंकर युद्ध इसी काली माई 
के जोर पर जीते हैं । 

प्रामीण--नेया, तुमने काफ़ी खिला दी है! अब ओर नहीं ! 
( तानाजी अफ़ीम जेब में रख छेते हैं ) तुम यह तो बताओ कि तुम 
हो कोन ९ 

तानाजी--अब भ्ूठ बोलने की ज़रूरत नहीं ! में शिवाजी का 
एक सिपाही हूँ ! 

आरमीण--अरे बाप रे, सब तो तुम मुझे; क़त्ल कर दोगे ! 

तानाजी--क्यों ! 

प्रामीण--इसलिए कि में मुग्लों के राज मे रह रहा हूँ । 

तानाजी--तुम्हें किसीने बहका दिया होगा । तभी तुम शिवाजी 
को ठीक-ठीक नहीं जानते भेया ! वे तो किसानों की ढाल हें! 
उन्होंने तो अपना सारा जीवन ही गरीबों के कष्ट दूर करने को 
अर्पित कर रखा है | फिर भला उन्हीं के सिपाही गरीबों पर 
अत्याचार केसे कर सकते हैं | 

ग्रामीण- तब तो भेया हमारी जान भी हाजिर है उनके लिए ! 

तानाजी--मझुमे तुम्हारी जान नहीं चाहिए ! तुम सिंहगढ़ के 
पुराने अधिवासी हो, इसलिए सिंहगढ़ के विषय में में तुम से कुछ 
बातें जानना चाहता हूँ 

ग्रामीण--अच्छी बात है ! पूछो भेया ! 

तानाजी--सिंहगढ़ मे अभी कितनी सेना है । 

आसीण--यही कोई १८०० सेनिक होंगे, लेकिन किलेदार 
उद्यभानु पूरा देत्य है! सुनते हैं एक बार फे कलेवे में वह डेढ़ 
भेड़ और १० सेर चावल खाता है ! उसका एक नर-हिंसक हाथी 

है, जिसका नाम चंद्रावली है| उदयभानु के १८ पत्नियाँ हैं और 
पूरे एक दर्जन जवान लड़के ! वाप से भी तगढ़े। उसके सहायक 
सिद्दी हिलाल के ६ पत्नियाँ हैं ओर वह एक बार मे एक भेड़ और 
धआ्राधा मन चावल खाता है। 

तानाजी--मालूम होता है अफ़ीस ज्यादा जोर कर रही 
है। 

ग्रामीण -नहीं भेया, सच झूठ हम क्या जाने | हमने तो यही 
सुना है ! 

तानाजी--अच्छा यह तो बताओ ! किले की किस दीवार की 
तरफ़ पहरा ढीला रहता है ! 

ग्रामीण--बस यहीं जहाँ हम खडे हैं ! यह स्थान ही ऐसा कठिन 
है कि यहाँ से किसी प्रकार का हमला सफल नही हो सकता, न 
यहाँ से कोई किले पर चढ़ ही सकता है। 

तानाजी--बस, में यही जानना चाहता था! चलो, तुम्हें 
पहुँचा आऊँ! किसी से कुछ कहना नहीं ! नहीं तो फिर 
पछताओगे | 

( दोनों का एक ओर से प्रस्थान और दूसरी ओर से 
तानाजी के भाई सूर्याजी का कुछ सेनिर्को 
फे साथ प्रवेश ) 

सूर्याजी--मावल बंधुओ, आज हमारी परीक्षा का दिन है ! 
तानाजी, अपने लड़के का ब्याह छोड़ कर आज यह दूसरा ही 
ब्याह रचाने आए हैं। ( सिहगद़ की ओर इशारा कर के ) आज इस 


द्श्य ] चौथा अंक १४७ 


चट्टान पर हमें प्राण देकर भी विज्ञय पानी है ? हम लोग गिनती 

में कुल १००० मावली हैं कितु'** *** 

एक सेनिक--तानाजी ओर सूर्याजी की छाया जब तक हम पर 
है, हम एक हजार ही एक लाख हैं । 

( तानाजी का पुनः प्रवेश, हाथ में एक गोह है ) 

तानाजी--आगए भेया सूर्याजी, आज हमारी अग्नि-परीक्षा 
है। आज मेरे बाल्य-बंधु शिवाजी ने मुझ से सित्रता का मूल्य 
भाँगा है। उनका जेसा स्नेह ओर विश्वास इस अधम सहचर पर 
रहा है, उसका वदला जीवन की बलि देकर भी नहीं चुकाया जा 
सकता । आओ, एक बार हस गाढालिंगन मे भूत, भविष्य को 
भूल जाबे फिर न जाने सॉँ-जाये दोनों साई एक दूसरे का सँह 
देखने को जिदा रहें या न रहें । 

( तानाजी भौर सूर्याजी गले मिलते हैं ) 

सूर्याजी--भाई तानाजी ! अपनी प्रतिज्ञा पूर्ण करने का तुमने 
क्या साधन सोचा है ? 

तानाजी--आज की विज्ञय इसी गोह की क्ृपा पर निभेर है | 
इसकी सहायता से हमने २७ गढ़ जीते हैं, आज रप्वे की बारी 
है! आओ पहले इसकी पूजा कर ले । 

( तानाजी और सूर्यांजी योह पर रोली छिडुकते और 
अक्षत डालते हैं, भन्‍्य सब हाथ जोड़ते हैं ) 

वानाजी--देवि, आज हमे फिर विज्य प्रदान करों । हसारे 

अयल्नों की सफलता तुम्हारी दृढ़ता पर निर्भेर है। ( सूर्यान्ी से ) 

देखो सूर्याजी, इस सामने वाले स्थान पर में गोह को फेकूँगा। 
यह स्थान ऐसा भयंकर है कि शत्रु ने उसे दुरगेम समझ कर इस 
ओर पहरा भी नहीं रखा। गोह किले की दीवार के उच्चतम 
स्थान पर पंजे गड़ा कर चिपक जावेगी ! हम उससे बँधी रस्सी 
के सहारे इस भयंकर अधेरी रात मे किले के भीतर जाकर उसका 
द्वार खोल देगे ! 
एक सैंनिक-किंतु सेनिक जाग पड़े तो ! 
तानाजी--तो क्या होगा, मावले कहीं मोत से डरते हैं | आज 
यदि हम जीते रहें तो सिहगढ़ पर भगवा मंडा फहरा कर रहेंगे 
ओर यदि मर गए तो सावलों के साहस और शोय की अमिट 
लकीर भारतीय इतिहास के हृदय पर अंकित कर जायेंगे । चलो, 
अब हम अपना काये आरंभ करे । 
( सब का भ्रस्थान ) 
[ पट-परिवतन ] 

[ स्थान--सिंहगढ़ । तानाजी के शव,के पास शिवाजी 
जीजाबाई, सूर्याजी मालछुसुरे तथा अन्य सरदार 
खड़े हैं ] 
शिवाजी--अपने बाल-मित्र तानाजी के शव पर मुझे आँसू बहाने 
पड़ेंगे, यह मैंने कभी न सोचा था। हम दोनों ने एक-दूसरे को 

अपना चिर-सहचर जाना था | कभी यह कल्पना नहीं की थी कि 
यह जोड़ी बीच ही में बिछुड़ जायगी । सिह॒गढ़ की प्राप्ति से मुस्झे 
जितना आनन्द मिला, उससे कहीं अधिक दुःख तानाजी की वीर- 
गति-ग्राप्ति से हुआ है ! गढ़ हमारे हाथ लगा है, किन्तु हमारा 
सिंह सदा के लिए सो गया ! जिसके साथ में बचपन में वन-बन 
नंगा घूमा था, जिसके साथ योवन के ऊषाकाल मे मेंने स्व॒राज्य- 
साधना का स्वप्न देखा था, आज उसे मेंने सदा को गँवा दिया ' 
माँ, आज में वास्तव में लुट गया । 

जीजाबाई--धेये रखो, बेटा ! मुमे भी आज्ञ इतनी व्यथा हो 
रही है, जितनी संभाजी की मृत्यु पर भी नहीं हुई थी। में तानाजी 
को अपना सगा बेटा समभती थी । बह मेरा ही नहीं, माँ जन्सभूसि 
का भी लाड़ला लाल था। वह स्वदेश का सच्चा सेवक ओर 
अनन्य पुजारी था। वह जन्मभूमि ही के लिए जनमा, उसी के 
लिए जिया ओर उसी के लिए मरा | उसका बलिदान मुक्ति-पथ 
पर प्रतिक्षण बढ़ते हुए महाराष्ट्र को उत्साह ओर नवजीवन की 
प्रबल प्रेरणा देगा । 

शिवाजी--वह नर-केसरी हाथी को भी पछाड़ देता था। अब 
उसके स्थान को कोन पूरा करेगा ९ 

जीजावाई-निराश न हो बेटा ! यह भूमि वीर-प्रसू है! 
तानाजी की अजरामर भआत्मा प्रत्येक मराठा-वीर के हृदय में अपनी 
शक्ति संचारित करती रहेगी। ओर फिर तानाजी के भाई, ये 
सूर्याजी भी तो हैं। ये क्या उनसे कम हैं ? आज यदि येन 

होते तो तानाजी का बलिदान भी सिंहगढ़ पर से मुगलों के मंडे 
को न हटा पाता । 

सूर्याजी--नहों माँ, भेया से मेरी क्‍या तुलना ! कहाँ सूर्य 
ओर कहाँ दीपक ! उनकी वीरता वास्तव में अतुलनीय थी! वह 
दृश्य याद कर मेरे रोंगटे खड़े हो जाते हैं; जब उदयभालु ने चन्द्रा- 
वली हाथी को तानाजी पर छोड़ दिया था ! महावत ने हाथी को 
खूब शराब पिला दी थी ! ऐसा मालूम हुआ मानों साज्ञात्‌ काल 
ही तानाजञी पर आक्रमण करने आ रहा है। पर, वाह तानाजी, 
तलवार के एक ही वार से हाथी का काम तमाम कर दिया ! वह 
सिद्दी हिलाल ! अपनी पत्नियों को तलवार से काट कर तानाजी 
से लड़ने आया ओर मारा गया। फिर उद्यभानु के एक-एक कर 
सभी लड़के तानाजी की तलवार के शिकार हुए । अन्त मे राठोर 
वीर उद्यसानु अपनी पत्नियों को मार कर स्वयं तानाजी से इन्द्व 
युद्ध करने आया ! पूरे दो घंटे तक दोनों सिंह धोर युद्ध करते रहे 
ओर लड़ते-लड़ते दोनों चिर निद्रा मे सो गए ! 

शिवाजी--यह कितना बड़ा दुर्भाग्य है! हमारे ही देश के 
वीर पुरुषों का बल स्वतंत्रता के साधकों के मार्ग में बाधक 
होता है ! 

जीजाबाई--फिर क्या हुआ ! 

सूर्याजी--तानाजी के निधन के बाद हमारे साथियों का 
साइस छूट गया ! मिस स्थान पर गोह की सहायता से एक 
सेनिक को किले पर चढ़ा कर हमने रस्सियों की सीढ़ी तयार 


दृश्य... चोथा अंक 

की थी उसी ओर से हमारे सेनिक भागने -ल्गे। हम लोग कुल 
३०० आदमी ही किले में पहुँच पाये थे ओर किले मे राजपूर्तों की 
संख्या बहुत ज्यादा थी ! 

जीजा--तो तुमने किस जादू से उन्हें परास्त किया । 

सूर्यानी--में सीढ़ी के पास खड़ा हो गया ओर उसे अपनी 
तलवार से काठते हुए बोला-कोई भी मावला बाहर नहीं जा 
सकता | सेने कह्ा--क्या तुम अपने पिता का अंत्येष्टि संस्कार किए 
बिना ही चले जाओगे--क्या तुम चाहते हो कि तुम्हारे पिता को 
'चांडाल जंगल में फेंक आयें ओर उनकी लाश जंगली जानवरों 
का खाद्य बने या शत्रु दया करके उसे जला दे। तुम जेसे वीर- 
पुत्रों के जीते ज्ञी, मर जाने के बाद, तुम्हारे स्वाभिमानी पिता को 
शत्रु की कृपा का भुदहताज बनना पड़ेगा । त्ानाजी को सारा मावत्त- 
प्रदेश अपना पिता सानता है। तुम केसे कपूत हो कि आज उनकी 
लाश का अपमान कराने पर उतारू हो गए हो, केवल प्राणों फे 
सोह से ही न ! पर प्राण तो अब बेसे भी नहीं बचेगे--बाहर जाने 
का मार्ग तो रहा ही नहीं है। रस्सी कट चुकी है। जन्मभूमि के 
लिए युद्ध करते हुए प्राण क्यों न दें ! 

जीजाजी--शाबास, सूर्याजी ! तुमने प्राण-प्रेरक का कार्ये 
किया । अच्छा फिर क्या हुआ १ 

सूर्याजी--हम तीन सौ मावलों में तानाजी की लाश फे . अप- 
मान की वात सुन कर जोश का समुद्र उसड़ पड़ा। हम राज्ञपूत 
सेना पर टूट पढ़े । अब हमें अपने प्राणों का ज़रा भी: मोह नहीं 

था। में लड़ते-लड़ते फाटक तक पहुँच गया ओर द्वार खोल ही 
दिया । फिर क्‍या था, हमारी सेना अन्द्र आ गई । 
शिवाजी--धन्य हो सूर्याज्जी ! तुम दोनों भाइयों का नाम भारत 
की स्वाधीनता के इतिहास में अमर रहेगा। मेरी शक्ति तो तुम्हीं 
लोग हो । लड़े सिपाही नाम सरदार का?--यह बात सोलहों आने 
सत्य है। एक-एक सेनिक की वीरता, एक-एक भावुक का आत्म- 
बलिदान बूँद-बूँद में एकत्र होकर, अगणित सिंधु भर देता है। तब 
जाकर किसी दिन स्वतंत्रता की साधना संपूर्ण होती है। सिंधु 
की ऊपरी सतह पर लोग श्रद्धा के पुष्प चढ़ाते हैं, पर तल में छिपी 
हुई बूँदों को कोई नहीं देखता । 
जीजाबाई--अच्छा तो अब हमे गढ़ पर अपना मंडा स्थापित 
फरना चाहिए | 
शिवाजी--माँ, यह काय तुम्हारे ही द्वाथों से होना चाहिए । 
(जीजाबाई भगवा झंडा स्थापित फरती हैं, सब झंडे के 
भागे नत-मस्तक होते हैं । फिर सब क्षंडा-गान 
गाते हैं ) 
( गान ) 
भगवा भंडा जग से न्यारा! 
है हमको प्राणों से प्यारा! 
इसे प्राण देंकर पाया हे! 
हृद्य-रक्त से रंगवाया हे, 
यह अमरत्व लिए आया है, 

राष्ट्र-गगन का है यद्द तारा! 
भगवा झंडा जग से न्यारा! 


इसे देख होते मतचाले ! 
पीते हैँ साहस के प्याले! 
माँ पर शीदश् चढ़ाने चाले ! 
यह है नवजीवन को धारा! 


भगवा झंडा जग से न्यारा! 


तन-मन-प्राण भत्ते लुट जाबे, 
इसका मान न जाने पावे, 


अखिल विश्व में यह फहरावे ! 
यह भारत-यश का उजियारा ! 


भगवा झंडा ज्ञग से न्यारा! 
[ पटाक्षेप | 





ह्द्दय ] 

पाँचवाँ अंक 
पहला चदश्य 


स्थान--आगरा का छारू किझा। औरंगजेब और दिलेरखाँ 
बाते कर रहे हैं 

औरंगज़ेब--सुभेः अफ़सोस है, राजा जयसिंह ने भी मेरे साथ 
दग़़ा किया । न वह शिवाजी की अक्ल ठिकाने ला सके ओर न 
बीजापुर ही को सर कर सके | 

विलेरसाँ--बाद्शाह सलामत, इसमे राजा जयसिह का नहीं 
बादशाह ओरंगज्नेब का अपना कसूर है। आप हाथ में कुरान 
शरीफ़ लेकर कहिए, क्‍या आपने उन पर पूरा यकीन क्रिया 
था ? शिवाजी के निकल भागने के बाद क्‍या आपने उन्हें जंग 
जारी रखने की पूरी सहूलियतें थीं ? 

ओरंगज़ेब--जब शिवाजी पंजे में आकर भी निकल गया तो 
उसके साथ सुलह कर लेना ही मेंने ठीक समझा । राजा जयसिंह 
ओर आपकी भी तो यही मंशा थी। लेकिन शिवाजी ने फिर 
धोखा दिया ओर सुलह करने के बाद सिंहगढ़, पुरंदर वर्गेरद 
किले ले लिए, अपने जहाज्ी बेढ़े से जंजीरा पर हमला किया और 
सूरत को दुबारा लूटा। यह सब किसके इशारे से होता रहा ९ 

दिलेरखाँ--इस बार भी पहल हमारी ओर से हुई | प्रतापराव 
गूज़र को सुलह फे मुताबिक ५००० घुड़सवारों के साथ शिवाजी 
ने मुग्रल-फ़ौज् में सेजा था। आपने मुझे; लिखा कि उसे गिरफ्तार 
कर लिया जाय। 

भौरंगज़ेब--ओर तुम ने उसे चला जाने दिया। शिवाजी न 
जाने क्या जादू जानता है, जों दिलेरखाँ जेसे बहादुर और 
फ़रमावरदार सिपहसालार को भी चरका दे सका ! 

दिलेरखाँ--बादशाह सलामत, दिलिरखाँ इनसान है । वह 
जंग मे क़यामत से भी लोहा ले सकता है, मगर वह साज्ञिश में 
शामिल होना गुनाह सममता है। प्रतापराव, आपका हुक्म मेरे 
पास आने के पहले ही, मुग़ल डेरा छोड़ कर चला गया था। 
अगर वह उस वक्त वहाँ होता भी, तो भी जदाँपनाह का हुक़म 
शायद मे नहीं मानता । 

औरंगज़ेब--दिलिरखोाँ, तुम्दारी इतनी जुरेत ! 

दिलेरखाँ--जिसने मुगल सल्तनत की शान रखने के लिए 
सारी उम्र लड़ाई के मैदान मे शुज्ञारी, जिसने बहादुर राजपूतों, 
होशियार मराठों और बेखोफ़ पठानों का बीसियों बार सर 
नीचा किया है, उस दिलिरखाँ का बादशाह ओरंगजेब पर 
कुछ हक़ है, उसी हक़ से वह उसके हुक़्म की नाफ़र्मानी कर सकता 
है । लेकिन वह भी मुगल सल्तनत की सेहत ठीक रखने 
के लिए। 


औरंगज़ेब--यानी ! 

दिलेरखाँ--यानी यही कि सल्तनत हमेशा रियाया के यक़ीन के 
पाओं पर कायम रहती है, न कि मक्‍्कारी, दंगा, धोखेबाज़ी, साजिश 
ओर क़॒त्लों के बाजुओं पर । 

औरंगज़ेब--दिलिरखाँ, शायद्‌ तुम ठीक कह रहे हो। लेकिन, 
ओरंगज़ेब को आज चारों तरफ़ अपने खिलाफ साज़िश नजर आ 
रही है। राजा जयसिंह ओर तुम्हें वापल बुलाकर मेने शाहजादा 
मोअज्जम ओर राजा जसवंतर्सिह को दक्खिन भेजा। लेकिन 
ऐसा जान पड़ता है कि राज्ा जसवंतसिह भी शिवाजी से मिल 
गया है । उसे शुरू से ही शओरंगजेंब से कीना रहा है। उसने 
तख्ते-ताऊस पर ओरंगजेब को न बेठने देने के लिए दारा की 
तरफ से किस बहादुरी ओर ज़िदादिली से जंग किया था ! मैंने फिर 
भी उसे मोका दिया | पर ज्ञान पड़ता है कि अब मोअज्जम 
जसव॑ततरतिहु ओर शिवाज्ञी मिलकर मुझे; तख्त से उतारने की 
साज़िश कर रहे हैं । 

दिलेरखाँ--गलत, बिलकुल ग़लत ! आपको ख्वाहमख्वाह सबमें 
अपनी ही तसबीर नजर आरदी है। 

औरंगज़ेब--में जसवंतर्सिह को बुलाकर अ्रफग़ानिस्तान भेज रहा 
हूँ। वहाँ उसे साज़िश करने का मोक़ा न मिलेगा ओर वह घमंडी 
राजपूत अपनी बहादुरी सरकश पठानों के साथ आज्माता रहेगा । 
कहो दिलेरखोँ, तुम्हारी क्या राय है ? 

( एक दूत प्रवेश करके सलाम करता है ) 
मौरंगज़ेब--क्या खबर है ? 

दूत--मिर्जा राजा जयसिंह की दक्खिण से आते समय रास्ते 
में मृत्यु हो गई । 

औरंगज़ेब--में यह्‌ क्या सुन रहा हूँ ! मुगल सल्तनत की ताकत 
'मिर्जा राजा जयसिह ! वही जयसिंह जिन्होंने लिखा था कि 
शिवाजी ने जो दगा किया है उसका बदला लिये बिना उन्हे चेन 
न पड़ेगी। वे उसके साथ अपनी लड़की की शादी करने की 
ख्वाहिश जाहिर कर, बल्कि शादी रचकर संडप में अपनी लड़की 
को बेवा बना देंगे ? 

दिलेरखाँ--जी हाँ--वही जयसिह ! जो मुग़ल सल्तनत के लिए 
अपना मज़हब, सुल्क, इज्जत सभी कुछ कुर्बान करने को तेयार 
रहते थे ! जहाँपनाह ने उन पर भी शक किया--वह ऐसी चोट 
केसे बरदाश्त जर सकते थे ? 

औरंगज़ेब--रिलेरखो ! 

वि्लिरखॉाँ---जअहॉपनाह ! 

औरंगज़ेब--तुस मेरे बचपन के साथी हो ! 

'दिलेरखाँ-हॉ-हूँ ! 

औरंगज़ेब --मुभे; रास्ता दिखाओ ! 

दिलेरखाँ--आप खुद्‌ देख सकते हैं, अगर आप यक़ीन करना 
- सीखें | मेरी बात मानिए जहॉपनाह, दिदुओं ओर मुसलमानों का, 
अपनों का और गेरों का, यकीन करना सीखिए। तलवार को 
' फेक कर मुहब्बत की सल्तनत कायम कीजिए। हम मुट्ठी भर 
. मुसलमान करोड़ों हिन्दुओं पर तलवार के जोर से ज्यादा दिलों 


इृद्दय] पाँचवाँ अंक पजद्‌ 


तक हुकूमत नहीं कर सकते। उन्हें तो मुहब्बत ही से जीता जा 

सकता है। वे दरिया-दिल हैं, वे खुद भूखे रह कर परदेशियों के 
लिए थाली परोसे खड़े रहते हैं। ऐसी कीम के अहसान को मत 
भूलो, ओरंगजेब । उनके भाई बनो, बादशाह नहीं ! तब तुम देखोगे 
कि तुम तख्ते-ताऊस पर नहीं, उनके दिलों के सिंहासन पर बेठ 
कर हुकूमत कर रहे हो ! 

औरंगज़ेब--यह सब ठीक हो सकता है दिलिरखाँ, मगर मेरा 
ख्वाब चूर-चूर हो गया। इस्लाम ** 

दिलेरखाँ--इस्लास नहीं कहता, कि ऐ इनसान ! तू मुहब्बत 
ओर यकीन करना छोड़ दे, इनसानियत से मुँह मोड़ ले ओर अपने 
पड़ोसियों की गरदनों पर तलवार चला ! अच्छा अब में 
जाता हूँ, जहॉपनाह ! 

( प्रस्थान ) 

औौरंगज़ेब--ओरंगज़ेब की नाव आज सैँवर में फँस गई है। 
मुगल्न सल्दनत की हद जितनी लंबी-चोड़ी होती जा रही है, 
भीतर से उसकी ताकत उतनी ही खोखली हो रही है। कमज़ोर 
आदसी को शराब पिला कर उससे कब तक काम कराया जा 
सकता है | अच्छा तो कया अब रास्ता बदलना होगा ! ( कुछ 
सोच कर और फिर एकदस आवेग में आाकर) नहीं, यह न हो सकेगा । 
ओरंगजेब के बाजुओं में अभी ताक़त बाकी है ! वह खुद जाकर 
शिवाजी का नामोनिशान मिटाकर छोड़ेगा । लेकिन, यहाँ भी तो 
बग्नावत के बीज बोए जा चुके हैं ! दब मेरा दुक्खिन जाना कैसे 

हो सकेगा ? अच्छा, इस दंफ़ा बूढ़े सिपहसालार महावतर्खाँ को 
भेज्ञा जाय ! 

( प्रस्थान ) 

[पट-परिषतंन] 


दूसरा दृश्य 


[ स्थान--जंजीरा द्वीप । शिवाजी और मोरोपंत पिंगले 
परामश कर रहे हैं ] 

शिवाजी--युद्ध के साधनों में धीरे-धीरे क्रांति होती ज्ञा रही 
है । इस युग मे केवल प्रबल स्थल-सेना रखने से ही हमारा राज्य 
सुरक्षित नहीं समका जा सकता। भारत के पश्चिमी किनारे पर 
पुतेगाल-बासी, फ्रांसीसी, डच, अबीसीनियावासी तथा अ्रंग्रेज 
लोग व्यापारियों के छद्य-रूप मे आकर अपने पेर जमाते जा रहे 
हैं ओर धीरे-धीरे आगे बढ़ रहे हैं। आज उँगली पकड़ी है तो 
कल पहुँचा पकड़ंगे | मुझे; मुग़ज्ञों से इतना भय नहीं, जितना इन 
फिरंगियों से है ! 

मोरोपंत--यह क्‍यों ९ 

शिवाजी--इसलिए कि मुगल भारत में बस गए हैं। वे शअब 
भारत की संपत्ति को विदेश में नहीं ले जावबेंगे। इतना ही नहीं, 
मेरा तो यह भी अनुमान है कि यदि कोई ओर शक्ति बीच मे 
चाधक नहीं हुई तो एक द्न हिन्दू ओर मुसलमान भारत को दी 

अपनी जन्भभूमि मान कर एकरराष्ट्रीयता के सूत्र में गुंथ जावेंगे। 
लेकिन यह आशंका भी निराधार नहीं है कि ये विदेशी जञातियाँ इन 
दोनों मंहान्‌ संस्क्ृतियों को कभी मिलकर एक न होने देगी । मेरा 
यह विचार दृढ़ होता जा रहा है कि हाथ में तलवार ले कर आने 
वाले विदेशी की अपेक्षा तराजू लेकर आने वाला ज्यादा भर्यंकर 
है, क्योंकि वह धीरे धीरे विज्ञित देश की संपत्ति अपने देश में 
पहुँचाने का प्रयत्न करेगा ! 

भोरोपंत--आप ठीक कहते हैं । खेद है कि हमें इस ओर 
ध्यान देने का अवकाश बहुत कम मिला । जंज्ञीरा के सिद्दियों 
से हम तला, धोसाला आदि किले तो पहले द्वी जीत चुके थे, 
नागोठना से बाणकोट तक अन्य सब किले भी हमने धीरे-धीरे 
ले लिये । बाद मे राघो बल्लाल अच्ने की वीरता ने रहे-सहे 
दंडा ओर राजपुरी पर मी स्वराज्य-पताका फहरा दी। फेवल 
जंजीरा रह गया, जो हृदय में सदा काँटे की तरह खटकता 
रहता है । 

शिवाजी--किंतु जंजीरा को जीतना इतना आसान नहीं है। 
बिना पर्याप्त जल-सेना के यह कार्य असम्भव है, यह सोच कर मेंने 
वाड़ी फे सामन्‍्तों को जीत कर सुवरण दुगे ओर विजय दुर्ग नाम के 
समुद्री गढ दृढ़ किए ओर कई दुगे नए बनवाए | सुबर्णे दुर्ग विज्ञय 
हुगे, पद्म दुगे, अंजबबेल ओर रत्लागिरि में जहाज बनाने का कास 
भी जारी कर दिया गया है| हमारी जल-सेना फे इस संगठन का 
अधिकतर श्रेय वीरवर कान्द्दोजी आंमे को है। 

मोरोपत--तब तो जंज्ीरा का सूये भी अब अस्त ही सममता 
पचाहिए। 

शिवाजी-हाँ, अब फतहखाँ के पास सिवा हमारी अधीनता 
स्वीकार करने के ओर कोई चारा ही नहीं हो सकता | 

( एक दूत का श्रवेश ओोर प्रणाम करना ) 

मोरोपंत--क्या समाचार है ? 

दूत--जंजीरे पर हमारे सफल घेरे का परिणाम यह हुआ है 
कि वहाँ के लोग भूखों मरने लगे हैँ ओर बिलकुल त्रस्त हो गए हैं। 
फ़तहखाँ ने इस स्थिति मे किल्ला महाराज को सोंप देने का निश्चय 
किया, परन्तु सिद्दी संबल, सिद्दी कासिस ओर सिद्दी खेरियत नाम 
के तीन हवशी सरदारों ने फ़तहखाँ के इस विचार का विरोध किया 
ओर उसे गिरफ्तार कर लिया। अब उन्होंने बीजापुर ओर मुग्रल 
दोनों ही शक्तियों से सहायता माँगी है । 

शिवाजो -हमारा हृदय इन सिद्दियों की वीरता ओर दृढता पर 
मुग्ध है। इनसे पार पाना आसान नहीं है । जान पड़ता है, इस बार 
भी जंजीरा लेने का मेरा प्रयत्न विफल जावेगा । 

दूत--सूरत से मुग्रल-सेना चल पड़ी है। 

शिवाजी--ऐसी स्थिति में तो हम दोनों ओर से शत्रुओं से 
घिर जायेंगे । मोरोपंतमी, हमे अब घेरा उठा लेना चाहिए ओर 
मुग़लों ने सिद्दियों की जो सहायता की है, उसका बदला सूरत 
लूट कर लेना चाहिए। 

मोरोप॑त-जो शआज्ञा ! तो मे प्रस्थान का प्रबंध करूँ ! 

शिवाजी--अवश्य ! 
( मोरोपंत और दूत का प्रस्थान ) 

शिवाजी--सुट्ठी भर सिद्दियों ने आसमान सिर पर उठा रखा 
है। जल और स्थल दोनों मार्गों से जब तक संपूर्ण दक्षिण-प्रदेश 
सुरक्षित न हो जावे, जब तक यह पुण्य-भूमि शत्रुओं के अस्तित्व 
से शून्य न हो जावे, तव॒ तक स्व॒राज्य की सीमा का विस्तार 
व्यथ है। ऐसे खोखले राज्य-विस्तार से क्‍या लाभ ? ( जंजीरा-द्वीप 
की ओर देखते हुए ) जंजीरा द्वीप ! तुम मेरी आँखों मे सदा खटकते 
रहोगे ! तुम अपना उद्दंड मस्तक उन्नत किए महाराष्ट्र की 
विजय-ध्वजा की घुनोती दे रहे द्वो। में अब तक तुम्हारा मान- 
सदन कर चुका होता, किंतु उप्तें अनेक बाधाएँ हैं--सूरत की 
मुगल सेना, बंबई के अंग्रेज, गोआ के पोततेगीज, सभी मेरी जल- 
सेना की उन्नति में रोड़े अटकाते हैं। पोतेगीजों ने मुझे तोपें ओर 
शस्त्रास्त्र देते रहने का वचन देकर संधि कर ली है, फिर भी 
भीतर ही भीतर उनके मन से खिचड़ी पक रही है। खेर, कोई 
बात नहीं, भवानी फी इच्छा हुई तो शिवाजी एक दिन इन सब का 
हिसाब साफ कर देगा। 

( प्रस्थान ) 
[ पट-परिवतन | 





तीसरा दृश्य 


[ स्थान--सलहेरि के गढ़ की तलह्टटी । महावतस्राँ अकेला 
विचारमग्न खड़ा है ] 

महावत--मोर्चे लगे हुए हैं | इधर में गढ़ पर घेरा डाले पड़ा 
हुआ हूँ उधर इखलास खाँ मराठों के मेदान की ओर से होने वाले 
आक्रमण का सामना कर रहा है | किंतु... ...( रुक कर ) महावत 
खॉँ | तूने नूरजहाँ का गवे खंडित किया था, तूने मेवाड़ फे राणा 
अमरसिंह को युद्ध मे परास्त किया था, तूने ही शाहजहाँ को 
दोलताबाद जीत कर दिया था, किंतु जीवन के इस संध्या-काल मे 
तेरे भाग्य से अपकीर्ति लिखी है । 

( एक झुग़रू सैनिक का प्रवेश ) 

सेनिक--( सलाम करके ) सिपदह्साल्ार साहब, मराठों के 
२००० घोड़े मुग़ल फोज ने काट डाले हैं । 

महावत--शाबाश बहादुरो ! महावतखाँ की कीति को बट्ठा 
न लगना चाहिए। जाओ-- 

( दूसरे सेनिक का प्रवेश ) 

दूसरा सैनिक--( सलाम करके ) मुझे सरदार इखलासखों ने 
भेजा है। शिवाजी ने मोरोप॑त पिंगले ओर प्रताप राव गूजर को 
पूरब और पच्छिम दो तरफ से, मुग़ल फोज पर हमला करने को 
भेजा है। उन दोनों की फोजे दोनों तरफ से हमला करती हुई 
बीच में मिल जाने वाली हें । 

महायत--यदि दोनों फोर्ज मिल गई तो सबेनाश हो जायगा। 
उन्हें मिलने से रोका जाना चाहिए | जाओ | 
( दोनों सिपाह्दियों का प्रस्थान ) 

मद्दावदखां--मेंने भी मेवाड की पुण्यभूमि में जन्म-प्रहण 
किया था । विश्वविख्यात सीसोदिया वंश का रक्त मेरी भी नसों में 
प्रवाहित होता है, कितु मेरा यह अंत ' मुझ जेसे कुल-कलंक संसार 
में पेदा ह्वी क्‍यों होते हैं ? मेवाड का पतन मेरे ही द्वाथों से हुआ 
ओर अब में महाराष्ट्र के सवेनाश के आयोजन में सम्मिलित होने 
आया हूँ | वीरबर शिवाजी, तुम भी तो सीसोदिया वंश के रत्न हो । 
शआज तुम्दारे स्वप्नों को धूल में मिलाने के लिए मुझ नराधम का 
श्राह्मान हुआ है । संसार में वीरता प्रदर्शित करने का अभिमान भी 
केसा भीषण होता है ! झूठे दर्प के कारण मेंने धर्म छोड़ा ही, देश 
के साथ भी द्रोह किया। मालूम नहीं, मेरे पतन-पथ का अंत कहाँ 
ज्ञाकर होगा ! 

( तीसरे सिपाही का प्रवेश ) 

तौपरा सिपाही--(सलछाम करके ) सिपष्टसालार साहब ! प्रताप- 
राव और मोरोप॑त पिंगले की फोर्जे आपस में मिल गई हैं। मुगल 
कोन हिम्मत हार कर भाग खड़ी हुई है। 

महापतर्यो--अच्छा ! तुम जाओ (सिपादी का प्रस्थान) | युद्ध- 
भूमि में महावतखाँ ने आज तक पीठ न दिखाई थी । दैश ओर घमे 
फो खो देने पर भी मेरी यद्द ख्याति वी हुई थी । लेकिन मराठों 

के इस भयानक मुल्क में, जीवन के अंतिम दिनों में, शायद इससे 
भी हाथ धोना पढ़ेगा ! 
( इखलासखों का प्रवेश ) 
महावतखाँ--क्यों लड़ाई का क्या हाल है १ 
इसलछासखाँ--हाल-चाल कुछ नहीं है । अब यहाँ से जल्दी ही 
कूच करना 'चहिए । हमारी फोज मे सिर्फ दो हजार सिपाही बचे 
हैं--बाकी बीस हजार या तो मारे गए या दुश्मन के हाथों 
गिरफ्तार हो गए। 
महावतखाँ--ओंध ओर पढ्टा हस्तगत करके मेंने समझा था 
कि महावतखाँ महाराष्ट्र से भी विजय-ओ प्राप्त करके लोटेगा। 
किसे पता था कि उस विजय में यह पराजय छिपी हुई थी! 
शिवाजी के नाम मे न जाने कया जादू है ! उसका अस्तित्व मराठों 
में नवीन स्फूर्ति भर देता है । सलहेरि में यदि स्वयं शिवाजी उप- 
स्थित न होते तो निश्चित था कि विजय हमारी ही होती। इख- 
लासखाँ, जीत की अब कोई आशा नहीं रही । घेरा उठा कर अब 
इन बचे-ख़ुचे आदमियों के साथ ओरंगाबाद के लिए कूच करना 
प्वाहिए । ' 
( दोनों का प्रस्थान ) 
[ पट-परिवतन ] 





चौथा दृश्य 


[ रायगढ़ में एक सजे हुए शामियाने में मराठे सरदार 
शिवाजी के आगमन की प्रतीक्षा में हैं ] 

एक सरदार--( दूसरे सरदार से ) राज्याभिषेक की प्रारम्भिक 
विधि में क्या तुम सम्मिलित नहीं हुए ९ 

दूसरा सरदार--दुर्भाग्यवश में उपस्थित न हो सका। जीवन 
का एक बहुत बड़ा अवसर खो दिया। 

पहला सरदार- साज्ञात्‌ स्वगे का दृश्य था भेया ! आँखें तृप्त 
हो गई ! तुम देख न सके, तो सुन ही लो। सफेद पोशाक में 
छत्रपति शिवाजी महाराज को लिए हुए अष्ट-प्रधान आए । शिवाजी 
के पीछे राज-माता जीजाबाई थीं ओर उनके पीछे महारानी तथा 
अजय प्रतिष्ठित महिलाएँ! येसाजी कंक शिवाजी महाराज की 
दाहिनी ओर बेंठे थे, उनके बाद पेशवा मोरोपंत पिंगले । उनके 
हवाथ में घृत-पात्र था। दक्षिण की ओर सूर्याजी मालुसुरे और 
हस्मीर राव मोहिते दुग्ध पात्र लिए खड़े थे, पश्चिम की 
ओर रामचन्द्र नीलकठ ताम्र-पात्र में दही लेकर ओर उत्तर 
की ओर रघुनाथ पंत सोने के पात्र में गंगाजल लेकर खड़े 
थे। दक्षिणा-पत्चिम में अन्नाजी दत्तो छत्र लिए थे तथा 
दक्तिया-पूवे में जनादेन पंडित पंखा लिए खड़े थे। उत्तर-पश्चिम 

ओर उत्तर-पूर्व मे दत्ताजी पंडित ओर बाल्लाजो पंडित चँवर लिए 
उपस्थित थे । शिवाजी के सामने बालाजी आवज्ञी ओर 
चिसनाजी आवजी चिटनीस बेठे थे! एक के बाद एक 
मंत्री ने अपने पात्र की सामग्री शिवाजी महाराज पर डाली । 
उसके बाद छल्नपति ने ब्राह्मणों, मंदिरों ओर मस्जिदों को 
दान दिया । फिर विष्णु की पूज्ञा की गई। तत्पश्चात्‌ शिवाजी 
ने तलवार, ढाल, सीर तथा अल्य शस्म्ों की पूजा की। वह 
दृश्य जिसने नहीं देखा उसने कुछ नहीं देखा, उसका जीवन 
व्यथे गया । 

दूसरा सरदार--अब महाराज कहाँ गए हुए हैं ९ 

पहला सरदार--स्नान करने गए थे । सोलह कुमारी कन्याओं 
ने इत्र से अभिषिक्त करके गरम पानी से स्नान कराकर, उनकी 
दीप-माला से आरती उतारी थी। वे अब आते ही होंगे। 
जो, वे आ ही गए। 

( सब सरदार खड़े हो जाते हैं, मोरोपंत पिंगले शिवाजी को 

आसन पर बेठाते हैं। जीजाबाई उनके पास ही अलूग 
आसन पर बेठती हैं। शेष मन्‍्त्री यथायोग्य 
स्थान लेते हैं , किले पर से तोप छूटती हैं, 
दर्शो दिशाएँ. तोपों की गजना से गूँज 
उठती हैं, एक सहिरा शिवाजी 
की भारती करती है ) 
महिला--( आरती करती हुई गाती है ) 


जय शिव छत्रपते, न 
भारत भाग्य विधाता, जय जय जय चहपते ! 
दिव्य तेज से मंडित तुम शिव अचतारी, 
महाराष्ट्र-दुख-भंजक, भारत-भय-हारी । 
था अज्ञान ऑँधेरा, दास्य देन्‍्य भारी, 
राजन, बिना तुम्हारे, त्रस्त प्रजा सारी। 
तुम स्वातंज्य दिवाकर, तुम बन्धन-हततां, 
आए इस भूतल पर, जग ज्योतित कतां। 
पत्र पुष्प श्रद्धा के जनता के मन के, 
स्वीकृत करो, प्रवतेक नूतन जीवन के ! 
( आरती समाप्त होतो है ) 
जीजाबाई--अच्छा, अब तुलादान होना चाहिए ' 
( शिवाजी को सोने से तोला जाता है, तोल होने के बाद, 
शिवाजी, फिर आघप्तन ग्रहण करते हैं ) 
जीजाबाई--यह सब स्वयणों ग़रीबों को बॉट दिया जाय । 
मोरोपत पिंगले--अब काशी के पंडितराज गंगाभट्ू महाराज 
का राज्य-तिल्ञक करेंगे । 
( गंगाभद्ट जाते हैं, शिवाजी उठकर उनके चरण छूते हैं ) 
गंगामद्द--क्षत्रियकुलातवतंस तुम्दारा राज्य अमर रहे ! तुम्हारी 
साधना सफल हो ! 
( राज-तिलक करके राज-मुकुट मस्तक पर रखते हैं ) 
मोरोपंत--बोलो, क्षत्रिय कुलावतंस, स्वधमे संरक्षक, स्वराष्ट्र- 
संवधेक महाराजा शिव छत्रपति की जय ! 


३७० शिवा-साधना जया 


सब--क्षत्रियकुल्ञावतंस, स्वधर्म-संरक्तक, स्वराष्ट्र-संव्धेक 
महाराजा शिव छत्रपति की जय ! 

शिवाजी--भाइयो, आपने आज मुझे जो गोरवपूरण पद दिया 
है, उसे में आप लोगों की दया हो सममता हूँ। आज जो यह 
राजसुकुट मेरे मस्तक पर रखा गया है, वह वास्तव में आप लोगों 
के बलिदानों का ही परिणाम है। में तो इस साधना मे निमित्तमात्र 
रहा हूँ | मुझे राजमुकुट की लालसा कभी नहीं हुई-मैं तो इसे 
जनता-जनादेन को धरोहर ही मानता हूँ । जिस दिन वह मुझ से 
अपनी धरोहर मांगे, मे तत्जुण वापस देने को तेयार हूँ। हमारे 
सोभाग्य से माँ जीजाबाई आज उपस्थित हैं, उनके आशीर्वाद की 
छाया मे मैने स्वराज्य-साधना के लिए तलवार उठाई थी ओर उन्हीं 
की श्राज्ञा से यह राजमुकुट अपने मस्तक पर रख रहा हूँ । में इस 
उत्तरदायित्व को ग्रहण करते समय परमात्सा से बल ओर आप 
लोगों से आशीर्वाद की भीख मॉँगता हूँ कि में स्वधमे, स्वदेश और 
स्वाभिमान की रक्ा मे कभी पीछे न हट । 

सब- धन्य हो महाराजा ! 

शिवाजी--आज इस अवसर पर में अपने उन साथियों को 
नहीं भूल सकता जिनके बलिदान से महाराष्ट्र को यह दिन देखने 
का अवसर मिला है। बाजी प्रभु, तानाजी मालुसुरे, बाजी- 
पासलकर और प्रतापराव गूजर जेसे घीर पुरुष आज हमारे बीच 
में नहीं है! वे अपना कत्तेव्य पूरा कर गए--वे सांसारिक ऐश्वय 
की अपेक्ता किए बिना दी जननी जन्मभूमि पर अपने प्राय 

चढ़ाकर चले गए। हमें उनके प्रति अपना फत्तेव्य पालन 
करना है। 

जीजाबाई--अवश्य ही उनके वंशर्जों को ज्ञागीरें दी जानी 
चाहिए 

शिवाजी--चाजी प्रभु शोर तानाजी मालुसुरे चथा बाजी पास- 
लकर के घंशजों को जागीरे दी जा चुकी हैं। आज में प्रतापराव 
यूजर का ऋण चुकाना चाहता हूँ। अंबरानी को घाटी में जब 
बीजापुर के सेनापति बहलोलखाँ को उसने हरा दिया तो 'अब्दुल 
क्रीम ने उससे प्राणों की भिक्षा मॉँगी ओर वचन दिया कि फिर 
मराठों के विरुद्ध शञ्न न उठावेगा। वीर श्रतापराव ने शत्रु का 
विश्वास किया ओर उसे जाने दिया । कृतप्न बहलोलखाँ ने उपकार 
का बदला दुबारा पन्हाला पर आक्रमण करके चुकाया। मुझे प्रताप- 
राब के भोलेपन पर क्रोध आया ओर मेंने कहला भेजा कि बह- 
लोलखाँ की सेना का अंत किए बिना वह मुझे; मुँह न दिखावे। 
उस वीर फो यह बात लग गई ओर उसने आधव देखा न ताव, तुरंत 
ही बहलोलखाँ की सेना पर आक्रमण कर दिया । सहर्सों को मोत 
के घाट उत्तार कर वह स्वयं भी वीर-गति को प्राप्त हुआ। मेरी 
बात की चोट ने महाराष्ट्र के एक स्तंभ को खो दिया। में उनके 
पंशर्जों को जागीर देता हूँ। 

जीजाबाई--ओर में ऐसे वीर-पुत्र की कन्या का विवाह शिवाजी 
के पुत्न राजाराम से करने का निश्चय करती हूँ । 

शिवाजी--उसके बाद इ्मीररावजी मोदिते के प्रति में 

महाराष्ट्र देश की ओर से कृतज्ञता प्रकट करता हूँ । प्रतापरावजी 

की मृत्यु फे बाद जब महाराष्ट्र-लेना तितर-बितर होकर भाग खड़ी 
हुई, तब ये अपने मुट्ठी भर साथियों को लेकर अकस्मात्‌ शत्र-सेना 
पर टूट पड़े । उससे सराठों की पराजय सहसा विज्य में परिणत 
हो गई। में उन्हें महाराष्ट्र की संपूर्ण घुड़तवार सेना का सेनापति 
नियुक्त करता हूँ । 

जीजाबाई--ओर येसाजी कंक ! 

शिवानी-हाँ, में इस अवसर पर येसाजी को केसे भूल सकता 
हूँ ? छाया की भाँति सदा साथ रहने वाले, कवच की भाँति प्रत्येक 
संकट में मेरी रक्ता करने वाले, यश, कीर्ति ओर ऐश्वर्य की अपेक्ता 
किये बिना मूक निश्छल भाव से जननी-जन्मभूमि को सेवा करने 
वाले येसाजी कंकर को शिवाजी केसे भूल सकता है ? तुलजापुर के 
भवानी-मन्दिर में मेरे साथ जिन तीन युवकों ने स्वराज्य-साधना में 
अपना जीवन अपेण करने की शपथ ली थी--उनमे से आज 
केवल येसाजी शेष हैं। शिवाजी की ऐसी कोन-सा सफलता है, जो 
येसाजी की लगन ओर बीरता की ऋणी नहीं है ? 

जीजावाई--बोलो येसाजी, तुम्हे स्वराज्य-सीमा का कोन-सा 
ओर कितना भाग पसंद है ? वही तुम्हे ज्ञागीर में दिया जाय । 

येसाजी--( जीजाबाई के चरण छूकर ) माँ, मुझे आपका शोर 
भेया शिवाजी का, जो आशीर्वाद और स्नेह प्राप्त है--वह त्रिलोक 
की संपत्ति से भी अधिक है। जननी जन्‍्म-भूमि की बंधन-मुक्ति 
के प्रयक्नों में में मी तानाजी मालुसुरै और बाजी पासलकर जैसी 


इदय ] पाँचवाँ अंक १७३ 


मृत्यु पाऊँ--आपका यही आशीर्वाद मेरे लिए सबसे बडी जागीर 
होगी । आपके इस अकिचन पुत्र ने जागीर भोगने की लालसा 
से नहीं--माँ के बंधन काटने की इच्छा से तलवार पकड़ी थी। 
पथ-च्युत न हो जाऊँ---यही वरदान आप से माँगता हूँ। 

शिवाजी--धन्य हो, भैया येसाजी ! तुम जेसा निस्स्वा्े ध्यात्म- 
त्याग करने वाला व्यक्ति खोजने पर भी संसार में न सिलेगा। 
आज संपूर्यो महाराष्ट्र के हृदयों पर तुम्हारा अखंड राज्य है और 
न्विरकाल तक रहेगा। फिर भी एक तुच्छ रस्म पूरी करने के लिए 
अपने बचपन के साथी शिवाजी से कुछ तो भेंट तुम्हें स्वीकार 
करनी पढ़ेगी । लो, यह तलवार में तुम्हें भेंट करता हूँ । ( शिवाजी 
येसाजी को तलवार भेंट करते हैं ) 

येसाजी--( तलवार छेकर सिर पर लगाते हैं ) हाँ भेया, यही 
मेरे लिए उचित उपहार है ! आज में बूढा हो चला हूँ--युद्धों में 
आधात सहते-सहते शरीर का प्रत्येक अंग क्षत-विक्षत हो चुका है-- 
फिर भी यह तलवार पाकर एक नशा सा आँखों पर छा रहा है। 
६ तलवार को एक बार फिर सिर पर छगाते हैं ) देवि, तुम्हीं मुक्ति- 
प्रदायिनी आयद्या-शक्ति हो । ( अपने स्थान पर बेठते हैं ) 

जौजाबाई--महाराष्ट्र के एक-एक वीर पर मुझे: अभिमान है । 
उनमें से प्रत्येक के हृदय में स्वयं भवानी निवास करती हैं । मुझे 
विश्वास है कि हमारे एक-एक शहीद के खन से सहख-सदख् 
राष्ट्र फे रत्न ओर माँ के दीवाने पेदा होंगे। अच्छा, अब में 
चलू || 

( शिवाजी प्रणाम करते हैं, जोजावाई उनके सिर पर हाथ रख 
कर आशीर्वाद देती हैं ) 
जीजा०--यशस्वी हो बेटा ! ( प्रस्थान ) । 
मोरोपंत--अच्छा, अब आज का उत्सव समाप्त होता है। एक 
बार फिर सब बोलो--छत्रपति श्री शिवाजी महाराज्ञ की जय ! 
(सब का जय बोलकर प्रस्थान, केवल चुने हुए मंत्री रह जाते हैं) 

शिवाजी--भाइयो, स्वराज्य की संस्थापना से स्वराज्य का 
संरक्षण कहीं अधिक कठिन है । संस्थापना के बलिदान चमकदार 
होते हैं ओर उनका अस्तित्व क्षणस्थायी होता है, किंतु संरक्षण 
का युग तो दीघे होता है ओर उसका प्रत्येक क्षण नीरव 
बलिदान का तकाजा करता है। संस्थापना के उज्ज्बल बलिदानों 
की स्मृति हमारे पथ का प्रकाश बन सकती है, किंतु हमारा पथ 
तो हमारी रचनात्मक साधना ही हो सकती है, जिसका अंत 
सदा अनंत रहता है ओर जिसकी मंजिल्न का प्रत्येक क़द्म शक्ति 
ऋर संयम की अपेक्षा करता है। मे नहीं जानता कि आगे की 
साधना मे में कहाँ तक सफल हो सकूँगा, पर मेरा सब से बड़ा 
संबल आप लोगों का सहयोग है। आशा है, में कभी उससे 
वंचित न हूँगा । 

येसाजी--बन्धु, जीवन सें पथ बदलते रहते हैं, पर 
जो चिरसहचर हैं, वे कभी नहीं बदला करते। हम लोगों के 
प्राय्यों का प्रत्येक अणु महाराज का निस्संदेह 'अनुवर्ती है और 


सदा रहेगा | 

शिवाजी--अच्छा, तो में अब चलूँ। आप लोग इस उत्सव 
की सामग्रियों की यथास्थान व्यवस्था कराकर विशेष मंत्रणागार में 
आइए | वहाँ अपनी भावी योजनाओं पर विचार होगा । 

( शिवाजी का प्रस्थान; कुछ अनुचरों का प्रवेश भ्रौर अमात्यों 

के इंगित पर, क्रमश पवित्र सामग्रियों आदि को ले 
जाना और एक के नाद्‌ एक अमात्य 
का प्रस्थान ) 
[ पट-परिवतन ] 


पॉचवों दृश्य 


( स्थान--रायगढ । जीजाबाई रोग-शय्या पर ) 

जीजा०--( रुग्ण स्वर में ) मुझे पता न था कि बिदा की घड़ी 

नी जल्द आ जायगी । मेरा बेटा वीर है। वीर ऊपर से वज्ञ 

क्रो तरह कठोर होकर भी भीतर से फूल को तरह मुलायम होते 

हैं। युद्ध मे अंधा-घुंध तलवार चलानेवाले प्रलयंकर शिवा के 

हृदय मे इस अभागी के लिए इतनी कोमल ममता संचित है कि 

उसका अनुभव कर श्ञाश्च्य होता है । क्‍या मेरी आँखों का तारा, 
मेरा लाल यह कठोर आधात सह सपेगा १ 
( शिवाजी का भ्रवेश ) 

शिवाजी--अब कैसी तबीयत है माँ ! मेंने यह कभी न सोचा 

था कि तुम ऐसे असमय पर बीमार हो जाओगी। में तो सारा 

जीवन व्यस्त ही रहा । कभी तुम्हें सुख देने का अवसर न पा 
सका | शअब ज़रा शांति का समय ञआता नज़र आया तो तुमने 
खाट द्वी पकड़ ली ! अरे ! यह क्‍या दवा यों ही रखी है ! तुम 
ने अभी तक दवा नहीं ली माँ | अच्छा, लो, में देता हूँ। दवा 
ले लो माँ ! ( प्याली में दवा भर कर देते हैं ) । 

जीजाबाई --न बेटा, अब दवा क्‍या करेगी ? अब तो मेरे मुँह 
में तुलसी-पत्र डालो । देखते नहीं हो, यम का विमान उतर रहा 
है ! उसे ये दवाएँ न रोक सकेगी । 

शिवाजी--यह तुम कया कहती हो, माँ ! 

जीजा-सभेया, में ठीक कहती हूँ ! मैंने तुमसे उसी दिन प्राथना 
की थी, जिस दिन तुम्हारे पिता स्वर्ग सिधारे थे, कि मुझे; सती- 
धर्म-पालन कर लेने दो । किंतु, तुम बोले, माँ राष्ट्र-धर्म-पालन 
में तुम्हारे सिवा मुझे कोन सहायता देगा ? महद्दाराष्ट्र देश को 
स्वतंत्र देखने की मेरी अमिलाषा ने भी तुम्द्दारी उस प्राथेना की 
सिफ़ारिश की । मेंने वेधव्य स्वीकार किया, जो आये नारी के लिए 
सबसे बड़ा अभिशाप है । 

शिवाजी--राष्ट्र तो अब भी तुम से प्रकाश मॉँगता है, माँ ! 

जीजा--लेकिन, बेटा, मेरी साँसें अब अपनी गिनती पूरी कर 
चुकी हैं ! मेंने अपनी आँखों से स्वतंत्र महाराष्ट्र मे जनता के 
प्रतिनिधि शिवाजी का अभिषेक देख लिया है। मेरी मनोकामना 


पूर्ण दो गई ! 
दिवाजी-- किंतु जनता की मनोकामना तो अभी पूर्ण नहीं 


जा ७० ४०५० ६४०४०४४७०४० ५७ ९८ ७४० ७४७० ५» 3० ब० ५३3० ४१ ५; ५० ५७८७५ ५४ ५५०३० ७८० २२3० ५/ ७० ५३ ४० 3त अल बज जी ४ 


इ्श्य ] पाँचवाँ अंक १७७ 


हुई । अभी तो संपूर्ण भारत तुम्दारी प्रेरणा का प्यासा है! वह 
हृदय के अन्ततेम से तुम्हें पुकार रहा है । 

जीजा--उस पुकार को में भी सुनती हूँ, किंतु जब दीपक में 
स्नेह ही नहीं रहा, तो फेवल बत्ती उकसाने से क्‍या हो सकता है ? 
अब में बूढ़ी भी तो हो गई हूँ, बेटा ! 

शिषाजी--किंतु, माँ जब तुम हिमालय की बफे के समान अपने 
श्वेत केश फेलाए भारत के कोने-कोने मे घूमोगी तो देश में 
जाम्रति का एक ज्वार उठ खड़ा होगा | आज भारत भर में 
ओरंगजेब की संदेह-व्त्ति ओर भेद-नीति ने असतोष की चिन- 
गारियाँ बिछा दी हैं, अब समय आया है कि उनमें फूँक मारकर 
भयंकर ज्वाला ग्रज्वलित कर दी जाय ! एक छोटी साधना की 
सफलता के बाद दूसरी महत्तर साधना का श्रीगणेश किया जाय ! 
महाराष्ट्र मे जो कुछ संभव हुआ है, उस पर संतोष करने को 
अधिक जी नहीं चाहता, अब तो भारत का नक्शा बदलने की 
उसंगें उठती हैं। ओर तुम या मझधार से छोड जाने की बातें 
फरती हो, साँ 

जीजा--यदि मेरा जीवित रहना संभव होता तो में सुखी ही 
होती । मनुष्य जितनी भी देश-सेवा करे, थोड़ी है। रोग-शय्या 
के स्थान पर यदि इस बुढ़ापे में रणभूमि से तुम्हारी माँ का शव 
सोता तो तुम ओर भी ज़्यादा अभिसान कर सकते थे ! 

शिवाजी--तुम पर में केवल इसलिए अभिमान करता हूँ कि 
तुम माँ हो ! तुम्हारे उपकार अनंत हैं ! ज्ञो परामशे मित्रों और 

मंत्रियों से मिलना दुलेभ था, बह मुझे! तुमसे मिला। जीवन के 
उषा-काल मे जब प्रलोभनों ने दिल्ली फे ऐश्वये की ओर खींचा तो 
तुम ने मुझे सह्याद्वि की चट्टानों पर सोने की प्रेरणा की । पत्नी 
के निधन पर जब वेराग्य ओर निराशा ने जंगल की ओर मेरे 
थफे हुए पीड़ित प्राणों को आमंत्रित किया तो तुमने जन्‍्मभूमि 
की याद दिलाई । आज शिवाजी जो कुछ है तुम्हारी सृष्टि है ! 

जीना--नहीं भेया, तुम साक्षात्‌ शंकर के अवतार हो। तुम 
अत्याचारियों का संहार ओर दीन-दुखियों की रक्षा करने फे लिए 
उत्पन्न हुए हो। तुम्हारी सृष्टि का सारा श्रेय जननी-जन्मभूमि को 
है । मुक अर्किचन अबला मे इतनी बड़ी विभूति के संगोपन की 
शक्ति कहाँ से आती ? अब रही प्रोत्साहन की बात; सो जीजाबाई 
तो उसके योग्य भी न थी, उसने तो केवल भवानी की आज्ञा का 
पालन कर अपनी आँखों के तारे को आठों पहर झृत्यु के मुँह में 
रहने की प्रेरणा की थी । 

शिवाजी--अच्छा माँ, तुम जो कहो सो सही ! पर देखो, यह 
दवा तो तुमको पीनी ही पड़ेगी ! 

जीजञा--नहीं भेया, मेरा काम समाप्त हो गया स्वराज्य- 
साधना का कार्य एक व्यक्ति या एक पीढ़ी से नहीं हुआ करता | 
यह तो साधना की दीप-माला है, पीढ़ी-दर-पीढ़ी जलती रहनी 
चाहिए ! जीजा जा रही है तो क्‍या हुआ ? शिवा तो घीवित 
रहेगा ! वह राष्ट्र को अपमान, दासता ओर रझत्यु के पंजे से छुड़ा- 
बेगा | में अधिक नहीं बोल सकूँगी! मेरे पास अआओं शिवा! 

ओर पास आओ बेटा ! ( शिवाजी और निकट आकर येठते हैं, जीजा- 
बाई सिर पर हाथ फेरती हैं ) तुमने जो किया है, वह किसी दूसरे के 
लिए संभव न था | ज्ञाते समय मेरी एक सीख याद रखना-- यह 
राजमुकुट और राज-दंड तुम्हारी व्यक्तिगत सम्पत्ति नहीं हैं । 
इसको जिस दिन तुम या तुम्हारी आगामी पीढी व्यक्तिगत संपत्ति 
सममेगी, उसी दिन राज्य-शक्ति को जनता का सद्दारा मिलना बंद 
हो जायगा ! जानते हो, उसका परिणाम क्या होगा ? थुग-युगातर- 
व्यापी परतंत्रता । 

शिवा--तुम्हारे उपदेश के विरुद्ध शिवा कब चला है माँ ? 

जीजना--अच्छा तो बिदा दो “अब में. “जाती हूँ! 

( रत्यु ) 

शिवा-माँ | यह क्‍या माँ क्‍या तुम सचमुच चल दी! हे 
ईश्वर ! महाराष्ट्र आज अपनी प्रेरक मातृ-शक्ति को खोकर अनाथ 
होगया ! आज्ञ मेरी आत्मा का प्रकाश, आँखों की ज्योति, अंतर 
का बल चला गया ' अब शिवाजी एक मिट्टी का पुतल्ला भर रह 
गया। माँ. ४ माँ तो अब तुम न बोलोगो, सचमुच 
न बोलोगी ! आह, क्‍या तुम चली ही गई ? सुनो माँ! आज 
सह्याद्वि की चद्टानें भी आठ-आठ आँसू रो रही हैं |! तुम शिवाजी 
ही की, महाराष्ट्र ही की नहीं, संपूणे भारत की माँ हो! आंखें 
खोलो ! यह क्‍या विडम्बना है ! तुमने परतंत्र देश की आँखे खोल 
फर स्त्रयं आँखें बंद कर लीं ! हाय माँ ! ( शिवाजी आँखें बद करके 
बेठ जाते हैं, कुछ दासियों का प्रवेश और जीजाबाईं के शव को उठाकर 

छे जाना। शिवाजी आँखें खोलते है। ) तो लोग तुम्हें श्मशान ले 
ज्ञाने की तेयारी करने लगे! हाय रे मनुष्य-जीवन ! तू चाहे 
जितना ऐश्वयंशाली हो, तेरा अंतिम सहारा श्मशान-भूमि ही है। 
आह ! आज हृदय मानों फटा जा रहा हैं । अभागे ऑसू बहने के 
पहले ही सूख गए हें । 
( प्रस्थान ) 
[ पट-परिवतन ] 





छठा दृश्य 


[स्थान--अ्रतापगढ़ का भवानी मन्दिर । दो घुजारी बैठे आपस 
में बातें कर रहे हैं ] 

पहला पुजारी--भेया वासुदेव, जब से माता जीजाबाई का 
देहान्त हुआ है, छत्रपति शिवाजी महाराज का जी राज-काज मे 
ज़रा भी नहीं लगता ! सुना है, खाना-पीना भी छोड़ दिया है ! 

दूसरा घुजारी-हाँ भाई अनंत, सुना तो मैंने भी है ! पर, इस 
से राज्य की व्यवस्था बिगड़ जाने का डर है । 

अनंत--यह तो ठीक है, लेकिन माँ की ममता भी तो कोई 
चीज़ है 
वासुदेव--इतनी ममता तो छोटे बच्चों में भी नहीं पाई जाती । 
अनंत--जीजाबाई की बात ही कुछ ओर थी। वे महाराज के 

लिए स्वेस्व थीं। महारानी सईबाई की मृत्यु के बाद से महाराज 
का जीवन माँ के आकषेण से ही संसार से जुडा हुआ था । यदि वे 
न होतीं, तो उन्होंने कभी का संन्यास ले लिया होता। 

वासुरेव--जीजाबाई के एक गुण की में भी ग्रशंसा करूँगा। 
वे बडी ही उदार स्त्री थीं। एक बार राज-भवन से निमंत्रण आया 
था | सपरिवार जाना था। अपने शंकर को जानते ही हो, केसा 
शेतान है ! ख्तते-खाते दो लड़॒ड् अँगोछे में छिपाकर रख लिए। 
सिपाहियों ने जब पकड़ लिया, तो महारानी एकद्स गरम हो 
उठी !' मगर राज्ञमाता तो राजमाता ही थीं। फहने लगीं--बच्चा 
है, जाने दो ! ओर ऊपर से दो अशर्फ़ियाँ और द्लिवाई, बोलीं-- 
इनसे इसे खूब लड़डू लाकर खिलाना, जिससे चोरी पर नीयत 
न जाय | लडका तब से ऐसा सीधा हो गया है जेसे गझ ! जो 
दे दो, सो खा लेता है! 

अनंत -- अरे बस कर अपनी रामकहानी । वह देख महाराज 
ञआ रहे हैं। 

( शिवाजी भपने सरदारों के साथ पूजा करने भाते हैं ) 

शिवाजी--आज माँ के स्वगेवास को पूरे चार मास होगए ! 
फिर भी मेरे हृदय का घाव जरा भी नहीं भरा। मुझे राज्य जंजाल 
जान पडता है ओर ऐस्रयें अभिशाप । मुकसे अब यह सहन 
नहीं होगा । 

येसाजी--भेया ! तुम यह कया कहते हो ? स्वदेशोद्धारक वीर- 
बर शिवाजी के मुख से ऐसे वचन शोभा नहीं देते । 

शिवाजी--क्या तुम नहीं जानते भाई, कि जीजाबाई का मूल्य 
शिवाज्ञी के लिए कया था ? मे केसे बताऊँ कि मेंने उन्हें खोकर 
क्या खो दिया ! भेया येसाजी, तुम्हें वह दिन याद है जब तुम्हारे 
साथ इसी भवानी के मंदिर मे मेंने स्वराज्य-साधना के लिए तल- 
वार पकडी थी, आज इसी भवानी के मंदिर मे थके हुए हृदय 
से उसे वापस जनता के चरणों में श्र्पित किए देता हूँ । 

( तलबार रखकर भवानी की मूति के आगे साष्टांग प्रणाम 

करते हैं-स्वामी रामदास का पीछे से प्रवेश ) 
स्वामी रामदास--शिवाजी ! 
शिवाजी--( उठकर ) गुरुदेव ! ( चरण छूते हैं ) आप यहीं आा 


छे 


गए। में राज्य-भार जनता को सोंपकर आपकी सेवा मे ञ्रा ही 
रहा था । 

रामदास--शिवाज्ी ! मेंने तुम्हें इतना दुबेल न समभझा था। 
माँ के वियोग से दुखी होकर संपूर्ण राष्ट्र को निराश करोगे, 
यह मैंने स्वप्न मे भी न सोचा था। स्वयं वीरांगना जीजञाबाई ने 
भी यह न सोचा होगा। आज शिवाजी को स्वराज्य-साधना के 
मध्य मे तलवार छोड़ते देखकर स्व मे बेठी हुईं जीजाबाई क्या 
कहती होंगी ? 

शिवाजी--अब नहीं सहा जाता गुरुदेव, यह जीवन एक 
यंत्रणा बन गया है। 

रामदास- किंतु, देश की यंत्रणा इससे भी बड़ी है। उधर 
देखो, भवानी की मूर्ति की ओर देखो, वह क्या कहती है ? उस 

विश्वविजयिनी कराला काली फे आगे तुमने जो शपथ ली थी उसे 
आज तुम तोड़ने जा रहे हो। क्‍या तुम नहीं जानते आज समूचे 
सह्माद्रि की उपत्यकाएँ हाहाकार कर रही हें--तुमने इस प्रदेश से 
अत्याचारी शक्ति को निकाल अवश्य दिया है, कितु दीन, दुःखी 
किसान ओर सज़दूर सुशासन की, रोटी ओर कपड़े की मॉग कर 
रहे हें। 

शिवाजी--अहाँ तक मुझ से हुआ उचित राज्य-प्रबंध मैंने कर 
दिया। सदियों से इस देश ने सुशासन का मुँह न देखा था। 
मैंने अष्ट-प्रधान-संडल की स्थापना कर राज्य का एक-एक 
चेभाग उन्हें सोंप दिया है | में अब छुट्टी चाहता हूँ ! 

रामदास--छुट्टी | कर्मयोगी की छुट्टी नहीं मिल्ञती | कर्म-पथ 
बहुत विस्तृत है। तुम हाथ खींच लोगे तो स्वराज्य-विस्तार का 
कार्य रुक जायगा । क्‍यों येसाजी, तुम क्या सममते हो ? 

येसाजी--शुरुदेव, इस लोहे के हृदय, ओर पत्थर की आँखों 
से मेंने हज़ारों माताओं को पुत्रहीन होते, हजारों पत्नियों को 
विधवा होते और हजारों संतानों को आश्रयद्ीन होते देखा है। 
स्वातंत्रय-साधना ऐसी द्वी कठोर है। गुरुदेव ! भेया शिवाजी की 
वेदना को अनुभव करते हुए भी में यही कहता हूँ कि वे दिवंगत 
माता का जीता-जागता रूप दीन-दु खी लोगों में पावेंगे। उनकी 
सेवा से उन्हें वही शांति मिलेगी जो माँ फे स्नेह से मिलती है। 
अभी जन्मभूमि को शिवाजी की आवश्यकता है। उनके बिना 
स्व॒राज्य-साधना का काये रुक जावेगा। 


१८४ शिवा-साधना [ छठा 


शिवाजी--यह असंभव है | जन्मभूमि की अन्‍्तःशक्ति अब 
जाग उठी है । 

रामदास--फिर भी भारतीय-चरित्र की एक विशेषता--एक 
सद्‌गुण--उसका बहुत बड़ा दु्गुण है । उसने व्यक्ति की पूजा को 
ज्ञाना है, लक्ष्य की साधना को नहीं | वह शिवाज्ञी के कहने पर 
प्राण देने को तेयार है, स्वराज्य की साधना मे स्वयं सेवा करने को 
तेयार नहीं । नेता के पथ-ग्रद्शन मे इस देश की जनता असाध्य- 
साथन कर सकती है, कितु नेता के अभाव में वह अबोध शिशु 
की भाँति असहाय बन जाती है। अपनी इस प्रकृति के कारण 
जहाँ वह स्वयं दुबेल बनी रहतो है, वहाँ उसे विश्व-विख्यात महा- 
पुरुषों के निर्माण का गौरव प्राप्त होता रहता है। किसी जाति की 
चिरंतन प्रकरतिगत विशेषता को एक क्षण में नहीं बदला ज्ञा 
सकता । इस समय यह सारी जाति तुम्हारे निर्णय को प्रतीक्षा 
मे है। बोलो शिवाजी, क्या तुम अपनी साधना के महल के ढ्ुकड़े 
होते देखना चाहते हो ? क्‍या तुम वीर-जननी जीजाबाई के स्व्त 
को भंग होते देखना चाहते हो ? 

दिवाजो--नहीं, शुरुदेव ! 

रामदास--तो फिर यह निरुत्साह क्‍यों? उठाओ तलवार, 
जनता की आज्ञा है कि अमी यह खन्ड सुस्त नद्दो । जो कुछ 
तुमने किया है वह महान्‌ है, कितु, अंतिम क्षण तक जवानी ओर 
बुढ़ापा दोनों में समान रूप से अविर्त साधना मे निरत रहना 
तुम्हें अपनी माँ के जीवन से सीखना चादिए | जो आता है वह 


डद्य |] पाँचवाँ अंक १८७५ 


जाता है। कोई अपने आगमन से सूर्य की भाँति प्रथ्वी ओर 
आकाश को लाल करता जाता है ओर कोई दिए की भाँति चुप- 
चाप बुक कर चला जाता है | तुम महान्‌ हो, तुम महातेज, महदा- 
काल ओर महावल के अवतार हो ! जो लहर तुमने महाराष्ट्र में 
फेलाई है, उसे सारे भारत तक पहुँचाओ, जो ज्योति तुमने सह्याद्रि 
की गिरिमालाओं में ज्योतित की है, उसे हिमालय तक 
पहुँचाओ।। 
शिवाजी--शुरुदेव, आपने मेरा मोह भंग कर दिया। शिवाजी 
मर गया था, उसे आपने फिर जीवित कर दिया । 
रामदास--मैया, यह स्वराज्य-साधना का काये, युग युग की 
गुलामी की बेड़ियों को काटने का काम, एक-दो दिन मे नहीं 
होता। यह कॉटों ओर बाधाओं से भरा हुआ पथ है। इस पथ 
पर चलने की दीक्षा लेने वाले को मॉन्‍बाप, भाई-बहन, धन- 
संपत्ति, लोक-परलोक सभी से आँखे फेरनी होती हैं! स्वतंत्रवा 
से अमूल्य वस्तु कोई नहीं--धम भी नहीं ! इसके साधक को इस 
पर सब कुछ बलिदान कर देना पड़ता है । अपना सुख, दुःख-- 
अपना अच्छा बुरा लगना भी न्‍योछावर कर देना पडता है। तुम 
सब स्वराज्य के साधक हो, तुम्हे इस चरस लच्य को कभी नहीं 
भूलना चाहिए। अन्य सब वेदनाओं को इस भह्दान्‌ वेदना में 
विलीन कर देना चाहिए। समझे ! अच्छा तो आओ हम 


सब मिल कर महाराष्ट्र की आद्याशक्ति भवानी की आरती 
करें 

( शिवाजी भवानी की आरती करते हैं। सब मिलकर गाते हैं ) 
जयति-जयति जय जननि भवानी ! 
नर-मुंडो की माला वाली, 
क्यो है तेरा खप्पर खाली, 
माँ तेरे नयनों की लाली-- 
भरे राष्ट्र में नई जवानी ! 
जयति-जयति जय जननि भवानी ! 
ध्रधक उठे सीषणु रण-ज्वाला ! 
उठे हाथ तेरा असि-वाला ! 
गूँज उठे यह पर्वत माला, 
गरज उठे तेरी जय बाणी! 
जयति-जयति जय जननि भवानी ! 
[ पठक्षेप ] 

पृष्ठ १२ 
सल्तनत ८ राज्य 
निज्ञाम ८ प्रबंध 
आस्तीन रु बाँह 
अहसान ८ उपकार 
घागियों ८ विद्रोहियों 
कुबूल ८ मंजूर 
बगावत विद्वो ह 

तछठ १३ 
हुकूमत ल्‍ शासन 
साजिश र पडयंत्र 
गैर ८ पराया 

इष्ठ १४ 
कठज़े में से आंघकार में 
शौहर ८ पति 
मग़रिब ८ पश्चिस 
इड़जत + प्रतिष्ठा 
मनसब ८ पद 
नामुमकिन-भ्संभव 
इनसान & मनुष्य 

चष्ठ १५. 


जिंदा दर-गार ८ जीते जी कत्र मे 
गाड़ा जाना 


शब्दाथे 


ः न अनियंत्रित 
कुर्बानी ८ बलिदान 
हाज़िर 5 उपस्थित 

















ख्वाहिश + इच्छा 
बला ८ विपत्ति 
गोया ८ सानों 
बादशाहतों र राज्यों 
हज़म कर खुके ल पचा खुफे 
खतम ८ समाप्त 
सिलसिला > क्रम 
फ़तद्ट & जीत 
मेहमान न अतिथि 
२ 

बेशक ८ निस्संदेह 
सुबह ८ प्रभात 
चिराग रू दीपक 
बरबादी ८ विनाश 
तुफ़ान ८ आँधी 
इंतज़ार ८ प्रतीक्षा 
तारीकी ८ अंधकार 
ख़दी ८ स्वार्थ 
स्वाव-स्वप्त 


नेस्त-नावूद ८ नष्ट 
शाहज़ादा ८ राजकुमार 
इशारा ८ संकेत 
महसूस -- अनुभव 
आज़ादी 5- स्वतंत्रता 
लश्कर -- सेना 

ज़रा ८ कण 

मद॒दगार ८ सहायक 


बष्ठ २५ 
हौसला ८ साहस 


रफ़्तार ० चाल, गति 
यकीन 5+ विश्वास 

रिहाई -- मुक्ति 

वादा किया ८ वचन दिया 
इृद -- सीमा 

बेहद ८ असीम 

दौलत ८- धन 

जुरंत ८ साहस 

कासिद > दूत 

ज़ाहिर ८ प्रकट 


पृष्ठ २६ 
ज़िंदगी - जीवन 


ग़ुज़री ८ व्यतीत हुई 
फस ८ गौरव 
मुल्क - प्रदेश 


( श्ण्८ ) 


इजाज़त >- स्वीकृति 
पृष्ठ २७ 
तरूत ८ गद्दी, सिंहासन 


फौरन >- तुरंत 

फिलहाल 55 अभी तो 
हिफ़ाज़त -- रक्षा 
ख़िलाफ़ -+ विरुद्ध 
वफ़ादारी 5 कतव्यनिष्ठा 
सबूत ८ प्रमाण 

बे संदेश 

पेग़ाम 5-5 संदेश 


क्‍ श्८ 


कूच >> प्रस्थान 


पृष्ठ ४५ 


कसम ८ शपथ 
दरबार ८ राज-सभा 

आसान > सरल 

खाक ++ भस्म 

बिसात > शक्ति 

खामख़याली +- व्यथ के बिचार 
होशियारी 55 चतुराई 

सुलह > संधि 


पृष्ठ ४६ 


मुलाकात ८ भेंट 
शतान ८ घू्त 
प्वोबदार ८ द्वारपाल 


बेगर्मो ८ रानियों 
पृष्ठ 3७ 
हुक्‍्म-ठदूली + आज्ञा संग 
रिश्तों ८ संबंधों 
बेरहस - निरदेय 
मठ ८ पुरुष 
कीमती ८ मूल्यवान 
दाग़ ८ धब्वा 
पृष्ठ ४८ 
बदतमीज़ 5 असभ्य 
खानदान "- वंश 
| म शव्दको श 
छठ 
ढरहकीकत ८ वास्तव में 
खौफ़ ८ भय 
गलती < भूल 
कुहर र। विपत्ति 
छागर ८ निबल 
गिरफ्तार > बंदी 
किस्मत ८ भाग्य 
दोज़ख ८ नरक 
बालिम ८ अत्याचारो 
दरिया-दि्ल 5 उदार 
फप्ताद ८ झगढ़ा 


पृष्ठ ५५. 
सासूस ८ निरपराध 


( ९८६ ) 


कुत्ल ८ हत्या 
गुनाह ८ अपराध 
पामाकी ८ विनाश 
इनसानियत ८ मनुष्यता 
हृतक 5 अपमान 
खूनेनाइक > व्यर्थ की हत्या 
जिम्मेदार ८ उत्तरदायी 
हकदार "5 अधिकारी 
मुहब्बत - प्रेम 
गवाह 5 साक्षी 
हर्मिजु न्‍+ कभी 

पृष्ठ ४६ 
गुमराह ८ पथ-अ्रष्ट 
ज़बान ८ वाणी 
माफी ८ क्षमा 
अजाब > पाप 
खूँस्वार ८ हिंसक 
निशानी ८ चिट्ट 
शख्स > व्यक्ति 
दीन ८ धर्म 

पृष्ठ प७ | 
इक्‌ ८ कतव्य 
दर-भसकल > वास्तव में 
शरमिदा ८ छज्जित 
भासार -- लक्षण 
गहठीनशीनी ८ राज्यारोहण 


दावत ८ निमंत्रण 
दग़ाबाज ८ कपटोी 
चष्ठ ५८ 

पुरूची ८ दूत 
बेइजज़्त ८5 अपमानित 
हमला 5 आक्रमण 
मौका ८ अवसर 
नतीजा-परिणास 
दुरस्त>सही 

जुल्म + भत्याचार 
नमाज़ "ईश्वर चंढना 
पृष्ठ ८४ 

मक्‍कार - धूतते 
ओऔछाद ८ संतान 
चघष्ठ द५ 

ओहदा 5 पद 

हासिल -- प्राप्त 
फिज़लछ 55 व्यथ 
मजाल -- शक्ति 

हस्ती 5 अस्तिस्व 

पृष्ठ प्0० 

ज़िंदादिली £ सजीवता 
इशरत -- विछास 
हुस्न +- सौंदय 
दिलछ-कश ८८ ममसेदी 


( १६० ) 


तराने ८ गाने 

नियासत ८ वरदान 

बख्ची 5 दी 

। स+ अनुमान 

शायक - प्रेमी 

नसीब -+ प्राप्त, सुलभ 

मनहूस -+ रोनी सूरत 

पृष्ठ ८ १ 

साकी 5+ शराध पिलाने वाला 

अरमानों 55 कामनाओं 

कृयामत>- प्रलय 

मम 

बेफिक्र 5 निश्चित 

शादी ++ विवाह 

तनख्वाह 5 वेतन 

खाहसख्वाह +- व्यभ 

खलल + बाधा 

पृष्ठ पाप 

रोशन ः- प्रकाशित, उज्ज्वल 

तख्ते ताऊस >तमोर की शक्कर का 
सिंहासन 

बेशुसार ८ असंख्य 

काबू ८ बश 

कार्फी -- पयाप्त 

ऐेश-आरास ८ भोंग-विलास 










बुजदिली -- कायरता 
पृष्ठ ८६ 
तशरीफ़ छाए ८ जाए 
लछाज़िमी 55 आवश्यक 
वाकई > वास्तव में 
पृष्ठ ८७ 
रियाया उ- प्रजा 
पृष्ठ ८ 
शक -- संदेह 
मय -- सहित 
तमास 5 सारे 
पृष्ठ ८६ 
मातहती + अधीनता 
राय ८ सम्सति 
बेजा 5 अनुचित 
इंतज़ाम ८८ प्रबंध 
फ़ायदा 5 छाम 
पृष्ठ €६ 
नाकामयाघ न्‍- असफल 
अफसोस न शो क 
सबब न कारण 
पृष्ठ &७ 
सिजदा -- दंडवत्‌ 
मुकाबला 5 सामना 
दिलेरी 5+ वीरता 


( १६१ ) 


हैरत-अंगेज -- आइचय-जनक 
नज़ारा न्‍ दृश्य 


पृष्ठ &८ 


बाग-बाग ८ रोसांचित 
शान र प्रतिष्ठा 
जोश 5- उत्साह 

पूछ्ठ १०० 
दिलबस्तगी ८ दिल-बहलाव 
गम गछूत करना +5 शोक को भुराना 
ज़रिया +- साधन 
खुश्कों -- नीरस छोगों 
छ॒त्फ़ - आनन्द 
ता ज़िदगी 5 जीवन भर 
सिपाह सालार-सेनापति 
गुरुछर > आनन्द 
सयस्सर- श्राप 
नेकनामी>सुयश 
पेशा-घंघा 
बवाले-जान>जान को विपतक्ति 
आखिर - अंत में 
फय्याज़ी >। उदारता 
प जानिब - में 
छू १०१ 
मौजूद - उपस्थित 
बर वक्त ८ कभी-कर्भी 


( १६२ ) 









गायब + छत फ़िदा ८ आसक्त 
यकायक ८ अचानक ल्‍ चीज़ 
ग़ेरत +- छाज गिज्ञा भोजन 
पृष्ठ १०२ पृष्ठ १०५ 
छाचारी 5 बेबसी सुबारकबादियाँ 5 बधाई 
दफ़्तर 5 कागज़ों के ढेर शुक्र ८ धन्यवाद 
शिकस्त 5 पराजय सल्शमत - सुरक्षित 
दीदार ८ दर्शन पृष्ठ १०६ 
नसीब ८ प्राप्त काबिले तारीफ़ -: प्रशंसा के योग्य 
हिज्ज 5- विरह पृष्ठ ११०---१११ 
बदनसीब 5-अभागे सालगिरह 5 जन्मदिन 
दामन 5 अंचल पृष्ठ १११ 
पनाह ८ शरण गुस्ताख़ी - छृष्टता 
लानत ८ घिक्‍्कार खातिर ८ आव-भमगत 
सखाना-बदोशी -+ बेघरबार रहने की | बहिश्त ८ स्वर्ग 
स्थिति हासिल ८ प्राप्त 
फ़ज़लरू +- कृपा पृष्ठ ११३ 
पृष्ठ १०३ शाहजादी ८ राजकुमारी 
जनन्‍नत-स्वर्ग ग़श ८ मूर्छा 
तौबा ८ आयशिचत्त ताज्जुब ८ आश्चर्य 
राहौल बिला कृबत-कछिः छिः फ़िक्र ८ चिंता 
यकसाँ ८ एक-सा जहाँपनाह >- संसार को शरण देने 
मकनातीस > चुंबक वाला, सम्राट 
पृष्ठ १०४ साजरा-- सासछा, बात 


बदा >+ नखरा कायदे ८ नियम 


पृष्ठ ११४ 
रूह > आत्मा 
महज 5- केवल 

पृष्ठ ११६ 
फरेब -- छल 
बोदे ८ निबल 

पृष्ठ १२० 
बरदाइत ८ पहन 
इल्तिजा 55 प्राथ ना 
नजरथंद ८ बंदी 
शुक्रिया न्‍ धन्यवाद 
हैचान ८ पशु 

पृष्ठ १२८ 
सलक ८ व्यवहार 

पृष्ठ १२६ 
शांहशाह ८ सम्राट 
शिकस्त ++ पराजय 
फित्तरत > छल 
पुतला ८ मूर्ति 
द्दरान पं चकित 
मुग़ालूता # झठा विश्वास 
रफ़ा न दूर 
नाराज़ न अप्रसन्‍्न 
जहन्नुम 5८ नरक 
मगरूर ८ अभिमानी 






















+ बंदीगृह 
नियासत > अनोखी वस्तु 
तमन्ना 5 अमिलापा 
हसरतों ८ भमिलापाओों 
बेवफा ८ क्ृतप्त 
पृष्ठ १३३ 
नागवार "5 असह्य 

ज़ेवर ८ आभूषण 
शाही 55 राजसी 
महलऊसरा -: सराय 
जज़्वातों -- भावनाओं 
वेखबर ८ अबोध 
पृष्ठ १३४ 

बागडोर ८ रूगाम 
रश्कतनईंप्यां 

मुछायम 5- कोमल 

सदके ८ बलिहारी 
निसार ८ न्‍्योछावर 
श्श्ष 
बंदी ८ दासी 
खुशनसीब < सोभाग्यशाली 
उसूलों न सिद्धान्तों 


कौलेदी ८ इच्चतां /” 
दौवानों ७पौगरो 
बाशिदों ८ निवासियों 
बदतर - निकृष्टतर 
पष्ठ १३६ 
वारान 5 निर्जन 
मज़लूमों ८ पीड़ितों 
खिदमत' ८ सेवा 
लमहा > क्षण 
इख्तियार 5 वश 
हक ८ अधिकार 
हवस्त  छालसा 
मंजिल + यात्रा 
लकुतब ८ विशेषण 
पृष्ठ १२७ 
ख़लूकत ८ प्रजा 
बेकरार ८ व्याकुल 
हिमाकृत 5 (ृष्टता 
बेगेरत + निलेज्ज 
सौदा ८ मोछ-तोल 
जलवा ८ दृश्य 
कुयास ८ कल्पना 

। नादाची <भूल 
मंज़िले-मकसूद ८ लक्ष्य 
पृष्ठ १९७-१३८ 

। नाचीज़ > अकिंचन 


जब जजनमण, 













ह 5 अभिरछाषा 
जंगे-आज़ादी - स्वतंत्रता का युद्ध 
इत्तफ़ाक ८ एकता 
तहेदिल ८ अंतर्तम 
कफ़नी 5 साधुओं की पोशाक 
छू १७५ 
सर करना ८ जीतना 
मंशा 5 इच्छा 


२५६ 

फरमाबरदार ८ आज्ञापालक 
बेखोफ शा 

तीफ़ ८ निभय 

१५७ 

कीना ८ जरून 

सरकश ८६ उद्दंड 

आज़माना 5 परोक्षा लेना 


